തര്‍ബിയ: October 2010\nPosted by Malayali Peringode , Friday, October 29, 2010 at Friday, October 29, 2010, in Labels: നല്ലതു മാത്രം നുകര്‍ന്നും പകര്‍ന്നും...\nപണ്ട്: “മോഷണത്തിന്റെ പേരില് നബി(സ) കൈ മുറിച്ച വ്യക്തിയെ ഞാന് ഓര്‍ക്കുകയാണ്. അയാളുടെ കൈ മുറിക്കാന് കല്‌പിച്ചപ്പോള് തിരുദൂതരുടെ മുഖം ദു:ഖത്താല് വെണ്ണീറു പുരണ്ടതു പോലെ നിറം മാറിയിരുന്നു. ചിലര് ചോദിച്ചു: അല്ലാഹുവിന്റെ റസൂലേ, അയാളുടെ കൈ മുറിക്കുന്നത് അങ്ങേയ്‌ക്ക് ഇഷ്‌ടമില്ലെന്നു തോന്നുന്നു. നബി(സ) പറഞ്ഞു: അതെ, എങ്ങനെയാണ് ഞാനത് ഇഷ്‌ടപ്പെടുക? നിങ്ങള് നിങ്ങളുടെ സഹോദരനെതിരില് പിശാചിനെ സഹായിക്കുന്നവരാകരുത്. ശിക്ഷാര്‍ഹമായ കുറ്റങ്ങള് ഭരണാധികാരിയുടെ മുന്നിലെത്തിയാല് ശിക്ഷ നടപ്പാക്കുകയല്ലാതെ നിര്‍വാഹമില്ല. എന്നാല്, അല്ലാഹു വിട്ടുവീഴ്‌ച ചെയ്യുന്നവനും വിട്ടുവീഴ്‌ച ഇഷ്‌ടപ്പെടുന്നവനുമാണ്. അല്ലാഹുവിന്റെ വചനം നിങ്ങള് ഓര്‍ക്കുന്നില്ലേ; `ജനങ്ങള് മാപ്പു നല്‌കുകയും വിട്ടു വീഴ്‌ച ചെയ്യുകയും വേണം. അല്ലാഹു നിങ്ങള്‍ക്ക് പൊറുത്തു തരണമെന്ന് നിങ്ങളാഗ്രഹിക്കുന്നില്ലേ? അല്ലാഹു ഏറെ പൊറുക്കുന്നവനും കരുണാനിധിയുമാണ്.” (24:22)\n_____(ബൈഹഖി, സുനനുല് കുബ്‌റാ 8:326)\nPosted by Malayali Peringode , at Friday, October 29, 2010, in Labels: ഇന്ദ്രിയങ്ങള്‍ക്കു വശരാകുമ്പോള് ...\nPosted by Malayali Peringode , at Friday, October 29, 2010, in Labels: യൂസുഫിനെ മറക്കുന്ന യുവാക്കള്\nചുറുചുറുക്കുള്ള ഒരു യുവാവ്, ഒരിറ്റു പ്രകാശം പോലും എത്തിനോക്കാത്ത കൂരിരുട്ടുള്ള ഒരു ജയിലറയില് കിടക്കുന്നു. നേരത്തിന് ഭക്ഷണമോ വെള്ളമോ സഹായങ്ങളോ ലഭിക്കാത്ത ആ ജയിലില് കിടന്ന്‌അയാള് ഇങ്ങനെ പ്രാര്‍ഥിക്കുന്നു: ``എന്റെ രക്ഷിതാവേ, ആ സ്‌ത്രീകള് എന്നെ ക്ഷണിക്കുന്ന കാര്യത്തേക്കാളും എനിക്കിഷ്‌ടം ഈ ജയിലാണ്. അവരുടെ കുതന്ത്രത്തില് നിന്നും നീ എന്നെ അകറ്റിയില്ലെങ്കില് ഞാനതില് പെട്ടുപോവും, അങ്ങനെ ഞാന് വിഡ്‌ഢികളുടെ കൂട്ടത്തിലകപ്പെടുകയും ചെയ്യും.''\nPosted by Malayali Peringode , at Friday, October 29, 2010, in Labels: ആകുലതകളില്ലാത്ത മരണം\nഎന്നെയിപ്പോള് ഏറെ അലട്ടുന്നത് മരണമാണ്. എങ്ങനെയാണ് നാം മരണത്തെ അഭിമുഖീകരിക്കുന്നത്? മരണത്തിന്റെ വാതിലിന്നപ്പുറം നമ്മെ കാത്തിരിക്കുന്നത് എന്തായിരിക്കും? ഇവിടത്തെ അടുപ്പങ്ങളെ വിട്ടുപോകാനുള്ള അവസ്ഥ ഇനിയും മനസ്സിന് കൈവരിക്കാനായിട്ടില്ല.'' (ചെറിയാന് കെ ചെറിയാന്, കലാകൗമുദി 1117-1997 ഫിബ്രവരി 9)\nPosted by Malayali Peringode , at Friday, October 29, 2010, in Labels: നമ്മളും അന്യരും\nലോകത്തുള്ള സര്‍വ മനുഷ്യരും ഒരേ മാതാവിന്റെയും പിതാവിന്റെയും മക്കളാണെന്ന് ഖുര്‍ആന് പറയുന്നു. എന്നാല് സത്യവിശ്വാസികളായ സ്‌ത്രീ പുരുഷന്മാരെ സംബന്ധിച്ചുമാത്രമേ `സഹോദരങ്ങള്' എന്ന് ഖുര്‍ആന് വിശേഷിപ്പിക്കുന്നുള്ളൂവെന്നത് ചിന്തനീയമാണ്.\nPosted by Malayali Peringode , at Friday, October 29, 2010, in Labels: സ്‌ത്രീകളോട് പെരുമാറുമ്പോള്\nമൂസാനബിയുടെ ചരിത്രത്തില്, അദ്ദേഹം സഹായിച്ച പെണ്‍കുട്ടികള് ആ വിവരം പിതാവിനോട് പറയുകയും പിതാവ് മൂസാനബിയെ വിളിച്ചുകൊണ്ടുവരാന് മൂത്ത പെണ്‍കുട്ടിയെ പറഞ്ഞയക്കുകയും ചെയ്യുന്നുണ്ട്. അങ്ങനെ ആ പെണ്‍കുട്ടിയോടൊപ്പം അദ്ദേഹം അവരുടെ വീട്ടിലേക്ക് ക്ഷണം സ്വീകരിച്ചെത്തുന്നു. പിന്നീട് മൂത്ത പെണ്‍കുട്ടി പിതാവിനോട് മൂസാനബിയെക്കുറിച്ച് പറയുന്നതിങ്ങനെയാണ്: ``തീര്‍ച്ചയായും അദ്ദേഹം ശക്തിമാനും വിശ്വസ്‌തനുമാണ്.''\nPosted by Malayali Peringode , at Friday, October 29, 2010, in Labels: ഇണകള്: ഇഴചേരുന്ന വസ്‌ത്രങ്ങള്\nവിപ്ലവകാരിയും സ്വാതന്ത്ര്യസമര നായകനുമായിരുന്ന മുഹമ്മദ് അബ്‌ദുര്‍റഹ്‌മാന് സാഹിബിനെ നമ്മളറിയും. അഭിമാനത്തോടെ ആ പേര് ഓര്‍മിക്കും. സാഹിബിനെക്കുറിച്ച് എന് പി മുഹമ്മദ് എഴുതിയ നോവലില് ആ വലിയ മനുഷ്യനിലെ മറ്റൊരു മഹാ ഗുണത്തെയാണ് നമ്മെ അറിയിക്കുന്നത്. ഭാര്യ ബീവാത്തുവിനോടൊന്നിച്ചുള്ള ജീവിതം വളരെ ഹ്രസ്വമായിരുന്നു. അവര് രോഗിണിയായി മരണപ്പെട്ടു. എന്നാല് തന്റെ ഇണയോട് സാഹിബിനുണ്ടായിരുന്ന സ്‌നേഹം അതിരറ്റതായിരുന്നു. മതം അനുവദിച്ചിട്ടും മറ്റൊരു വിവാഹത്തിന് തയ്യാറായില്ല. മധുവിധു തീരും മുമ്പ് മണ്‍മറഞ്ഞ ബീവാത്തുവിനെ സ്വര്‍ഗത്തില് വെച്ച് വീണ്ടും കണ്ടുമുട്ടാന് അദ്ദേഹം കാത്തിരുന്നു.\nPosted by Malayali Peringode , at Friday, October 29, 2010, in Labels: പ്രബോധകനോട്\nഅമിതമായി മധുരം കഴിക്കുന്ന മകനെ അതില്‍നിന്ന് പിന്മാറ്റുവാന് ഉപദേശിക്കണമെന്ന് മാതാവ് ഒരു ഗുരുവിനോട് അഭ്യര്‍ഥിച്ചു. ഒരാഴ്‌ച കഴിഞ്ഞ് വരൂ എന്ന് ഗുരു നിര്‍ദേശിച്ചു. അവര് വന്നു. മകനെ ഗുരു ഉപദേശിച്ചു. ഒരാഴ്‌ചത്തെ അവധിയെന്തിനായിരുന്നെന്ന് മാതാവ് ചോദിച്ചപ്പോള് ഗുരുവിന്റെ മറുപടി ഇങ്ങനെയായിരുന്നു: ``ഞാനും ഒരു മധുരപ്രിയനായിരുന്നു. ആദ്യം എന്റെ ശീലം മാറ്റിയിട്ടല്ലേ കുട്ടിയെ ഉപദേശിക്കാന് പാടുള്ളൂ?''\nPosted by Malayali Peringode , at Friday, October 29, 2010, in Labels: മക്കള് അല്ലാഹുവിന്റെ സമ്മാനം\nനുഅ്‌മാനുബ്‌നു ബശീറിന്റെ പിതാവ്, അദ്ദേഹത്തെയും കൂട്ടി നബിതിരുമേനിയുടെ അടുക്കല് ചെന്ന് പറഞ്ഞുവത്രെ, `ഞാന് എനിക്കുണ്ടായിരുന്ന ഒരു അടിമയെ എന്റെ ഈ മകന് നല്‌കിയിരിക്കുന്നു.' നബി ചോദിച്ചു. `താങ്കളുടെ എല്ലാ മക്കള്‍ക്കും അപ്രകാരം നല്‌കിയിട്ടുണ്ടോ' അദ്ദേഹം ഇല്ലെന്ന് പറഞ്ഞു. അന്നേരം നബി, `എന്നാല് അത് തിരിച്ചുവാങ്ങുക.' എന്ന് നിര്‍ദേശിച്ചു. വേറൊരു നിവേദനത്തില്, `നിങ്ങള് അല്ലാഹുവിനെ സൂക്ഷിക്കുക' എന്നു പറഞ്ഞതായും അതിനെ തുടര്‍ന്ന് അദ്ദേഹം ആ ദാനം റദ്ദ് ചെയ്‌തയായും ഉണ്ട്. വേറൊരു നിവേദനത്തില് `ഇതിന് സാക്ഷിനില്‌ക്കാന് വേറെയാരെയെങ്കിലും നോക്കിക്കൊള്ളുക' എന്നു തിരുമേനി പറഞ്ഞതായും ഉണ്ട്. തുടര്‍ന്ന് തിരുമേനി ഇങ്ങനെ പറഞ്ഞുവത്രെ, `മക്കളെല്ലാം താങ്കളോട് ഒരുപോലെ നന്നായി പെരുമാറുന്നതില് താങ്കള്‍ക്ക് സന്തോഷമില്ലേ' അദ്ദേഹം `അതെ' എന്ന് പറഞ്ഞു. `എന്നാല് പിന്നെ ഇങ്ങനെ ചെയ്‌തുകൂടാ' എന്ന് നബി തിരുമേനി അപ്പോള് ഉപദേശിച്ചു.\nPosted by Malayali Peringode , at Friday, October 29, 2010, in Labels: ഉമ്മയും ഉപ്പയും സ്‌നേഹ സൗഭഗമായ ഒരു കൂട്ടുകെട്ട്\nവൈക്കം മുഹമ്മദ് ബഷീറിനോട്, ജീവിതത്തിലെ ഏറ്റവും സന്തോഷകരമായ അനുഭവമേതാണെന്ന് ചോദിച്ചപ്പോള് അദ്ദേഹം പറഞ്ഞതിങ്ങനെയാണ്:\nPosted by Malayali Peringode , at Friday, October 29, 2010, in Labels: ആ വിയര്‍പ്പിനെ മറക്കരുത്\nനിങ്ങള് ഓട്ടമത്സരം ശ്രദ്ധിച്ചിട്ടുണ്ടോ? ഒരു കാല് പിന്നോട്ടും മറുകാല് മുന്നോട്ടും വെച്ചായിരിക്കും ഓട്ടം തുടങ്ങാനായി നില്‌ക്കുന്നത്. പിന്നില് വെച്ച കാല് എത്രത്തോളം പിറകില് നിന്ന് ശക്തി സംഭരിക്കുന്നുണ്ടോ അത്രയും വേഗത്തില് ഓട്ടം തുടങ്ങാന് സാധിക്കും. ശക്തമായ കുതിപ്പിന്റെ ഊര്‍ജം സംഭരിക്കുന്നത് അങ്ങനെയാണ്. പിറകില് നിന്നുള്ള ശക്തി എന്നാല് ചരിത്രത്തില് നിന്നുള്ള ശക്തി എന്നാണ്. വ്യക്തിയുടെയും സമൂഹത്തിന്റെയും മുന്നേറ്റത്തിന് ചരിത്രത്തിന്റെ പാഠവും മാതൃകയും കൂടാതെ വയ്യ.\nപ്രസ്ഥാനം ഒരു പ്രവാഹമാണ്. ആരൊക്കെയോ ആരംഭിച്ച്, എത്രയോ പേര് നേതൃത്വം നല്‌കി, അതിലുമെത്രയോ പേര് പ്രവര്‍ത്തിച്ച് നീങ്ങിക്കൊണ്ടേയിരിക്കുന്ന ഒരു പ്രവാഹം. ഇനിയുമെത്രയോ ആളുകള് വരുവാനുമുണ്ട്. മുന്‍ഗാമികള് കല്ലും മുള്ളും നീക്കിത്തെളിച്ച പാതയിലൂടെയാണ് പിന്‍ഗാമികള് സഞ്ചരിക്കുന്നത്. കാടും കൂരിരുട്ടും നിറഞ്ഞ വഴികളെ അതികഠിനമായ സാഹസങ്ങളിലൂടെ വെളിച്ചമുള്ളതാക്കി കടന്നുപോയ ആ മഹാശയരെ ഓര്‍ക്കാതെയും പിന്‍പറ്റാതെയും മുന്നോട്ടുപോവുന്ന പിന്‍തലമുറകള്‍ക്കൊന്നും വിജയം വരിക്കാനാവില്ല. ഭൂതകാലത്തിന്റെ വളക്കൂറുള്ള മണ്ണില് നിന്ന് സ്ഥൈര്യവും ശക്തിയും തേടുന്നവര്‍ക്ക് മുന്നോട്ടുള്ള വഴികള് സുഗമമായിത്തീരും.\n`പ്രസ്ഥാനം' എന്നതിന് അറബിയില് `ഹര്‍കത്ത്' എന്നും ഇംഗ്ലീഷില് `മൂവ്‌മെന്റ്' എന്നുമാണല്ലോ പറയുക. ഈ രണ്ടു പദങ്ങളും `ഒഴുക്ക്' എന്ന അര്‍ഥം കൂടി നല്‌കുന്നുണ്ട്. അഥവാ പ്രസ്ഥാനം ഒരു ഒഴുക്കാണ്. ഒഴുക്കുകളെല്ലാം ചെന്നുചേരുന്നത് സമുദ്രത്തിലേക്ക്. സമുദ്രത്തില് ചെന്നു ചേരുന്നതിനുമുമ്പായി ഏതൊരു പ്രവാഹവും എത്രയോ പ്രതിബന്ധങ്ങളെ അഭിമുഖീകരിക്കുന്നുണ്ട്. മുള്ളും ചെളിയും കരിമ്പാറകളും നിറഞ്ഞ എത്രയോ കാട്ടുവഴികളിലൂടെ സഞ്ചരിക്കേണ്ടിവരും. എല്ലാ പരീക്ഷണങ്ങള്‍ക്കുമൊടുവിലാണ് സമുദ്രമെന്ന ലക്ഷ്യത്തിലേക്ക് അത് എത്തിച്ചേരുന്നത്. പ്രസ്ഥാനവും അങ്ങനെതന്നെയാണ്. ഒട്ടും പ്രതീക്ഷിക്കാത്ത പലതും അതില് സംഭവിച്ചെന്നുവരാം. ഒരിക്കലും നടക്കാന് പാടില്ലാത്തത് നടന്നുവെന്നും വരാം. കാലത്തിന്റെ കറുത്ത വഴികളിലൂടെയും ഇരുള് മൂടിയ കാട്ടുപാതകളിലൂടെയും അതിനു സഞ്ചരിക്കേണ്ടിവരാം. പക്ഷേ അതിന്റെയൊന്നും മുന്നില് പ്രസ്ഥാനം തളരരുത്. പതര്‍ച്ചയില്ലാതെ മുന്നോട്ടുപോകാന് സാധിക്കണമെങ്കില് ചങ്കുറപ്പും ഭക്തിയും തവക്കുലുമുള്ള നേതൃനിര വേണം. അങ്ങനെയുള്ളവരുടെ കൈകളിലുള്ള പ്രസ്ഥാനം അവിചാരിതമായ എല്ലാ പരീക്ഷണങ്ങളെയും തട്ടിമാറ്റി മുന്നോട്ടുനീങ്ങും. മറിച്ചാണെങ്കിലോ? പരീക്ഷണങ്ങളില് തല്ലി വീഴും.\nഇടര്‍ച്ചയില്ലാത്ത കാല്‍വെപ്പുകള്‍ക്കും തളര്‍ച്ചയില്ലാത്ത മുന്നേറ്റങ്ങള്‍ക്കും മുന്‍ഗാമികളില് നിന്നുള്ള ഊര്‍ജം അനിവാര്യമാണ്. പ്രസ്ഥാനത്തിന്റെ വഴിയില് കടന്നുപോയ ഓരോ നേതാവിന്റെയും പ്രവര്‍ത്തകന്റെയും ചോരയും വിയര്‍പ്പും കണ്ണീരും ഗദ്‌ഗദങ്ങളുമാണ് നമ്മൂടെ ഈടുവെയ്‌പ്. നമ്മുടെ കുതിപ്പിനുപിന്നില് അവരുടെ കിതപ്പുകളുണ്ട്. നമ്മുടെ സുഖങ്ങള്‍ക്ക് പിന്നില് അവരുടെ തീരാത്ത ദുഖങ്ങളുണ്ട്. നിലയ്‌ക്കാത്ത ബാഷ്‌പങ്ങളുണ്ട്.\nതൗഹീദിന്റെ മഹിതമന്ത്രം പ്രചരിപ്പിച്ചുവെന്ന ഒരൊറ്റ കാരണത്താല് നാട്ടുഭരണാധികാരികളുടെയും ജനങ്ങളുടെയും കല്ലേറും കൂക്കുവിളിയും ഏല്‍ക്കേണ്ടിവന്നവരായിരുന്നു നമ്മുടെ മുന്‍ഗാമികള്. ആളുകളുടെ കല്ലേറു ഭയന്ന് തിരൂരങ്ങാടി ദേശത്തിലൂടെ മുഖം മറച്ചുമാത്രം നടന്നിരുന്ന തയ്യില് മുഹമ്മദ് കുട്ടി മുസ്‌ല്യാരെന്ന കെ എം മൗലവിയും തൗഹീദ് പ്രസംഗിച്ചതിന്റെ പേരില് കണ്ണൂരില് നിന്ന് കല്ലേറുകിട്ടിയ മഖ്‌ദി തങ്ങളും ചോരകലര്‍ന്ന കുപ്പായവുമായി പ്രഭാഷണ സ്ഥലത്തുനിന്ന് മടങ്ങിവന്ന സെയ്‌ദ് മൗലവിയും പടുത്തുയര്‍ത്തിയ, ഇളക്കമില്ലാത്ത ഒരു ചരിത്രമുണ്ട്. ആ ചരിത്രത്തിന്റെ വീറും വാശിയും ആവാഹിക്കുന്നവര്‍ക്കേ ഹൃദയസാന്നിധ്യമുള്ള കാല്‍പ്പാടുകളുണ്ടാവൂ. പൂര്‍വികരെക്കുറിച്ചുള്ള ഓര്‍മകളും ഇരുളടഞ്ഞ വഴികളില് അവര് വിതറിയ വെളിച്ചവുമാകണം നമ്മുടെ മുന്നിലെ നിലാവും വഴിവിളക്കും. അവര്‍ക്കുവേണ്ടിയുള്ള പ്രാര്‍ഥനകളും കൂടെ വേണം. മുമ്പേ നടന്നവര് പോയ വഴികളെ തിരിച്ചറിയാത്ത പുതിയ തലമുറ വേഗത്തില് ക്ഷീണിക്കും.\nകാലത്തോടും ലോകത്തോടുമൊപ്പം എത്താന് പുതിയ തലമുറയ്‌ക്ക് ഇന്നെളുപ്പമാണ്. സൗകര്യങ്ങള് എമ്പാടുമുണ്ട്. എന്തും ക്ഷിപ്രസാധ്യമാണ്. മുന്‍ഗാമികള്‍ക്ക് എല്ലാം പ്രയാസകരമായിരുന്നു. അധ്വാനങ്ങള് ഏറെയായിരുന്നു. ജീവിക്കാന് തന്നെ ഒത്തിരി പ്രയാസങ്ങള്. നാട്ടിലെങ്ങും ക്ഷാമവും രോഗങ്ങളും. അന്യദേശങ്ങളിലേക്ക് എത്തിച്ചേരാന് ദിവസങ്ങള് നീണ്ട നടത്തം. കൂടിച്ചേരാന്, വിശ്രമിക്കാന് പള്ളികളോ കേന്ദ്രങ്ങളോ ഇല്ല. എല്ലാം പ്രതികൂലം!\nഎന്നിട്ടും നമുക്ക് ചിന്തിക്കാന് പോലും സാധിക്കാത്ത വിധത്തിലാണ് അവരുടെ മുന്നേറ്റമുണ്ടായത്. ലഭ്യമായ ഭൗതിക സാഹചര്യങ്ങള് വെച്ച് അവര് ആദര്‍ശം പ്രചരിപ്പിച്ചു. കാതില് നിന്ന് കാതിലേക്ക് പറിച്ചുനട്ടു. ഒരു വലിയ നവോത്ഥാനത്തിന്റെ തുടക്കക്കാരായി. അല്ലാഹുവിന്റെ പരീക്ഷണങ്ങളില് പതറാതെ അവന്റെ സന്ദേശം പ്രചരിപ്പിച്ചു. സുഖസുഷുപ്‌തിയുടെ ചില്ലുകൂടാരങ്ങളിലിരുന്ന് പുതിയ പാതകള്‍ക്ക് തുടക്കമിടുമ്പോള്, അന്നു പൊടിഞ്ഞുതീര്‍ന്ന ആ വിയര്‍പ്പുകണങ്ങളെ നാം വിസ്‌മരിക്കരുത്. അല്ലാഹു അവന്റെ വാഗ്‌ദാനം പാലിക്കുക തന്നെ ചെയ്യും.\n``എല്ലാവരെക്കാളും ആദ്യം ക്ഷണത്തിന് ഉത്തരം നല്‌കുന്നതില് മുന്നേറിയ ആ മുഹാജിറുകളും അന്‍സ്വാറുകളും അതുപോലെ അവര്‍ക്കുശേഷം സദ്‌വൃത്തരായി അവരെ അനുഗമിച്ചവരും. അല്ലാഹു അവരില് സംതൃപ്‌തനായിരിക്കുന്നു. അവര് അവനിലും സംതൃപ്‌തരായിരിക്കുന്നു. അല്ലാഹു അവര്‍ക്കുവേണ്ടി താഴ്‌ഭാഗങ്ങളിലൂടെ അരുവികളൊഴുകുന്ന ആരാമങ്ങള് ഒരുക്കിവെച്ചിട്ടുണ്ട്. അവരതില് നിത്യവാസികളായിരിക്കും. ഇതു തന്നെയാകുന്നു മഹത്തായ വിജയം.'' (സൂറതുത്തൗബ 100)\nമുന്‍ഗാമികളെക്കുറിച്ച് നല്ല വിചാരങ്ങള് മാത്രം നിലനിര്‍ത്താന് നമുക്ക് സാധിക്കണം. അവരുടെ പ്രവര്‍ത്തനങ്ങളെ വിലമതിക്കുകയും ആ സേവനങ്ങളെ പ്രകീര്‍ത്തിക്കുകയും അവര്‍ക്കായി പടച്ചവനോട് പ്രാര്‍ഥിക്കുകയും വേണം. കാരണം അവര്‍ക്കായി നമുക്ക് ഇനി ചെയ്യാന് സാധിക്കുന്നത് അതുമാത്രമാണ്.\nപ്രസ്ഥാനമാര്‍ഗത്തില് തുടക്കത്തിലേ വന്നുചേരുകയും ഇതു കെട്ടിപ്പടുക്കുകയും ചെയ്‌തവരെയും അവരുടെ സേവനങ്ങളെയും നിസ്സാരവത്‌കരിക്കുകയോ നിര്‍ദാക്ഷിണ്യം വിമര്‍ശിക്കുകയോ ചെയ്യുന്നത് ഒട്ടും അഭിലഷണീയമല്ല.\nഅവര്‍ക്കെല്ലാം വേണ്ടി ഇങ്ങനെ പ്രാര്‍ഥിക്കാനാണ് അല്ലാഹുവിന്റെ കല്‌പന: അവരുടെ ശേഷം വന്നവര്‍ക്കും അവര് പ്രാര്‍ഥിക്കുന്നു: നാഥാ ഞങ്ങള്‍ക്കും ഞങ്ങള്‍ക്കുമുമ്പേ വിശ്വാസികളായിത്തീര്‍ന്ന ഞങ്ങളുടെ സഹോദരങ്ങള്‍ക്കും നീ പൊറുത്തുതരേണമേ. ഞങ്ങളുടെ ഹൃദയങ്ങളില് വിശ്വാസികളോട് വിദ്വേഷമുണ്ടാക്കരുതേ. ഞങ്ങളുടെ നാഥാ, നീ കഴിവുള്ളവനും അളവറ്റ ദയാലുവുമല്ലേ.'' (സൂറതുല്‍ഹശ്‌ര് 10)\nഭൂതകാലത്തിന്റെ വിയര്‍പ്പുനൂലുകള് കൊണ്ട് ഭാവികാലത്തിന്റെ പാത നെയ്യുന്നവര്‍ക്ക് മംഗളം!\nPosted by Malayali Peringode , at Friday, October 29, 2010, in Labels: പറഞ്ഞുപഴകിയ ഒരു കഥ\nറോമക്കാരുടെ എല്ലാ പ്രതീക്ഷകളെയും തൂത്തെറിഞ്ഞ പോരാട്ടമായിരുന്നു യര്‍മൂക്കില് നടന്നത്. ഐതിഹാസികമായ വിജയചരിത്രമാണവിടെ മുസ്‌ലിംകള് രചിച്ചത്. പ്രതിയോഗികള് പടക്കളം വിട്ടോടി. രണ്ടുപക്ഷത്തു നിന്നും അനേകംപേര് കൊല്ലപ്പെട്ടു.\nയുദ്ധം അവസാനിച്ചിട്ടും ഹുദൈഫ അവിടെ തന്നെ ചുറ്റിക്കറങ്ങുന്നു. പെട്ടെന്ന് ഒരു നേരിയ തേങ്ങല് അദ്ദേഹം കേട്ടു. ശ്വാസമടങ്ങാനിരിക്കെ ഒരു തുള്ളി വെള്ളത്തിനായുള്ള പിടയല്. തിരിഞ്ഞുനോക്കിയപ്പോള് ഹാരിസുബ്‌നു ഹിശാമായിരുന്നു. ഉടനെ തോല്‍പ്പാത്രത്തില് അല്‌പം വെള്ളവുമായി ഹാരിസിന്റെ അരികിലെത്തി. ആര്‍ത്തിയോടെ വെള്ളം ചുണ്ടോട് അടുപ്പിച്ചതേയുള്ളൂ; തൊട്ടപ്പുറത്തുനിന്നും വെള്ളത്തിനായുള്ള നിലവിളി. തുറന്നവായ അടച്ചുകൊണ്ട് അദ്ദേഹം അത് മറ്റേയാള്‍ക്ക് കൊടുക്കാന് ആഗ്യം കാണിച്ചു. ഹുദൈഫ വെള്ളവുമായി തിരിച്ച് ശബ്‌ദം കേട്ട സ്ഥലത്തേക്ക് ചെന്നു. ഇക്‌രിമത്ത്‌ബ്‌നു അബീജഹലായിരുന്നു അത്. ഹുദൈഫ വെള്ളം അദ്ദേഹത്തിനുനീട്ടി. ഇക്‌രിമ അതു കുടിക്കാന് ശ്രമിച്ചപ്പോഴേക്കും അല്‌പം അകലെ നിന്ന് വെള്ളം ആവശ്യപ്പെട്ടുകൊണ്ടുള്ള വിലാപം! അതോടെ അദ്ദേഹവും നാവു നനയ്‌ക്കാതെ ആ വെള്ളം മറ്റേയാള്‍ക്കായി നീക്കിവെച്ചു. അയ്യാശുബ്‌നു അബീ റബീഅ ആയിരുന്നു അത്. ഹുദൈഫ അടുത്തെത്തിയപ്പോഴേക്കും അദ്ദേഹം അന്ത്യശ്വാസം വലിച്ചുകഴിഞ്ഞിരുന്നു. വെള്ളവുമായി ഹാരിസിന്റെ അടുത്തുചെന്ന ഹുദൈഫക്ക് കാണാന് കഴിഞ്ഞത് നിശ്ചലമായ മൃതദേഹമായിരുന്നു. അദ്ദേഹം അതിവേഗം ഇക്‌രിമയുടെ അടുത്തെത്തിയെങ്കിലും അദ്ദേഹവും കണ്ണടച്ചുകഴിഞ്ഞിരുന്നു. അങ്ങനെ ആ മൂന്ന് സത്യവിശ്വാസികളും ദാഹം തീര്‍ക്കാനാവാതെ പരലോകം പ്രാപിച്ചു. അവസാനമായി ഒന്നു തൊണ്ട നനയ്‌ക്കാനുള്ള മോഹം അവരിലാര്‍ക്കും പൂര്‍ത്തീകരിക്കാനായില്ല. എങ്കിലും അവര് സര്‍വലോക നാഥന്റെ സന്നിധിയിലേക്ക് മടങ്ങിയത് തികഞ്ഞ ആത്മസംതൃപ്‌തിയോടെയായിരിക്കും. കാരണം അവസാനശ്വാസത്തിന്റെ കിതപ്പിലും വിശ്വാസിയായ സഹോദരനെ പരിഗണിക്കാനും സഹായിക്കാനുമായല്ലോ.\nഎണ്ണമറ്റ സ്റ്റേജുകളിലും പേജുകളിലും നാം ആവര്‍ത്തിച്ച് കേള്‍ക്കുകയും ആവേശം കൊള്ളുകയും ചെയ്‌തതാണീ കഥ. മഹാനുഭാവന്മാരായ സ്വഹാബീ മഹത്തുക്കളുടെ ഉജ്വലമായ സാഹോദര്യബന്ധത്തിന്റെയും സ്‌നേഹോഷ്‌മളതയുടെയും ഐക്യബോധത്തിന്റെയും കരുത്ത് തെളിയിക്കാന് ഇതിലേറെ നല്ലൊരു കഥ വേറെ തേടിപ്പോകേണ്ടതില്ല.\nജാഹിലിയ്യത്തിന്റെ വര്‍ഗവൈര്യങ്ങളെ വലിച്ചെറിഞ്ഞ് ഇസ്‌ലാമിന്റെ ശീതളമായ തണലില് ഒരേ മെയ്യും മനസ്സുമായി പടവെട്ടി, ധീര രക്തസാക്ഷികളായ അനേകം സ്വഹാബികളുടെ ചരിത്രം നമുക്ക് കാണാപാഠമാണ്. ഒരു തുള്ളി കള്ളിനും ഒരു പെണ്ണിനുമൊക്കെ വേണ്ടി തലമുറകളോളം നീണ്ട പക കാത്തുവെച്ചിരുന്ന ഒരു സമൂഹം. നീതിയും നിയമവും എത്തിനോക്കിയിട്ടില്ലാത്ത കാട്ടറബിക്കൂട്ടം. ഗോത്രമനസ്സുകള്‍ക്കിടയില് ഉയര്‍ന്ന മതിലുകെട്ടിയിരുന്ന ആറാം നൂറ്റാണ്ടിലെ അറബികള്. അഭിമാനബോധത്തിന്റെ പേരില് അരുമയായ പെണ്‍കുഞ്ഞിനെ കൊല്ലാതെ കുഴിച്ചുമൂടിയിരുന്നവര്.... അവരാണ് ചരിത്രം തിരുത്തിയത്. ലോകചരിത്രത്തില് ഇന്നോളം കണ്ടിട്ടില്ലാത്തത്ര കെട്ടുറപ്പുള്ള ഐക്യബോധത്തിന്റെ ഉദാത്ത മാതൃകകളായിത്തീര്‍ന്നത് അവരായിരുന്നു. ഒരു സോഷ്യലിസ്റ്റ് വിപ്ലവത്തിനും സാധിച്ചെടുക്കാനാവാത്ത ഈ സ്‌നേഹബന്ധമായിരുന്നു ആ മുസ്‌ലിംകളുടെ വാളും പരിചയും. വിശുദ്ധഖുര്‍ആന് കൊണ്ട് നബിതിരുമേനി (സ) സൃഷ്‌ടിച്ച വിപ്ലവം. സുകുമാര് കക്കാട് പാടി:\nശത്രുക്കളുടെ വെട്ടും കുത്തുമേറ്റ്, ചോര വാര്‍ന്ന്, വിണ്ടുകീറുന്ന വെയില് ചൂടില്, ഒട്ടിയ വയറും വറ്റിയ ചുണ്ടുമായി ഒരിറ്റു ശ്വാസത്തിന്നായി പൊരുതുമ്പോഴും തൊണ്ടയിലേക്കുറ്റാന് തുടങ്ങിയ ജീവജലം കരളിന്റെ കഷ്‌ണമായ മറ്റൊരു വിശ്വാസിക്കു നീട്ടുവാനൊരുങ്ങിയ ആ മനസ്സുണ്ടല്ലോ, അതിനുപകരം വെക്കാന് മറ്റെന്താണുള്ളത്?\nഇതാണ് മുന്‍കാല വിശ്വാസികളുടെ ചരിത്രം. ഈമാന് കൊണ്ട് കോര്‍ത്തിണങ്ങിയ ആ മനസ്സുകളില് പകയുടെയോ വൈരാഗ്യത്തിന്റെയോ തെറ്റിദ്ധാരണകളുടെയോ ചോര തുപ്പുന്ന വ്രണങ്ങള് ഉണ്ടായിരുന്നില്ല. `വിശ്വാസികള്' എന്ന വലിയ കുപ്പായത്തിനുള്ളില് ചുരുണ്ട് കൂടുന്ന നമ്മള് ഇനിയൊന്ന് ആലോചിച്ചുനോക്കൂ, അവരും നമ്മളും തമ്മിലുള്ള വ്യത്യാസത്തിന്റെ വ്യാപ്‌തി!\nകള്ളുകുടി നിര്‍ത്താനാവാതെ റസൂലിന്റെ സദസ്സിലേക്ക് വന്നിരുന്ന ഒരു സ്വഹാബിയെ ചീത്ത വിളിച്ച മറ്റൊരു സ്വഹാബിയോട് റസൂല് തിരുമേനി കോപിച്ചു. വിശ്വാസികള്‍ക്കിടയില് അനൈക്യമുണ്ടായിക്കൂടാ. അവര് പരസ്‌പരം വെറുപ്പ് വെച്ചുപുലര്‍ത്തുന്നവരായിക്കൂടാ. തൊട്ടുകൂടായ്‌മയും കണ്ടുകൂടായ്‌മയും അവര്‍ക്കിടയില് ഉണ്ടായിക്കൂടാ. ഇതായിരുന്നു റസൂല് തിരുമേനിയുടെ സമീപനം. അങ്ങനെ വളര്‍ത്തിയെടുത്ത ആ സാഹോദര്യമാണ് യര്‍മൂക്ക് രണാങ്കണത്തില് ചുറ്റിത്തിരിഞ്ഞ ദാഹജലമായി മാറിയത്.\n``....വിശ്വാസികളെക്കുറിച്ച് ഞങ്ങളുടെ മനസ്സില് മോശമായ ഒരു ചിന്തയും നീ ഉണ്ടാക്കരുതേ'' എന്ന് പ്രാര്‍ഥിക്കാന് നമ്മോട് കല്‌പിക്കുന്നത് അല്ലാഹുവാണ്. ഒന്നോര്‍ത്തുനോക്കൂ, ഈമാന് ഉള്‍ക്കൊണ്ട ഒരാളെക്കുറിച്ച് അരുതാത്ത ചിന്തകളോ ധാരണകളോ വെച്ചുപുലര്‍ത്തുന്നത് എത്രമാത്രം വലിയ തെറ്റിലേക്കാണ് നമ്മെ നയിക്കുക! ഒരു മുഅ്‌മിനിനെക്കുറിച്ച് പറയുമ്പോഴും അയാളെ വിലയിരുത്തുമ്പോഴും അയാളുമായി ഇടപഴുകുമ്പോഴും ഈ സൂക്ഷ്‌മത നാം പുലര്‍ത്താറുണ്ടോ? `വിശ്വാസി' എന്ന ഗണത്തില്‍പെടുന്ന എല്ലാവരും ഇതില് ഉള്‍പ്പെടുമെന്ന് നാം ഓര്‍ക്കണം.\nഒന്നിച്ചുപ്രവര്‍ത്തിച്ചിരുന്നവര് തെറ്റിപ്പിരിയുമ്പോള് പിന്നെ എല്ലാം വിസ്‌മരിക്കുന്നു. എതിരാളിയുടെ എല്ലാ നന്മകളും മറച്ചുവെച്ച് തിന്മയുടെ പുതിയ ഏടുകള് തുറക്കുന്നു. തമ്മില് കാണുമ്പോള് `സലാം' ചൊല്ലാന് മടിക്കുന്നു. ചൊല്ലുന്നുണ്ടെങ്കില് തന്നെ ആത്മാര്‍ഥ നഷ്‌ടപ്പെടുന്നു. വിഭാഗീയതയുടെ പേരില് കുടുംബങ്ങള്, സൗഹൃദങ്ങള്, അയല്‍പക്കങ്ങള്, മഹല്ലുകള് എല്ലാം ചിന്നിച്ചിതറുന്നു. അല്ലാഹുവിന്റെ മാര്‍ഗത്തില് ഒന്നിച്ചു പിടിച്ച കൈകള് ഇതോടെ പരസ്‌പരം ചൂണ്ടാനുള്ള ആയുധങ്ങളാകുന്നു. എതിര്‍വിഭാഗത്തിലുള്ള നേതാക്കളുടെയും പ്രവര്‍ത്തകരുടെയും മുന്‍കാല നന്മകളെല്ലാം നിഷ്‌കരുണം വിസ്‌മരിക്കുന്നു. അവര് ദീനിനും പ്രസ്ഥാനത്തിനും ചെയ്‌ത സേവനങ്ങളെയെല്ലാം ചെറുതായിക്കാണുന്നു.\nഇസ്‌ലാമിന്റെ പേരില് ഒന്നിച്ചവര്‍ക്ക് ഇസ്‌ലാമിന്റെ പേരില് ഭിന്നിക്കുവാനാകുമോ? ആവില്ല. പക്ഷേ അവരുടെ മനസ്സുകള്‍ക്കിടയില് പിശാചിന്റെ മൂന്നാം കക്ഷി പ്രവര്‍ത്തിക്കും. ഒട്ടിച്ചേര്‍ന്ന അവരുടെ ഹൃത്തടങ്ങളെ തമ്മില് പിണക്കും. അവര്‍ക്കിടയില് നിന്നുതന്നെയുള്ള ഇത്തരം ദുര്‍മന്ത്രണങ്ങളെ കരുതിയിരുന്നില്ലെങ്കില് പിണക്കവും ഭിന്നിപ്പും ഒരു തുടര്‍ക്കഥയായിരിക്കും.\nഎല്ലാവരും ഒന്നിച്ചുനീങ്ങുന്ന കപ്പലില് വെള്ളംകയറി മുങ്ങിനശിക്കാന് ഒരാളുടെ പ്രവര്‍ത്തനങ്ങള് തന്നെ ധാരാളമാണല്ലോ. നബിതിരുമേനി (സ) കപ്പല് യാത്രക്കാരുടെ ഉദാഹരണം (സ്വഹീഹുല്‍ബുഖാരി 3:225) വിവരിച്ചതിനുശേഷം പറഞ്ഞതിങ്ങനെയായിരുന്നു: ``അവന്റെ കൈക്ക് പിടിച്ച് അവര് അവനെ തടഞ്ഞാല് അവര്‍ക്ക് അവനെ രക്ഷപ്പെടുത്താം. അവരും രക്ഷപ്പെടും. അവനെ ദ്വാരമുണ്ടാക്കാന് വിട്ടാല് അവര് അവനെ നശിപ്പിക്കും. അവരും നശിക്കും.'' ഈ ഹദീസ് ഉദ്ധരിച്ച ശേഷം നുഅ്‌മാനുബ്‌നു ബശീര് (റ) പറയുന്ന ഒരു മുഖവുരയുണ്ട്: ``ജനങ്ങളേ, നിങ്ങള് നിങ്ങളിലെ വിഡ്‌ഢികളുടെ ൈകയ്‌ക്ക് പിടിക്കൂ! അല്ലെങ്കില് നിങ്ങളും നശിക്കും.'' (കിതാബുസ്സുഹ്‌ദ്: 475)\nഒന്നോ രണ്ടോ പേരുടെ ദുഷിച്ച താല്‌പര്യങ്ങള്‍ക്കുവേണ്ടി മഹത്തായ ആദര്‍ശമൂല്യങ്ങളെ ബലികഴിക്കാന് സന്നദ്ധമാവുന്ന, ചങ്കുറപ്പില്ലാത്ത നേതൃത്വങ്ങള് പല ഇസ്‌ലാമിക സമൂഹങ്ങളുടെയും പ്രസ്ഥാനങ്ങളുടെയും ദുരന്തത്തിന്റെ പെരുന്തച്ചന്മാരായ ചരിത്രം നമ്മുടെ മുന്നിലുണ്ട്.\nവ്യക്തികള് ഒന്നിച്ചു നീങ്ങുന്നിടത്തെല്ലാം ബന്ധങ്ങള്‍ക്ക് വലിയ പ്രാധാന്യമുണ്ട്. ശക്തമായ മതില്‍കെട്ടുകളുമായി നിലനില്‌ക്കുന്ന ബന്ധങ്ങള് ഉള്ളിടത്ത് പോറലേല്‌ക്കാന് വലിയ പ്രയാസമാണ്. വിശ്വാസികളുടെ കൂട്ടായ്‌മയില് സ്‌നേഹത്തിനും ആത്മൈക്യത്തിനുമുള്ള പ്രാധാന്യം എത്രയോ വലുതാണ്. ഒരേ ലക്ഷ്യത്തിലേക്ക് ഒരേ തിരുദൂതരുടെ പാതപിന്തുടര്‍ന്ന് നീങ്ങുന്നവര്‍ക്ക് എവിടെയാണ് അന്യോന്യമുള്ള കുശുമ്പിനും കുന്നായ്‌മക്കും നേരമുണ്ടാവുക? ആരിലും നന്മയെ കാണുകയും ആ നന്മയെ അംഗീകരിക്കുകയും അതിന്റെ വഴിയെ ചരിക്കുകയുമാണ് നമ്മുടെ മാര്‍ഗം. അതാണ് ഉദാത്തമായ സൗഹൃദത്തിന്റെ പാത. അവസാന ശ്വാസത്തിന്നായി പിടയുമ്പോഴും ആ സൗഹൃദം തുടിച്ചുകൊണ്ടേയിരിക്കും. ഇതാണ് യര്‍മൂകിന്റെ മണ്ണില് സംഭവിച്ചത്.\nPosted by Malayali Peringode , at Friday, October 29, 2010, in Labels: നീറുന്ന വേദനയില് കുളിര്‍തെന്നലായ്...\nഉര്‍വത്‌ബിന് സുബൈര് (റ) പ്രസിദ്ധനായ സ്വഹാബിവര്യനും കര്‍മശാസ്‌ത്ര പണ്ഡിതനുമായിരുന്നു. അറിവുകൊണ്ട് അനുഗൃഹീതനായ അദ്ദേഹത്തിന് അല്ലാഹു പരീക്ഷണങ്ങളുടെയും യാതനകളുടെയും പാരാവാരങ്ങള് അളവില്ലാതെ നല്‌കി. അദ്ദേഹത്തിന്റെ കാലിന് മാരകമായ രോഗം പിടിപെട്ടു. വേദനകൊണ്ട് പുളഞ്ഞ ഉര്‍വത് പ്രാര്‍ഥനയുടെ പ്രത്യൗഷധം പുരട്ടി. വൈദ്യന്മാരുടെ അഭിപ്രായമാരാഞ്ഞപ്പോള്, കാല് മുറിച്ചുമാറ്റുകയല്ലാതെ രക്ഷയില്ലെന്ന് പ്രതിവിധി. നീറിപ്പുകയുന്ന വേദനയെക്കുറിച്ചോര്‍ത്തപ്പോള് അദ്ദേഹത്തിന് കാല് മുറിക്കാന് സമ്മതിക്കേണ്ടിവന്നു.\nകാല് മുറിച്ച് മാറ്റേണ്ട ദിവസമെത്തി. സമയമടുത്തപ്പോള് വൈദ്യന് ഒരു മരുന്നുമായി വരുന്നു.\n“ഇതെന്തിനാണ്?” ഉര്‍വത് ചോദിച്ചു.\n“ബോധമില്ലാതാക്കാന്. കാല് മുറിച്ചു മാറ്റുന്നത് പിന്നെ നിങ്ങളറിയുകയില്ല” വൈദ്യന്റെ മറുപടി ഉര്‍വതിനെ ചൊടിപ്പിച്ചു.\n“ബോധം നശിപ്പിക്കുകയോ? എങ്കില് ഈ മരുന്ന് എനിക്കുവേണ്ട.\nഎന്റെ ബോധം നിറയെ എന്റെ രക്ഷിതാവിന്റെ ഓര്‍മകളാണ്. അവനാണ് എന്റെ ശക്തി. എന്റെ ബലം. നിങ്ങളെന്റെ കാല് മുറിച്ചോളൂ. അതല്ലേ വേണ്ടൂ”\nവൈദ്യന് അത്ഭുതപ്പെട്ടു. മരുന്നുകള് പ്രയോഗിക്കാതെ കാല് മുറിച്ചെടുത്തു. ഉര്‍വതിന്റെ നാവിലും മനസ്സിലും നാഥനെ പ്രകീര്‍ത്തിക്കുന്ന വാക്കുകള് മാത്രം. സമയം രാത്രിയായി. അപ്പോള് മറ്റൊരു വാര്‍ത്തകൂടി, അദ്ദേഹത്തിന്റെ ഒരു മകന് കുതിരപ്പുറത്ത് നിന്ന് വീണുമരിച്ചു!. ഒരു മനുഷ്യനെ സംബന്ധിച്ചേടത്തോളം ഏറ്റവും വലിയ രണ്ടു വേദനകള്. ഒന്ന്, ഒരവയവത്തിന്റെ നഷ്‌ടം. മറ്റൊന്ന് ഒരു പുത്രന്റെ നഷ്‌ടം. രണ്ടു ദുരിതവും ഒരൊറ്റ ദിവസത്തില്! മുറിച്ചുമാറ്റപ്പെട്ട കാല്, അവസാനമായി കാണുവാന് അദ്ദേഹം ആവശ്യപ്പെട്ടു. ചോരയിറ്റുന്ന ആ കാല് വൈദ്യന്മാര് ഉര്‍വതിന്റെ കൈയിലേക്ക് നല്‌കി. കാലിനെ നോക്കി അദ്ദേഹം ഇടറുന്ന മനസ്സോടെ പറഞ്ഞു.\n“എന്റെ പ്രിയപ്പെട്ട കാലേ, നീ സ്വര്‍ഗത്തിലേക്കാണ് പോകുന്നത്. കാരണം നിന്റെ സഹായത്താല് ഞാനൊരു തിന്മയും ചെയ്‌തിട്ടില്ല. നിന്റെ വിരലുകളെ ഭൂമിയിലേക്ക് പതിപ്പിച്ച് ഞാന് ഒരു പാപത്തിലേക്കും നടന്നിട്ടില്ല. എന്നാല് രാവെന്നോ പകലെന്നോ ഇല്ലാതെ, വെയിലെന്നോ മഴയെന്നോ വകവെക്കാതെ ഞാന് അല്ലാഹുവിന്റെ ഭവനത്തിലേക്ക് പ്രാര്‍ഥനയ്‌ക്കായി പോയിട്ടുണ്ട്...”\nഅന്ന് രാത്രി മനമുരുകി അദ്ദേഹം പ്രാര്‍ഥിച്ചു: “നാഥാ, നീയെത്ര കാരുണ്യവാന്! ജനനം മുതല് ഇത്രകാലവും നീ എനിക്ക് എത്രയോ അവയവങ്ങള് നല്‌കി. അവയില് നിന്ന് ഒരു കാല് മാത്രമല്ലേ നീ തിരിച്ചെടുത്തിട്ടുള്ളൂ. ആറ് മക്കളെ നീ എനിക്ക് നല്‌കി. അവരില് നിന്ന് ഒരു മകനെ മാത്രമല്ലേ നീ എടുത്തിട്ടുള്ളൂ. നീയെത്ര സ്‌നേഹമുള്ളവന്, നീയെത്ര കൃപയുള്ളവന്.”\n‘ക്ഷമ’ എന്നത് പറയാനും ഉപദേശിക്കാനും ഭംഗിയുള്ള വാക്കാണ്. പക്ഷേ, ജീവിതത്തിലേക്ക് പകര്‍ത്താന് ഏറെ പ്രയാസമുള്ളതും. പ്രതീക്ഷയുടെ പ്രകാശം കെട്ടുപോവുകയും അഭിലാഷങ്ങള്‍ക്ക് മങ്ങലേല്‌ക്കുകയും ചെയ്യുമ്പോള് ജീവിതത്തില് പതറിപ്പോകുന്നവരാണ് ഏറെയും. എന്നാല് ക്ഷമയുടെ സിദ്ധൗഷധം കൊണ്ട് വേദനയാല് നീറുന്ന മുറിവുണക്കാന് സാധിക്കുന്ന ഭാഗ്യവാന്മാര് വളരെ കുറച്ചേയുള്ളൂ. ആടിയുലയാത്ത ദൈവവിശ്വാസമാണ് ക്ഷമയുടെ നിദാനം. ക്ഷമിക്കുന്നതിന് പകരമായി സ്വര്‍ഗമുണ്ടെന്ന് ഖുര്‍ആന് പറയുന്നു. അല്ലാഹുവിന്റെ ഏറ്റവും വലിയ സമ്മാനം.\nക്ഷമാലുക്കളായ ദാസന്മാര്‍ക്ക് സഹായിയായി അല്ലാഹുവുണ്ട്. നംറൂദിന്റെ തീകുണ്‌ഠാരത്തില് നിന്ന് ഇബ്‌റാഹീം നബിയെ രക്ഷിച്ച അല്ലാഹു. ദുരിതക്കയങ്ങളില് നിന്ന് അയ്യൂബ് നബിയെ രക്ഷിച്ച അല്ലാഹു. ഫറോവയില് നിന്ന് മൂസാനബിയെ രക്ഷിച്ച അല്ലാഹു. ശത്രുസഞ്ചയങ്ങളില് നിന്ന് മുഹമ്മദ് നബിയെ രക്ഷിച്ച അല്ലാഹു.\nPosted by Malayali Peringode , at Friday, October 29, 2010, in Labels: ‘നാഥാ ഞങ്ങളുടെ ഹൃദയങ്ങളെ കോര്‍ത്തിണക്കണേ...’\nഒരു തുള്ളി കള്ളിനും ഒരു തരി മണ്ണിനുമെല്ലാം വേണ്ടി, പരസ്‌പര വൈരാഗ്യത്തിന്റെ ഉരുക്കുകോട്ടകള് പണിത ആറാംനൂറ്റാണ്ടിലെ അറബിക്കൂട്ടത്തെ റസൂല്(സ) നയിച്ചത് കലര്‍പ്പും കലവറയുമില്ലാത്ത കാരുണ്യത്തിന്റെയും ഹൃദയബന്ധത്തിന്റെയും സാഹോദര്യത്തിലേക്കാണ്. അദ്ദേഹം അവരോട് പറഞ്ഞു: ``നിങ്ങള് പരസ്‌പരം അസൂയ പുലര്‍ത്തരുത്. ഒരാള് വിലപറഞ്ഞതിന്റെ മീതെ മറ്റൊരാള് വില പറയരുത്. പരസ്‌പരം വിദ്വേഷപ്പെടരുത്. പരസ്‌പരം ഛിദ്രിച്ചു പോകരുത്. ഒരാള് വിറ്റതിന്റെ മീതെ മറ്റൊരാള് വില്‌ക്കരുത്. നിങ്ങളെല്ലാം സാഹോദര്യത്തോടെ അല്ലാഹുവിന്റെ ദാസന്മാരാവുക. ഒരു മുസ്‌ലിം മറ്റൊരു മുസ്‌ലിമിന്റെ സഹോദരനാണ്. ആരും പരസ്‌പരം ദ്രോഹിക്കുകയില്ല. കൈയൊഴിയുകയില്ല. നിന്ദിക്കുകയില്ല.(അബൂഹുറയ്‌റയില് നിന്ന് മുസ്‌ലിം)\nഒരാള് മുസ്‌ലിമാകുന്നതോടെ ഇസ്‌ലാം മതമുള്‍ക്കൊണ്ടവരുടെയെല്ലാം സഹോദരനായിത്തീരുന്നു. ആദര്‍ശത്തിന്റെ ശക്തമായ അടിത്തറയില് ഒരേ മനസ്സെന്ന പോലെ അവര് പ്രയത്‌നിക്കുന്നു. `എനിക്ക്' എന്ന സ്വാര്‍ഥ വിചാരത്തില് നിന്ന്, `ഞങ്ങള്‍ക്ക്' എന്ന സാമൂഹ്യ ബോധത്തിലേക്ക് അവന്റെ മനസ്സ് വളരുന്നു. സകല സത്യവിശ്വാസികള്‍ക്കും വേണ്ടി അയാള് പ്രാര്‍ഥിക്കുന്നു: ``ഞങ്ങളുടെ രക്ഷിതാവേ, ഞങ്ങള്‍ക്കും ഞങ്ങളുടെ മുമ്പ് സത്യവിശ്വാസത്തിലേക്കെത്തിയ ഞങ്ങളുടെ സഹോദരന്മാര്‍ക്കും നീ പൊറുത്ത് തരേണമേ. സത്യവിശ്വാസം സ്വീകരിച്ചവരോട് ഞങ്ങളുടെ മനസ്സുകളില് യാതൊരു വിദ്വേഷവും ഉണ്ടാക്കരുതേ. ഞങ്ങളുടെ രക്ഷിതാവേ, തീര്‍ച്ചയായും നീ ഏറെ ദയയുള്ളവനും കരുണാനിധിയുമാകുന്നു''(ഖുര്‍ആന് 59:10)\nവിശ്വാസികള് പരസ്‌പരം പ്രാര്‍ഥിക്കാന് നബി(സ) ഒരു പ്രാര്‍ഥന പഠിപ്പിച്ചു: ``അല്ലാഹുവേ ഞങ്ങളുടെ ഹൃദയങ്ങളെ തമ്മില് കോര്‍ത്തിണക്കേണമേ, ഞങ്ങള്‍ക്കിടയിലെ ബന്ധം നീ നന്നാക്കേണമേ''\nPosted by Malayali Peringode , at Friday, October 29, 2010, in Labels: ജീവിതം ലളിതം, മനോഹരം\nനിങ്ങള് മാവിനെ ശ്രദ്ധിച്ചിട്ടുണ്ടോ? ഉറച്ച വേരുകളും വിടര്‍ന്ന ചില്ലകളുംകൊണ്ട് വളര്‍ന്നുനില്‌ക്കുന്ന മാവ്. അതില് ഏറ്റവും താഴ്‌ന്നു തൂങ്ങിനില്‌ക്കുന്നത് ഏതു ചില്ലയായിരിക്കും? സംശയമില്ല, ഏറ്റവും കൂടുതല് മാമ്പഴങ്ങള് കായ്‌ച്ചുനില്‌ക്കുന്ന ചില്ല. നാം കല്ലെറിഞ്ഞാല് തിരികെ തരുന്നത് തുടുത്ത മധുരമാമ്പഴങ്ങള്!\nചിപ്പികളെ ശ്രദ്ധിച്ചിട്ടുണ്ടോ? ആരാലും ശ്രദ്ധിക്കപ്പെടാതെ മണലില് പൂണ്ട് കിടക്കുന്ന ചിപ്പികള്. ആളുകള് അവയെ ചവിട്ടി കടന്നുപോകുന്നു. ചിപ്പിക്കുള്ളില് എന്താണ്? വിലപിടിച്ച മുത്തുകള്!\nഈ ഉദാഹരണങ്ങളില് നമുക്ക് ഒരുപാട് ദൃഷ്‌ടാന്തങ്ങളില്ലേ? തീര്‍ച്ചയായും ഉണ്ട്. ഒരു യഥാര്‍ഥ സത്യവിശ്വാസി ഇങ്ങനെയായിരിക്കണം. കായ്‌ച്ച് പുഷ്‌പിച്ച് നില്‌ക്കുമ്പോഴും അന്യര്‍ക്ക് നന്മകള് മാത്രം പകരമായി നല്‌കുന്ന മാവിനെപ്പോലെ, ഉള്ളില് വിലപിടിച്ച സ്വത്തുക്കള് കൊണ്ടുനടക്കുമ്പോഴും മണലിന്നടിയില് കിടന്ന് ആരുടെയും ശ്രദ്ധ ക്ഷണിക്കാതെ കഴിയുന്ന ചിപ്പിയെപ്പോലെ വിനയത്തിന്റെയും എളിമയുടെയും പ്രശസ്‌തി മോഹങ്ങളില്ലാത്ത സരള ജീവിതത്തിന്റെയും നല്ല ഉദാഹരണങ്ങളായിത്തീരണം.\nലാളിത്യം ഈമാനില് പെട്ടതാണെന്ന് അബൂദാവൂദ് ഉദ്ധരിച്ച ഒരു ഹദീസിലുണ്ട്. വിശ്വാസിയാണെന്നതിനാല് വിനയം കാണിക്കുന്നുവെന്നര്‍ഥം. ഏതു സാഹചര്യത്തിലും നിര്‍വികാരനായി പ്രതികരണങ്ങളേതുമില്ലാതെ നിശ്ചേഷ്‌ഠനായി നില്‌ക്കലല്ല വിശ്വാസിയുടെ വിനയം. ധൂര്‍ത്തും പൊങ്ങച്ചവുമില്ലാത്ത ജീവിതം, ആര്‍ക്കും ഉപദ്രവമോ ചതിയോ വരുത്താത്ത പ്രവര്‍ത്തനങ്ങള്. മറ്റാരെക്കാളും മുകളിലെത്തണമെന്ന ചിന്തയില്ലാതെ ആരെയും തോല്‌പിക്കണമെന്നോ സ്വയം ഉയര്‍ന്ന് പൊങ്ങച്ചം കാണിക്കണമെന്നോ ആഗ്രഹിക്കാത്ത ജീവിതം! തിരുനബിയുടെ ജീവിതം അത്തരത്തിലായിരുന്നു. ആരില് നിന്നെങ്കിലും തെല്ലുയര്‍ന്ന് ജീവിക്കണമെന്ന് അവിടന്ന് ഒരിക്കലും ആഗ്രഹിച്ചില്ല. എന്നാല് ലോകത്തേറ്റം വലിയ മഹാനായ മനുഷ്യനായി അവിടന്ന് എണ്ണപ്പെട്ടു. അതിന് കാരണം സുതാര്യവും സരളവുമായ ആ ജീവിതം തന്നെയായിരുന്നു. `സ്വയം ചെറുതാകുന്നവരെ അല്ലാഹു വലുതാക്കും, സ്വയം വലുതാകുന്നവരെ അല്ലാഹു ചെറുതാക്കും' എന്ന് തിരുനബി(സ) പറയുകയും ചെയ്‌തു. അല്ലാഹുവിന്റെ പ്രവാചകനാണെന്ന കാരണത്താല് പ്രത്യേകം സ്ഥാനവസ്‌ത്രമോ കൊട്ടാരമോ അവിടുന്ന് സ്വീകരിച്ചില്ല. തികച്ചും സാധാരണമായ ജീവിതം നയിച്ച് അസാധാരണമായ ചരിത്രം ബാക്കിവെച്ചു. കൂട്ടയാത്ര പോകുമ്പോള് തിരുനബി(സ) ഏറ്റവും പുറകിലായിരുന്നു നടന്നിരുന്നത്. ഏതു ചെറിയ കുട്ടിയോടും സലാം പറഞ്ഞ് വിശേഷങ്ങള് തിരക്കും. ആരെയും സഹായിക്കും. എളിമയുള്ള ജീവിതം നയിച്ചു.\nവിശ്വാസികള്‍ക്ക് മാതൃകയായ തിരുനബി(സ)യുടെ ഓരോ കര്‍മവും സമീപനവും പകര്‍ത്തേണ്ടവരാണ് നാം. പക്ഷേ നമ്മുടെ കൂട്ടത്തിലുള്ളവരുടെ ജീവിതരീതിയൊന്ന് പരിശോധിച്ചുനോക്കുക. സുഖലോലുപന്മാരായ അവിശ്വാസികളില് നിന്ന് നാം വല്ല വ്യത്യാസവും പുലര്‍ത്തുന്നുണ്ടോ? നമ്മുടെ ദേഹത്തും വീട്ടിലും എണ്ണിയാല് തീരാത്ത ആര്‍ഭാടങ്ങളില്ലേ? താഴ്‌മയോടും ലാളിത്യത്തോടും ആളുകളെ സമീപിക്കുന്നവരാണോ നാം? നമ്മുടെ കുട്ടികളെ വളര്‍ത്തുന്നത് ആര്‍ഭാടമായ ഗാര്‍ഹികാന്തരീക്ഷത്തിലല്ലേ?\nവീടിനുമുന്നില് ഡിഷ് ആന്റിനയും കൈയില് മൊബൈല്‍ഫോണും അത്യാവശ്യകാര്യത്തിനു വേണ്ടി തന്നെയാണോ നമ്മില് പലരും കരുതിവെക്കുന്നത്? അതോ അയല്‍പക്കത്തിനൊപ്പിച്ച് പൊങ്ങച്ചം കാണിക്കാനോ? കാണുന്നതും കേള്‍ക്കുന്നതുമൊക്കെ നിരവധി വാങ്ങിയും വാരിയും കൂട്ടിവെച്ച് നമ്മള് എങ്ങോട്ടാണ് ഇതെല്ലാമായി പോകുന്നത്?\nവസ്‌ത്രവ്യാപാരരംഗത്തും സ്വര്‍ണ വില്‌പനയിലും ഏറ്റവും മുന്നില് നില്‌ക്കുന്നത് മുസ്‌ലിം ഭൂരിപക്ഷ പ്രദേശങ്ങളാണെന്ന് കണക്കുകള് പറയുന്നു. അട്ടിയായി കൂട്ടിവെച്ചിരിക്കുന്ന ഈ `ചത്തപണം' ഇന്ന് സമുദായത്തിന്റെ ദുരന്തമായി തീര്‍ന്നിട്ടില്ലേ?\nനൂറു വീടുകളുള്ള ഒരു മഹല്ലില് ചുരുങ്ങിയത് പത്തുപവനെങ്കിലും ഒരു വീട്ടിലുണ്ടെങ്കില് ആയിരം പവന് സ്വര്‍ണമാണ് ആ മഹല്ലില് മാത്രമുണ്ടാവുക! ഇത്രയും പണമാണ് യഥാര്‍ഥത്തില് മരിച്ചു കിടക്കുന്നത്. ഈ സമുദായത്തിലെ എത്രയോ പട്ടിണിപ്പാവങ്ങള്‍ക്ക് കിട്ടേണ്ടത്, എത്രയോ സാമൂഹിക സംരംഭങ്ങള്‍ക്ക് മുടക്കേണ്ടതും സകാത്തിലൂടെ വികേന്ദ്രീകരിക്കപ്പെടേണ്ടതുമായ പണം!\nതിരക്കിനിടയില്, ഇങ്ങനെയൊക്കെ ഒന്ന് ആലോചിച്ചു നോക്കൂ.\nPosted by Malayali Peringode , at Friday, October 29, 2010, in Labels: പ്രാര്‍ഥനയിലെ മധുരം നുകര്‍ന്നുവോ\nആടിനെ മേച്ച് ഉപജീവനം നടത്തിയിരുന്ന ആഫ്രിക്കയിലെ ഒരു നീഗ്രോ കുടുംബത്തിലെ കുട്ടിയായിരുന്നു ഷോമാ അരൂമി. കൂട്ടുകാരോടൊത്ത് സ്‌കൂളില് പോയി പഠിക്കാനുള്ള ആഗ്രഹം വര്‍ഷങ്ങള്‍ക്കു ശേഷമാണ് അരൂമിക്ക് പൂര്‍ത്തിയാക്കാന് കഴിഞ്ഞത്. ധാരാളം ആടുകളെ മേയ്‌ക്കാനുള്ളതുകൊണ്ട് ആഴ്‌ചയില് മൂന്നു ദിവസം മാത്രമേ അവള് സ്‌കൂളില് പോയിരുന്നുള്ളൂ. സ്‌കൂള് പഠനശേഷം പട്ടണത്തില് പോയി ഉപരിപഠനം നടത്താന് പണം വേണം. പച്ചക്കറിത്തോട്ടം നനച്ചാല് മുത്തശ്ശി ഒരു കോഴിയെ കൂലി നല്‌കാം എന്നു പറഞ്ഞു. അങ്ങനെ കിട്ടിയ കോഴിയെ വിറ്റ് കോളെജില് കൊടുക്കേണ്ട ഒരു ഷില്ലിങ് സമ്പാദിച്ചു. രണ്ടു ദിവസം കഴിഞ്ഞു നോക്കിയപ്പോള് ഷില്ലിങ് കാണുവാനില്ല! എവിടെ നോക്കിയിട്ടും കണ്ടെത്താനായില്ല. കോളെജിലേക്ക് പോകാന് ഇനി ഒരു ദിവസം മാത്രമേ ബാക്കിയൂള്ളൂ. പണമില്ലെങ്കില് പഠനം നിലയ്‌ക്കും.\nഷോമാ അരൂമി ഒരേയൊരു മാര്‍ഗമായിരുന്നു പരിഹാരമായി കണ്ടെത്തിയത്; പ്രാര്‍ഥന. എല്ലാ വാതിലും അടച്ച് ഏകയായി ദൈവത്തോട് പ്രാര്‍ഥിച്ചു. നീണ്ട പ്രാര്‍ഥനയ്‌ക്കൊടുവില് കൂട്ടുകാരോടൊത്ത് മുറ്റത്ത് കളിച്ചതും നാണയം വീണതും ഓര്‍മയിലേക്കു വന്നു. ഓടിച്ചെന്നു നോക്കിയപ്പോള് മണ്ണില് പൊതിഞ്ഞുകിടക്കുന്ന തിളങ്ങുന്ന നാണയം! അപ്പോള് ഷോമാ അരൂമി പതുക്കെ മന്ത്രിച്ചത് ഇങ്ങനെയായിരുന്നു: `ആഫ്രിക്കയിലെ പുല്ലുമേഞ്ഞ ചെറ്റപ്പുരയിലേക്ക് കുനിഞ്ഞുനോക്കുവാനും പാവപ്പെട്ട ഈ നീഗ്രോ പെണ്‍കുട്ടിയുടെ പ്രാര്‍ഥന കേള്‍ക്കുവാനും എളിമയുള്ളവനായ നാഥാ, നിനക്ക് നന്ദി!'\nപ്രാര്‍ഥനയുടെ ശക്തി അചഞ്ചലമാണ്. എല്ലാം തീര്‍ന്നെന്നും നഷ്‌ടമായെന്നും വിചാരിക്കുമ്പോഴും നാമറിയാതെ നമ്മുടെ പ്രാര്‍ഥന, പുതിയ പോംവഴികളിലേക്ക് നയിക്കുന്നു. ദുഃഖകരമായ ജീവിതവഴികളിലും കഷ്‌ടപ്പാടു നിറഞ്ഞ അനുഭവങ്ങളിലും ഒരു വിശ്വാസിക്ക് പ്രാര്‍ഥനയിലൂടെ പ്രശാന്തത കൈവരുന്നു.\nസൂറതുല് ഫുര്‍ഖാന് അവസാനിക്കുന്നത് ഇങ്ങനെയാണ്: ``നിങ്ങളുടെ പ്രാര്‍ഥനയില്ലായിരുന്നെങ്കില് എന്റെ റബ്ബ് നിങ്ങളെ പരിഗണിക്കുകയില്ല.'' അല്ലാഹുവിന്റെ പരിഗണനയാണ് ജീവിതത്തിന്റെ ലക്ഷ്യം. ആ ലക്ഷ്യം പൂര്‍ത്തീകരിക്കുവാന് പ്രാര്‍ഥനയുടെ സാന്നിധ്യത്തോടെയല്ലാതെ സാധ്യമല്ലെന്ന് വരുമ്പോള് അതിന്റെ പ്രാധാന്യം എത്രമാത്രമുണ്ടെന്ന് ഊഹിക്കാവുന്നതേയുള്ളൂ.\nഅല്ലാഹു കരുണാമയനാണ്. ഈ ജീവിതത്തില് നാമനുഭവിക്കുന്നതും ആസ്വദിക്കുന്നതുമെല്ലാം അവന്റെ സമ്മാനങ്ങളാണ്. അവന് നല്‌കിയ ദാനമാണ് ജീവിതം, ജീവിതത്തിലെ വിഭവങ്ങളും. നിത്യവും സുഖശീതളമായ ഒരു ജീവിതം ഈ ലോകത്ത് സാധ്യമല്ല. ആഘോഷപൂര്‍ണമായ ജീവിതാനുഭവങ്ങളില് ചിലപ്പോള് കണ്ണുനനയുന്ന അവസരങ്ങളുണ്ടാവാം. സങ്കീര്‍ണമായ ജീവിതാവസരങ്ങളില് നാം നിസ്സഹായരായി പടച്ചവനിലേക്ക് കൈകള് നീട്ടുന്നു.\nപ്രാര്‍ഥന നമ്മുടെ നിസ്സാരതയുടെയും ദുര്‍ബലതയുടെയും എളിമയുടെയും തെളിവുകൂടിയാണ്. നാം ചെറുതാണെന്നും വലിയവന് അല്ലാഹു മാത്രമാണെന്നും പ്രാര്‍ഥന തെളിയിക്കുന്നുണ്ട്. നമ്മുടെ കഴിവോ അറിവോ പരിചയമോ നൈപുണിയോ കൊണ്ട് സാധ്യമാക്കാനാവാത്ത ആവശ്യങ്ങളും ആഗ്രഹങ്ങളും സര്‍വ കഴിവുകളുടെയും ശക്തിമഹത്വങ്ങളുടെയും ഉടമയായ അല്ലാഹുവിനോട് അര്‍ഥിക്കുന്ന അനുപമമായ വേളയാണ് പ്രാര്‍ഥനാ സമയം.\nനാം മാത്രമായ നമ്മുടെ സ്വകാര്യതയില് മനസ്സും വിചാരവും ഏകീകരിച്ച്, കൈയും കരളും അല്ലാഹുവിലേക്കുയര്‍ത്തി നനഞ്ഞ കണ്ണുകളോടും വിതുമ്പുന്ന വാക്കുകളാലും കുറ്റങ്ങളേറ്റുപറഞ്ഞും ആഗ്രഹങ്ങള് നിവര്‍ത്തിച്ചും അല്ലാഹുവിന്റെ മുമ്പില് വിനീതനായിരിക്കുന്നതിലെ, അതിരുകളില്ലാത്ത അനുഭൂതി മറ്റെവിടെ നിന്നാണ് കിട്ടുക? `എന്റെ നാഥാ...' എന്ന വിളിനാദത്തിന്റെ അര്‍ഥവിസ്‌തൃതി സത്യവിശ്വാസിക്കേ അനുഭവിക്കാനാവൂ.\nനിത്യജീവിതത്തിന്റെ നിഖില സന്ദര്‍ഭങ്ങളിലും പ്രാര്‍ഥനകള് പഠിപ്പിച്ച മതമാണ് ഇസ്‌ലാം. ജീവനാഡിയേക്കാള് അടുത്തുള്ള അല്ലാഹുവിനോട് അവന്റെ അടിമക്ക് പ്രാര്‍ഥിക്കുവാന് യാതൊരു മറയുടെയും മധ്യസ്ഥതയുടെയും നിബന്ധനകള് ഇസ്‌ലാമിലില്ല. കുറ്റങ്ങള്‍കൊണ്ട് കറുത്തുപോയ ജീവിതം നയിച്ചവനും സ്‌നേഹനിധിയായ രക്ഷിതാവിനോട് പാപമോചനം തേടാം. അത് അല്ലാഹുവിന് ഇഷ്‌ടമാണ്. നഷ്‌ടമായ പാഥേയം തിരികെ കിട്ടിയവനെക്കാളും ആനന്ദം ആ സമയത്ത് അല്ലാഹുവിനുണ്ടെന്ന് നബിതിരുമേനി(സ) പറയുകയുണ്ടായി. അല്ലാഹുവിന്റെ കാരുണ്യത്തിലും സ്‌നേഹത്തിലുമുള്ള വിശ്വാസമാണ് നമ്മെ പ്രാര്‍ഥനയ്‌ക്ക് പ്രേരിപ്പിക്കുന്നത്. നിലയ്‌ക്കാത്ത അവന്റെ ദയാവായ്‌പുകള്‍കൊണ്ട് നമ്മുടെ മോഹങ്ങള്‍ക്ക് പൂര്‍ത്തീകരണവും ആവശ്യങ്ങള്‍ക്ക് നിവര്‍ത്തനവും ലഭിക്കുമെന്ന് നാം ഉള്‍ക്കൊള്ളുമ്പോള് നമ്മുടെ കൈകളുയരും; ജീവിതം തന്നെ പ്രാര്‍ഥനയായിത്തീരും.\nPosted by Malayali Peringode , at Friday, October 29, 2010, in Labels: ബന്ധങ്ങള് ചീന്തിയെറിയുമ്പോള്\nനല്ലൊരു ചിത്രം വരയ്‌ക്കാന് ഒരുപാട് അധ്വാനമുണ്ട്. വരയും വര്‍ണവും കൃത്യമായി യോജിപ്പിച്ച്, വ്യത്യസ്‌ത നിറങ്ങളെ മനോഹരമായൊരു ചിത്രമാക്കിയെടുത്തതിനു ശേഷം അത് കീറിക്കളയാന് ഒരുപാട് അധ്വാനമൊന്നും ആവശ്യമില്ല; വളരെ എളുപ്പമാണ്. എന്നാല് കീറിക്കളഞ്ഞ ശേഷം വീണ്ടും പഴയ രൂപത്തില് യോജിപ്പിച്ചെടുക്കാന് വേഗം കഴിയില്ല.\nസൗഹൃദങ്ങളും ബന്ധങ്ങളുമൊക്കെ ഇങ്ങനെയാണ്. ഏറെ കാലത്തെ ഇടപെടലിലൂടെയും സംസാരത്തിലൂടെയും സഹവാസത്തിലൂടെയും കൈവരുന്നതാണ് നല്ല ബന്ധങ്ങള്. ഈടും ഉറപ്പുമുള്ള സൗഹൃദങ്ങള് വേഗത്തില് കൈവരില്ല. വെറുമൊരു പരിചയം, വിട്ടുമാറാത്ത ആത്മബന്ധമായിത്തീരാന് ഏറെ സമയം ആവശ്യമുണ്ട്. ഹൃദയവും ഹൃദയവുമലിഞ്ഞുചേരുന്ന സുദൃഢ സൗഹൃദങ്ങള് നമ്മുടെ കാലത്ത് അധികമില്ല. യാതൊന്നും മോഹിക്കാതെ ഒരാളെ സ്‌നേഹിക്കാന് വലിയ മനസ്സുള്ളവര്‍ക്കേ കഴിയൂ. സ്വാര്‍ഥതയൊട്ടുമില്ലാതെ മനസ്സുതുറന്ന് ബന്ധങ്ങള് നിലനിര്‍ത്താനും വലിയ കാഴ്‌ചപ്പാടുകള് വേണം. എന്നാല്, ഏറെ കാലത്തെ സഹവാസത്തിലൂടെയും പങ്കുവെക്കലിലൂടെയും രൂപപ്പെട്ട സൗഹൃദത്തിന്റെ മനോഹരമായ ചിത്രം പിച്ചിച്ചീന്തിക്കളയാന് അധികനേരത്തെ അധ്വാനമൊന്നും ആവശ്യമില്ല. ബന്ധങ്ങളുടെ ചിത്രക്കൂട് പൊട്ടിച്ച് വലിച്ചെറിയാന് വേഗത്തില് കഴിയും. പക്ഷേ, വീണ്ടുമൊന്ന് പഴയപടി ആവര്‍ത്തിക്കണമെങ്കില് കുറെ സമയമെടുക്കും.\nസാദൃശ്യങ്ങളില്ലാത്ത അനുഭവമാണ് സ്‌നേഹം. നുകര്‍ന്നും പകര്‍ന്നും സൗന്ദര്യം വര്‍ധിക്കുന്ന വര്‍ണഭംഗിയുള്ള ചിത്രമാണത്. ഒരാളുടെ സ്‌നേഹം മറ്റൊരാള്‍ക്ക് ലഭിക്കുമ്പോള് അയാളില് എന്തെല്ലാം മാറ്റങ്ങളാണ് സംഭവിക്കുന്നത്! വസന്തം വരുമ്പോള് ചെടികള്‍ക്കും പൂക്കള്‍ക്കുമെല്ലാം പുതിയ ചന്തവും ചാരുതയും വര്‍ധിക്കുന്നതുപോലെ സ്‌നേഹത്തിന്റെ ഊര്‍ജം കൈവരുമ്പോള് മുമ്പില്ലാത്ത ഉണര്‍വ് ലഭിക്കുന്നു. പകരുമ്പോള് പ്രൗഢി വര്‍ധിക്കുന്ന പ്രകാശമാണ് സ്‌നേഹത്തിന്റേത്.\nരക്തബന്ധങ്ങളും വ്യക്തിബന്ധങ്ങളുമാണ് ജീവിതത്തിന്റെ സൗന്ദര്യവും സൗരഭ്യവും. രക്തബന്ധം നിയമപരമായി നിലനിര്‍ത്തേണ്ട ബാധ്യതയാണ്. എന്നാല് വ്യക്തിബന്ധങ്ങള് നിയമപരമൊന്നുമല്ലാതിരിക്കെ തന്നെ പറിച്ചുമാറ്റാനാവാത്ത ആത്മബന്ധമായിത്തീരുന്നവയാണ്. അങ്ങനെയുള്ള ബന്ധങ്ങളായി നാം മാറുമ്പോഴും അങ്ങനെയുള്ള ബന്ധങ്ങള് നമുക്കുണ്ടാവുകയും ചെയ്യുമ്പോള് അന്നു മുതല് ജീവിതത്തിന് പുതിയൊരു ഭംഗി ലഭിക്കുന്നു. ഒട്ടുമാവശ്യപ്പെടാതെ നമുക്കുവേണ്ടി കരയുകയും നമ്മുടെ സന്തോഷങ്ങളില് ആനന്ദിക്കുകയും നമുക്ക് കൂട്ടുവരികയും വിട്ടുപോകേണ്ടി വന്നാലും വിട്ടുപോകാനാവാതെ നമ്മെ ആഗ്രഹിക്കുകയും ചെയ്യുന്ന നല്ല ബന്ധങ്ങള്! അകലങ്ങള്‍ക്കിടയിലും അടുത്തുകൊണ്ടേയിരിക്കുന്ന ഹൃദയസൗഹൃദങ്ങളാണവ. മനസ്സിലെന്നും താലോലിക്കാവുന്ന നല്ല ഓര്‍മകള് സമ്മാനിക്കുന്ന സുഹൃത്തുക്കള് ആര്‍ക്കും അധികമുണ്ടാവില്ല. അത്തരം സുഹൃത്തുക്കള് തണലും തലോടലുമായി നമ്മുടെ ഓര്‍മയില് പോലും കൂടെ വരും. സമയവും സാന്നിധ്യവും സമ്പത്തും നമുക്കുവേണ്ടി അവര് നല്‌കിക്കൊണ്ടേയിരിക്കും. മടുപ്പില്ലാതെ നമുക്കുവേണ്ടി കാത്തിരിക്കും. തിരിച്ചൊന്നും ആഗ്രഹിക്കാതെ ഈ ബന്ധം അവര് തുടര്‍ന്നുകൊണ്ടിരിക്കും. രണ്ടു പേര് പരസ്‌പരം ഇങ്ങനെ ഹൃദയബന്ധമുണ്ടാക്കുമ്പോള് എന്തൊരു ഭംഗിയാണത്! മൂന്നാമതൊരാള്‍ക്ക് വിശദീകരിച്ചുകൊടുക്കാനാവാത്ത വിധം വശ്യമായിരിക്കും ആ ആനന്ദം. ഇത്രയും ആത്മബന്ധമുള്ളവരുടെ മനസ്സുകളകലുമ്പോള് അത്, അസാധ്യമായ വേദനയായിരിക്കും. പിണങ്ങുകയും പിരിയുകയും ചെയ്യുമ്പോള് താങ്ങാനാവാത്ത ഹൃദയദുഃഖമുണ്ടാകുന്നു. ഒരാള് മറ്റൊരാളെ കുറ്റപ്പെടുത്തുമ്പോള് ഉറങ്ങാത്ത മുറിവുണ്ടാക്കുന്നു. ചെറിയ കാരണങ്ങളാല് ഒരാള് അകലുമ്പോള് കനമുള്ള കണ്ണീരായി അത് ബാക്കിയാവുന്നു. അന്നോളമുള്ളതെല്ലാം വേദനയുള്ള ഓര്‍മകളാകുന്നു. പങ്കുവെക്കലില്ലാതാവുമ്പോള് എത്ര തിരക്കിനിടയിലും ഒറ്റപ്പെട്ടതുപോലെ തോന്നുന്നു.\nഅറിയാനും അടുക്കാനും സൗകര്യങ്ങള് വര്‍ധിച്ചെങ്കിലും അടുപ്പവും ആത്മബന്ധവും കുറയുന്ന കാലമാണിത്. താല്‌പര്യങ്ങള്‍ക്കുപരി സുഹൃത്തിനെ അറിയാനും പരിഗണിക്കാനും കഴിയാതെ പോകുന്നു. അടുത്തവര്‍ക്ക് അകലാന് വേഗത്തില് കഴിയുന്നു. അകന്നാലും മനസ്സില് വേദനയില്ലാതാകുന്നു. പരസ്‌പരമുള്ള ബന്ധം ഏറ്റവും മികച്ച ആനന്ദമായിത്തീരേണ്ടതുണ്ട്. ``നിങ്ങളാണെന്റെ ശമനൗഷധം'' എന്ന് അബ്‌ദുല്ലാഹിബ്‌നു മസ്‌ഊദ്(റ) സുഹൃത്തുക്കളായ സ്വഹാബിമാരോട് പറയുമായിരുന്നു. സുഹൃത്തുക്കളുടെ സാന്നിധ്യവും സംസാരവും വേദനകള്‍ക്കെല്ലാം മരുന്നായിത്തീരുന്നുവെന്ന്!. ഇത്തരം ആത്മബന്ധങ്ങളാണ് നമുക്കിടയില് വളര്‍ന്നുയരേണ്ടത്. നല്‌കിയും നുകര്‍ന്നും ആനന്ദം വര്‍ധിക്കുന്ന നല്ല സൗഹൃദങ്ങള് നമുക്കിടയില് പൂക്കണം. ഹറാമുകളിലേക്ക് വ്യതിചലിക്കാതെ നന്മയിലേക്കടുപ്പിച്ചും തിന്മയില് നിന്നകറ്റിയും ഈടും ഉറപ്പുമുള്ള ചങ്ങാത്തങ്ങള് കൈവരിക്കാന് സാധിക്കുന്നത് മഹാ ഭാഗ്യമാണ്. ഖലീഫ അലി(റ) സ്ഥിരമായി ഒരേ വസ്‌ത്രം ധരിക്കുന്നതു കണ്ടപ്പോള് അതേപ്പറ്റി ആരോ ചോദിച്ചു. അപ്പോള് അദ്ദേഹത്തിന്റെ മറുപടി ഇങ്ങനെയായിരുന്നു: ``ഇതെന്റെ ആത്മസുഹൃത്ത് ഉമറുല് ഫാറൂഖ് എനിക്ക് സമ്മാനിച്ചതാണ്.''\nരക്തബന്ധത്തെക്കാള് ചിലപ്പോള് ഹൃദയത്തില് പറ്റിച്ചേര്‍ന്നു കിടക്കുന്നത് ആത്മബന്ധങ്ങളായിരിക്കും. നല്ല ബന്ധങ്ങള് കൈവിടാതെ സൂക്ഷിക്കണം. ഓരോ ബന്ധങ്ങളും ഓരോ പളുങ്കുപാത്രങ്ങളാണ്. ഉടയാതെയും തകരാതെയും സൂക്ഷിക്കാന് ഏറെ ജാഗ്രത വേണം. ചീന്തിയെറിയാനല്ല, ചന്തം തീരാതെ കാത്തുവെക്കാനാവട്ടെ നമ്മുടെ സൗഹൃദങ്ങള്. അകന്നവര് അടുക്കാനും അടുത്തവര് കൂടുതലറിയാനും കൂടിയാണ് റമദ്വാന്!\n`ഞാന് നിനക്കുവേണ്ടി ഇപ്പോഴും പ്രാര്‍ഥിക്കുന്നു...'\nPosted by Malayali Peringode , at Friday, October 29, 2010, in Labels: `ഞാന് നിനക്കുവേണ്ടി ഇപ്പോഴും പ്രാര്‍ഥിക്കുന്നു...'\n``ചങ്ങാതീ, കാലമെത്രയായി നാം പിരിഞ്ഞിട്ട്!\nഇപ്പോഴും നിന്നെക്കുറിച്ചുള്ള ഓര്‍മകള്‍ക്ക് എന്റെ മനസ്സില് ഒരു പഴക്കവുമില്ല.\nതമ്മില് ഒന്നുകണ്ടിട്ട് മറക്കാന് മാത്രം കാലമായി.\nപക്ഷേ, ഇപ്പോഴും നിന്റെ ആ മുഖം വ്യക്തമായി എനിക്കോര്‍മയുണ്ട്.\nബന്ധങ്ങള്‍ക്ക് നിറം കൂടുന്നത്,\nഅകലെ നിന്നുള്ള ഈ ഓര്‍മകള്\nഇന്ന് ഞാന് തിരിച്ചറിയുന്നു.\nനിനക്കായ് ഞാന് ഉള്ളുരുകി പ്രാര്‍ഥിക്കുന്നു.''\nബന്ധങ്ങള് ജീവിതത്തിന്റെ സൗന്ദര്യമാണ്. ആത്മാവിനോട് ചേര്‍ന്ന് നില്‌ക്കുന്ന സൗഹൃദങ്ങള് ഒളിമങ്ങാതെ കാത്തുസൂക്ഷിക്കുമ്പോള് അത്, സ്വച്ഛന്ദമായ ആന്തരിക സൗഖ്യം പ്രദാനം ചെയ്യുന്നു.\nഒരിക്കലും തമ്മില് പിരിയരുതെന്ന് ആഗ്രഹിക്കുന്നവരും വിധിയുടെ രണ്ടു വഴികളിലൂടെ സഞ്ചരിക്കേണ്ടിവരുന്നു. ഹൃദയത്തോട് ചേര്‍ന്നുനില്‌ക്കുന്നതായിരുന്നാലും ഏതൊരു ബന്ധത്തിന്റെയും അനിവാര്യമായ പര്യവസാനമാണ് വേര്‍പാട്. വേര്‍പാടിന്റെ വിണ്ടുകീറുന്ന വേദനയില് വിഷമിക്കുമ്പോഴും ഒരു കാര്യം മാത്രമേ നമുക്ക് ആശ്വാസമായി അനുഭവിക്കാനാവൂ; അതാണ് പ്രാര്‍ഥന.\nകോടികള് വിലമതിക്കുന്ന സമ്മാനങ്ങളേക്കാളും പുളകംകൊള്ളിക്കുന്ന സംസാരങ്ങളേക്കാളും നല്‌കാനാവുന്ന ഏറ്റവും വലിയ ദാനമാണ് മറ്റൊരാള്‍ക്ക് വേണ്ടിയുള്ള പ്രാര്‍ഥന. നമ്മള് അറിയുന്ന, സ്‌നേഹിക്കുന്ന ഒരാള്. അയാള് നമ്മളുടെ അരികത്തില്ല. എന്നിട്ടും അയാളുടെ നന്മയ്‌ക്കും പാപമോചനത്തിനും വേണ്ടി അല്ലാഹുവിനോട് പ്രാര്‍ഥിക്കുക എന്നത് ഏറ്റവും വലിയ ഹൃദയ വിശാലതയുടെയും സ്‌നേഹത്തിന്റെയും ഉദാഹരണമാണ്.\nഇങ്ങനെ പ്രാര്‍ഥിക്കുമ്പോള് ആ പ്രാര്‍ഥനയ്‌ക്കൊപ്പം മലക്കുകള് `ആമീന്' പറയുമെന്ന് ബുഖാരി(റ) ഉദ്ധരിച്ച ഒരു ഹദീസില് പറയുന്നുണ്ട്. ഉംറ ചെയ്യാനായി മക്കയിലേക്ക് പുറപ്പെടുന്ന ഉമറി(റ)നോട് `താങ്കളുടെ പ്രാര്‍ഥനയില് എന്നെ മറക്കരുതേ' എന്ന് പ്രവാചകന് (സ) ഉപദേശിക്കുന്നുണ്ട്.\n`എനിക്ക് വേണ്ടി പ്രാര്‍ഥിക്കണേ' എന്ന വചനം ഔപചാരികമായ ഒരഭ്യര്‍ഥനപോലെ, കളിവാക്കുപോലെ പലപ്പോഴും അര്‍ഥലോപം സംഭവിക്കാറുണ്ട്. പറയുന്നവര്‍ക്കും കേള്‍ക്കുന്നവര്‍ക്കും അതിന്റെ ഗൗരവം മനസ്സിലാകാതെ പോവുകയും ചെയ്യുന്നു. പ്രാര്‍ഥിക്കാന് വേണ്ടിയുള്ള ഒരാളുടെ വസ്വിയ്യത്ത് തികഞ്ഞ ഉത്തരവാദിത്വ ബോധത്തോടെ നിര്‍വഹിക്കേണ്ട ഒരു ബാധ്യതയാണ്. കാരണം അല്ലാഹുവിനോട് പറയാന് ഏല്‌പിച്ചതാണ് ആ കാര്യം.\nസ്വന്തം നന്മയ്‌ക്കും വിജയത്തിനും വേണ്ടിയുള്ള ഒരാളുടെ പ്രാര്‍ഥനയെക്കാള് അല്ലാഹുവിനിഷ്‌ടം മറ്റുള്ളവര്‍ക്കുവേണ്ടി കൂടി പ്രാര്‍ഥിക്കുന്നവരെയാണ്. `അല്ലാഹുവേ, എനിക്കും നബി(സ)ക്കും നീ നന്മ വരുത്തേണമേ' എന്ന് പ്രാര്‍ഥിച്ച ഒരാളെപ്പോലും നബി(സ) വിലക്കുകയുണ്ടായി. നമുക്ക് നന്മയും ഐശ്വര്യവും നല്‌കാന് അല്ലാഹുവിനില്ലാത്ത പിശുക്ക് അത് ചോദിക്കുമ്പോള് നമുക്കെന്തിനാണ്?\nതമ്മില് കാണാതെ അകലങ്ങളില് കഴിയുമ്പോഴും പരസ്‌പരമുള്ള പ്രാര്‍ഥനയിലൂടെ മാനസികമായ ഐക്യത്തിലേക്ക് എത്താനാവുമെന്ന് അനുഭവങ്ങള് തെളിയിക്കുന്നു. ഒരാള്‍ക്കുവേണ്ടി നാം പ്രാര്‍ഥിക്കുമ്പോള് അയാളുടെ മുഖം നമ്മുടെ മനസ്സില് മിന്നിമറിയുന്നു, തമ്മിലകന്നിട്ട് വര്‍ഷങ്ങള് കഴിഞ്ഞാലും.\nമരണമാണല്ലോ ഏറ്റവും വലിയ വേര്‍പാട്. അല്ലാഹുവിലേക്കെത്തിക്കഴിഞ്ഞ ഒരാള്‍ക്കുവേണ്ടി അല്ലാഹുവിനോട് തന്നെ പ്രാര്‍ഥിക്കുമ്പോള് അതിന്റെ സ്വീകാര്യതയും ഫലപ്രാപ്‌തിയും വര്‍ധിക്കുന്നു. നമ്മള് കാണുകപോലും ചെയ്‌തിട്ടില്ലാത്ത, മുന്‍കാലക്കാര്‍ക്കുവേണ്ടിയും പൂര്‍വപിതാക്കള്‍ക്കുവേണ്ടിയും ദുആ ചെയ്യുമ്പോള് നമ്മെ കാലാതീതമായി ഒന്നിപ്പിക്കുന്ന വിശ്വാസത്തിന് തിളക്കമേറുന്നു.\n`ഞങ്ങളുടെ രക്ഷിതാവേ, ഞങ്ങള്‍ക്കും, വിശ്വാസികളായിക്കൊണ്ട് കഴിഞ്ഞുപോയ ഞങ്ങളുടെ സഹോദരന്മാര്‍ക്കും നീ പാപങ്ങള് പൊറുത്ത് തരേണമേ. വിശ്വാസികളെക്കുറിച്ച് ഞങ്ങളുടെ ഹൃദയത്തില് മോശമായ യാതൊരു വിചാരവും നീ ഉണ്ടാക്കരുതേ. ഞങ്ങളുടെ നാഥാ, നീ അതീവ കൃപാലുവും കരുണാമയനുമാണ്' എന്ന് പ്രാര്‍ഥിക്കാന് അല്ലാഹു കല്‌പിക്കുന്നു.\nസാമ്പത്തികച്ചെലവുകളേതുമില്ലാതെ മറ്റൊരാള്‍ക്ക് വേണ്ടി ചെയ്യാന് സാധിക്കുന്നതാണെങ്കിലും മിക്കയാളുകളും പ്രാര്‍ഥനയില് വലിയ പിശുക്കാണ് കാണിക്കുന്നത്. പണച്ചെലവുള്ള സമ്മാനങ്ങള് നല്‌കുമ്പോള്, ലഭിക്കുന്നവര്‍ക്ക് വലിയ ആനന്ദമുണ്ടാവുമെങ്കിലും സ്വകാര്യതയില് അല്ലാഹുവിനോടുള്ള അടക്കിപ്പിടിച്ച അര്‍ഥനകള്‍ക്കിടയില് അരികിലില്ലാത്തവരുടെ ജീവിതനന്മയ്‌ക്കു വേണ്ടിയുള്ള പ്രാര്‍ഥനയോളം ഒരു സമ്മാനവും വരില്ല, തീര്‍ച്ച!\nPosted by Malayali Peringode , at Friday, October 29, 2010, in Labels: ഒറ്റയ്‌ക്കാവുമ്പോള് ചില ചോദ്യങ്ങള്\nബഹളം! എവിടെയും ബഹളം....!\nആള്‍ക്കൂട്ടത്തിന്റെ തിരക്കുപിടിച്ച അശാന്തതയാണെങ്ങും. സ്വകാര്യതകള് നഷ്‌ടപ്പെടുന്നു. ജനക്കൂട്ടത്തിന്റെ ഭ്രാന്തമായ ഒച്ചപ്പാടുകളില് നിന്ന് മാറി, സ്വസ്ഥവും സ്വകാര്യവുമായ ഇടങ്ങളിലേക്ക് ഒഴിഞ്ഞിരിക്കുവാനും ജീവിതത്തെ വിലയിരുത്താനുമുള്ള സാധ്യതകള് നമുക്ക് ഇല്ലാതെ പോവുന്നു. ഈ നഷ്‌ടം വലിയ ദുരന്തമാണുണ്ടാക്കുന്നത്. വ്യക്തിവിശുദ്ധി കാത്തുസൂക്ഷിക്കാന് കഴിയാതെ പോവുന്നു.\nഇമാം ഗസ്സാലി (റ)യുടെ `ഇഹ്‌യാ ഉലൂമിദ്ദീനി'ന്റെ ആമുഖത്തില് ആത്മവിമര്‍ശനത്തിന്റെ പ്രാധാന്യവും പരിഗണനയും എടുത്ത് പറയുന്നതായി കാണാം. ഓരോരുത്തരും സ്വന്തം ജീവിതത്തിലേക്ക് വിരല്‍ചൂണ്ടി ഈ ചോദ്യങ്ങള് ചോദിച്ചുനോക്കൂ:\nlപ്രഭാതത്തില് പ്രാര്‍ഥിക്കാനായി നബി(സ) പഠിപ്പിച്ച ദിക്‌റുകള് ചൊല്ലിയാണോ എന്റെ ഇന്നത്തെ ദിവസം ആരംഭിച്ചത്?\nlനമസ്‌കാരങ്ങള് ജമാഅത്തായി നിര്‍വഹിക്കുന്നതില് ശ്രദ്ധപുലര്‍ത്താറുണ്ടോ?\nlവിശുദ്ധഖുര്‍ആനില് നിന്ന് അല്‍പമെങ്കിലും എല്ലാ ദിവസങ്ങളിലും പാരായണം ചെയ്യാറുണ്ടോ?\nlഇസ്‌ലാമിക ഗ്രന്ഥങ്ങള് വായിക്കുന്നതില് ശ്രദ്ധ പുലര്‍ത്താറുണ്ടോ?\nlഅല്ലാഹു കൂടെയുണ്ടെന്ന ചിന്തയാല് തെറ്റുകുറ്റങ്ങളില് നിന്ന് ഒഴിഞ്ഞ് നില്‍ക്കാറുണ്ടോ?\nlഅല്ലാഹുവിന്റെ മാര്‍ഗത്തില് നല്ലൊരു സുഹൃത്ത് എനിക്കുണ്ടോ?\nlപരലോക വിജയത്തിനുവേണ്ടിയുള്ളതാണെന്ന ചിന്തയാല് തന്നെയാണോ സംഘടനാ പ്രവര്‍ത്തനങ്ങള് ചെയ്യാറുള്ളത്?\nlഓരോ ദിവസവും ഒരു പാവപ്പെട്ടയാളെയെങ്കിലും ഏതെങ്കിലും വിധത്തില് സഹായിക്കാറുണ്ടോ?\nlനാളെ അല്ലാഹുവിന്റെ മുമ്പില് എന്റെ കുടുംബം എനിക്കെതിരെ അല്ലാഹുവിനോട് പറയേണ്ടിവരാത്ത വിധത്തില് അവരോടുള്ള ഉത്തരവാദിത്തം നിര്‍വഹിക്കുന്നുണ്ടോ?\nlഏതു പ്രയാസങ്ങളിലും പടച്ചവന് കൂടെയുണ്ടെന്ന വിചാരം മനശ്ശാന്തി നല്‌കാറുണ്ടോ?\nlഓരോ ദിവസവും ഒരു സുന്നത്തെങ്കിലും പുതുതായി പഠിക്കുകയും പുലര്‍ത്തുകയും ചെയ്യാറുണ്ടോ?\nlകളവോ ചതിയോ വഞ്ചനയോ ആരോടും നടത്തുകയില്ലെന്ന് നിര്‍ബന്ധം പുലര്‍ത്താറുണ്ടോ? സംസാരങ്ങള് സത്യസന്ധമാണോ?\nlഓരോസമയത്തുമായിനബി(സ) പഠിപ്പിച്ച പ്രാര്‍ഥനകള് മനഃപാഠമാക്കിയിട്ടുണ്ടോ?\nlതഹജ്ജുദ് നമസ്‌കരിക്കണമെന്ന ആഗ്രഹത്തോടെയാണോ ഉറ\nlമറ്റുള്ളവരോട് ഉപദേശിക്കുന്ന കാര്യങ്ങള് സ്വയം ചെയ്യാറുണ്ടെന്ന് ഉറപ്പ് വരുത്തിയിട്ടുണ്ടോ?\nlഒറ്റയ്‌ക്കിരിക്കുമ്പോള് അല്ലാഹുവിനെക്കുറിച്ചുള്ള ചിന്തയുണ്ടാവാറുണ്ടോ?\nlമരണം ഏതുനിമിഷവും കൂടെയുണ്ടെന്ന ചിന്ത ഭയപ്പെടുത്താറുണ്ടോ?\nlഹറാമായ ഒരു കാര്യവും ചെയ്യുകയില്ലെന്ന് പ്രതിജ്ഞ ചെയ്യാമോ?\nlചെയ്‌തുപോയ തെറ്റുകളുടെ പേരില് തൗബ ചെയ്‌തുവോ?\nlസകാത്തും സ്വദഖയും കൃത്യമായി നല്‍കുന്നുണ്ടോ?\nlആഴ്‌ചയിലൊരിക്കലെങ്കിലും ജുമുഅക്ക് പുറമെയുള്ള ഒരു ദീനീ സദസ്സില് പങ്കെടുക്കുന്നുണ്ടോ?\nlനന്മ ചെയ്യുന്നവരെ മാതൃകയാക്കാറുണ്ടോ?\nlതെറ്റുകളെയും അനീതികളെയും ചോദ്യം ചെയ്യാനുള്ള ചങ്കൂറ്റം കാണിക്കാറുണ്ടോ?\nlവിശ്വാസിയുടെ ഏറ്റവം നല്ല സദ്‌ഗുണങ്ങളിലൊന്നായ സമയനിഷ്‌ഠ ജീവിതത്തില് നിലനിര്‍ത്താറുണ്ടോ?\nlഉത്തരവാദിത്തങ്ങളില് പൂര്‍ണമായ സത്യസന്ധത പുലര്‍ത്തുന്നുണ്ടോ?\nlസ്വകാര്യസമയങ്ങളില് സ്വന്തത്തെ വിചാരണ ചെയ്യാറുണ്ടോ?\nPosted by Malayali Peringode , Thursday, October 7, 2010 at Thursday, October 07, 2010, in Labels: ഉമ്മയോളം വരില്ല, മറ്റൊന്നും\nപഴയൊരു സുഹൃത്തിനെ വര്‍ഷങ്ങള്‍ക്കു ശേഷമാണ് വീണ്ടും കണ്ടത്. ഒരുപാട് പറയാന് ഞങ്ങള് ഒരുമിച്ചിരുന്നു. ഉമ്മയെക്കുറിച്ചാണ് അവന് പറഞ്ഞതെല്ലാം. പിതാവ് നഷ്‌ടപ്പെട്ടതിനെത്തുടര്‍ന്ന് ഉമ്മയാണ് അവരെയെല്ലാം വളര്‍ത്തിയത്. ദു:ഖങ്ങള് മാത്രം സമ്പാദ്യമായപ്പോഴും പരാതികളേതുമില്ലാതെ, ബാധ്യതകളെല്ലാം ആ ഉമ്മ നിര്‍വഹിച്ചു.\nഅവന് തന്നെ പറയട്ടെ: ``കുറച്ചു നാളികേരമായിരുന്നു ആകെ വരുമാനം. അത് വിറ്റ് കിട്ടുന്ന കാശ് വളരെ ചെറുതായിരുന്നു. എന്നിട്ടും ഉമ്മ ഞങ്ങളെ ജീവിക്കാന് പഠിപ്പിച്ചു. അതില് നിന്നൊരു പങ്ക് പാവങ്ങള്‍ക്കും നല്‍കി. സങ്കടങ്ങളെല്ലാം ഉള്ളിലൊതുക്കി ആരെയും ഒന്നുമറിയിച്ചില്ല. ജീവിതത്തെക്കുറിച്ച് ഉമ്മയ്‌ക്ക് വ്യക്തമായ കാഴ്‌ചപ്പാടും ആസൂത്രണവുമുണ്ടായിരുന്നു. അതാണ് ഞങ്ങള്‍ക്ക് തുണയായത്. ഇസ്‌ലാമിക ജീവിതത്തിന്റെ എല്ലാ വശങ്ങളും ഉമ്മയില് നിന്നാണ് ഞങ്ങള് പഠിച്ചത്. മക്കളെല്ലാം വലുതായി. സാമ്പത്തിക നില തൃപ്‌തികരമായി. അതോടെ ഉമ്മയ്‌ക്ക് രോഗങ്ങളായി. മാരകരോഗം തന്നെയാണ് പിടിപെട്ടത്. ചെറിയ മകനായതുകൊണ്ട് ഉമ്മയുടെ ചികിത്സാ കാര്യങ്ങളൊക്കെ ഞാനാണ് നോക്കിയത്. രാവും പകലും ഉമ്മയുടെ അരികിലിരുന്ന് പരിചരിച്ചു. കാല് മുറിച്ചുമാറ്റേണ്ടിവന്നതോടെ ഉമ്മയ്‌ക്ക് നടക്കാനും കഴിയാതായി. ഒരു നിമിഷം പോലും എനിക്ക് അകന്നുനില്‍ക്കാന് തോന്നിയില്ല. ആശുപത്രിയിലേക്കുള്ള നിരന്തര യാത്രകള് ഉമ്മയെ കൂടുതല് വിഷമിപ്പിച്ചു. പാതിരാത്രിയില് ഉമ്മയെ ബാത്ത്‌റൂമില് കൊണ്ടുപോയി ഇരുത്തിക്കഴിഞ്ഞാല് പുറത്തിരുന്ന് ചിലപ്പോള് ഞാനുറങ്ങിപ്പോകും. വിളിക്കാന് ഉമ്മയ്‌ക്ക് കഴിയില്ല. കോപ്പെയെടുത്ത് വാതിലിലേക്കെറിഞ്ഞ് എന്നെ ഉണര്‍ത്തും. ഒരു രാത്രി, ബാത്ത്‌റൂമിലേക്ക് ഉമ്മയെ കൊണ്ടുപോകുന്നതിനിടെ ഞാന് കാലു തെന്നിവീണു! ഭാഗ്യം, എന്റെ ഉമ്മയ്‌ക്ക് യാതൊന്നും സംഭവിച്ചില്ല. പിന്നെ, ഞാന് നോക്കുമ്പോള് എന്റെ ലുങ്കിയില് നിറയെ രക്തം! വീഴുന്നതിനിടെ എവിടെയോ ഉരസി, എന്റെ തുടയില് നിന്ന് തോല്‍ചീന്തിപ്പോയിരിക്കുന്നു. ആകെ രക്തം! ഉമ്മയെങ്ങാനും ആ കാഴ്‌ച കണ്ടാല് അതുമതി. അവരെ അറിയിക്കാതെ വാതിലടച്ച് രക്തമെല്ലാം കഴുകി വൃത്തിയാക്കി. ആശുപത്രിയില് പോയാല് മുറിവ് കെട്ടും. അതോടെ ഉമ്മ അറിയും. അതിനാല് ഡോക്‌ടറെ കാണിച്ചില്ല. ഉമ്മയുടെ മരണശേഷമാണ് ഞാനാ മുറിവ് ചികിത്സിച്ചത്. സങ്കടങ്ങളൊന്നുമില്ലാതെ എന്റെ പുന്നാര ഉമ്മ പടച്ചവനിലേക്ക് യാത്രയായി...''\nപാതി മുറിഞ്ഞ വാക്കില്, കണ്ണീരു കലര്‍ന്നു. ഇനിയും പറയാന് അവന് കഴിയുന്നില്ല. കനം കെട്ടിയ സങ്കടം ഓര്‍മകളെ മങ്ങിയ കാഴ്‌ചപ്പാടുകള് മാത്രമാക്കി. ഈ ജന്മത്തില് ഒരു മകന് ചെയ്യേണ്ടതെല്ലാം അവന് ചെയ്‌തുകഴിഞ്ഞിരിക്കുന്നു. രോഗദുരിതങ്ങള്‍ക്കിടയിലും സന്തോഷവതിയായി ആ ഉമ്മയെ അവന് നാഥനിലേക്കയച്ചു. മുറിഞ്ഞുപോകാത്ത ഊഷ്‌മള ബന്ധം.\nമസ്‌ജിദുല്‍ഹറാം ഇമാമും ഖതീബുമായ ഡോ. സുഊദ് ബ്‌നു ഇബ്‌റാഹീം ശുറൈം എഴുതിയ ഉമ്മ: സ്ഥാനവും പദവിയും എന്ന ലഘുലേഖ, അര്‍ഥവത്തായ ആലോചനകള് സമ്മാനിക്കുന്നുണ്ട്. യാദൃച്ഛികമാവാം, മുകളില് സൂചിപ്പിച്ച സുഹൃത്ത് തന്നെയാണ് ഇത് സമ്മാനിച്ചത്! അതില് ഉദ്ധരിച്ച ഒരു തിരുവചനം: ``മാതാപിതാക്കളെ അനുസരിച്ചും പ്രീതിപ്പെടുത്തിയുമാണ് ഒരാള് പ്രഭാതമാവുന്നതെങ്കില് അയാള്‍ക്കുവേണ്ടി സ്വര്‍ഗലോകത്തേക്ക് രണ്ട് കവാടങ്ങള് തുറന്നുവെക്കും. അവരില് ഒരാളെയാണ് പ്രീതിപ്പെടുത്തുന്നതെങ്കില് ഒരു കവാടം തുറന്നുവെക്കും. മാതാപിതാക്കളുടെ അനിഷ്‌ടം സമ്പാദിച്ചുകൊണ്ടാണ് ഒരാള് എഴുന്നേല്‍ക്കുന്നതെങ്കില് അയാള്‍ക്കുവേണ്ടി നരകലോകത്തേക്ക് രണ്ട് വാതിലുകള് തുറന്നുവെക്കും. അവരില് ഒരാളെയാണ് പ്രകോപിപ്പിച്ചതെങ്കില് ഒരു കവാടവും.'' (ബൈഹഖി 7916)\nമക്കളുടെ പീഡനം കൊണ്ട് മാതാപിതാക്കള് കരയേണ്ടിവരുന്നതിനെ അബ്‌ദുല്ലാഹിബ്‌നു ഉമര്(റ) വിശദീകരിക്കുന്നതിങ്ങനെ: ``മാതാപിതാക്കളെ കരയാന് ഇടവരുത്തുന്നത് അവരെ ഉപദ്രവിക്കലും മഹാപാപവുമാണ്.'' (ബുഖാരി, അദബുല് മുഫ്‌റദ് 31)\nഖാദിസിയ്യാ യുദ്ധത്തിന് നാല് മക്കളെയും പറഞ്ഞയക്കുമ്പോള് ധീരയായ ഖന്‍സാഅ്(റ) മക്കളോട് പറയുന്നതിങ്ങനെ: ``മക്കളേ, നിങ്ങള് ഒരൊറ്റ പിതാവിന്റെയും മാതാവിന്റെയും മക്കളാണ്. നിങ്ങളുടെ പിതാവിനെ ഞാന് വഞ്ചിച്ചിട്ടില്ല. നിങ്ങളുടെ കുടുംബത്തിന് ഞാന് പേരുദോഷം വരുത്തിയിട്ടുമില്ല.''\nസദ്‌വൃത്തയായ ഉമ്മയ്‌ക്ക് സല്‍പ്പെരുമാറ്റം തിരിച്ചുകിട്ടും. മക്കളോടുള്ള പിതാവിന്റെ ബാധ്യതകളെക്കുറിച്ചുള്ള ഖലീഫ ഉമറിന്റെ നിരീക്ഷണം എക്കാലവും പ്രസക്തമാണ്. ``അവന്റെ ഉമ്മയെ സംസ്‌കരിക്കുക. കുഞ്ഞിന് നല്ല പേരിടുക. ഖുര്‍ആന് പഠിപ്പിക്കുക.'' (തര്‍ബിയതുല് അവ്‌ലാദ് 7:124)\nമക്കളുടെ ജീവിതവിജയം മാതാപിതാക്കളിലാണ്. സ്വര്‍ഗത്തിന്റെ താക്കോലുകളാണ് അവര് രണ്ടുപേരും. അവരോടുള്ള ബാധ്യത വിസ്‌മരിച്ചാല് ജീവിതം പിഴച്ചു. രോഗിയായ ഉമ്മയെ ശുശ്രൂഷിച്ചതുകൊണ്ടു മാത്രം സ്വര്‍ഗം നേടിയ ഒരാളെക്കുറിച്ച് തിരുനബി ഉമറിനോട്(റ) പറയുന്നുണ്ട്. അങ്ങനെയുള്ളവരുടെ പ്രാര്‍ഥനകള് സ്വീകരിക്കപ്പെടുമെന്നും പറഞ്ഞു. ചുട്ടുപൊള്ളുന്ന മണലിലൂടെ ഉമ്മയെ തോളിലേറ്റി നടന്നുപോയ ഒരാള് അതേപ്പറ്റി ചോദിച്ചപ്പോള് റസൂല്(സ) പറഞ്ഞു: ``ഉമ്മ അനുഭവിച്ച അനേകം വേദനകളില് ചെറിയൊരു വേദനയ്‌ക്കുള്ള പരിഹാരം മാത്രമേ അതാകാന് സാധ്യതയുള്ളൂ.'' (മജ്‌മഉസ്സവാഇദ് 8:137)\nനമുക്കുവേണ്ടി മാത്രം ജീവിച്ചവരാണ് ഉമ്മയും ഉപ്പയും. അവര്‍ക്കുവേണ്ടി കുറച്ചെങ്കിലും നമുക്കും ജീവിച്ചുകൂടേ?


പൊള്ളാച്ചിയില് ലഹരിമരുന്ന് പാര്‍ട്ടി; 90 മലയാളി വിദ്യാര്‍ഥികള് ഉള്‍പ്പെടെ 150 പേര് പോലീസ് പിടിയില്\n5 May 2019 3:32 AM GMT\nപൊള്ളാച്ചിയില് ലഹരിമരുന്ന് പാര്‍ട്ടിയില് പങ്കെടുത്ത 90 മലയാളി വിദ്യാര്‍ഥികള് ഉള്‍പ്പെടെ 150 പേര് പോലീസ് പിടിയിലായി. ആനമല സേതുമട അണ്ണാനഗറിലെ തെങ്ങിന് തോട്ടത്തിലെ റിസോര്‍ട്ടിലായിരുന്നു ലഹരിമരുന്ന് പാര്‍ട്ടി. ശക്തിമാന് എന്ന പേരില് 13 വാട്‌സ്ആപ്പ് ഗ്രൂപ്പുകള് വഴിയാണ് വിദ്യാര്‍ഥികല് പാര്‍ട്ടിയില് ഒത്തുചേര്‍ന്നതെന്ന് മാതൃഭൂമി റിപ്പോര്‍ട്ട് ചെയ്യുന്നു. വിദ്യാര്‍ഥികളെ കൂടാതെ സ്വകാര്യ റിസോര്‍ട്ടിന്റെയും തോട്ടത്തിന്റെയും ഉടമ ഗണേശന്, ആറ് റിസോര്‍ട്ട് ജോലിക്കാരെയും പോലീസ് അറസ്റ്റ് ചെയ്തിട്ടുണ്ട്. പാര്‍ട്ടിക്ക് നേതൃത്വം കൊടുത്ത ആളടക്കം 10 പേരുടെ പേരില് കേസെടുത്തിട്ടുണ്ട്.\nവെള്ളിയാഴ്ച വൈകുന്നേരം റിസോര്‍ട്ടിലേക്ക് കാറുകളിലും ബൈക്കുകളിലുമായിട്ട് എത്തിയ വിദ്യാര്‍ഥികള് അര്‍ധരാത്രിയിലും ഉച്ചത്തില് പാട്ടും നൃത്തവും തുടങ്ങി. മദ്യം, ഹെറോയിന്, കൊക്കൈയ്ന്, കഞ്ചാവ് തുടങ്ങിയ ലഹരിവസ്തുക്കളും ഉണ്ടായിരുന്നു. ആഘോഷത്തിനിടെ വാക് പോരും ബഹളവുമുണ്ടായി.\nതുടര്‍ന്ന് പരിസരവാസികള് വിവരം ജില്ലാ പോലീസ് മേധാവിയെ അറിയിക്കുകയായിരുന്നു. പോലീസ് യുവാക്കളെ കസ്റ്റഡിയിലെടുത്തു. പിടിയിലായവരില് കൂടുതല് പേരും കോയമ്പത്തൂരില് പഠിക്കുന്ന മലയാളി വിദ്യാര്‍ഥികളാണ്. പാര്‍ട്ടി നടത്തിയ റിസോര്‍ട്ടിന് ലൈസന്‍സും എടുത്തിട്ടില്ലെന്ന് പോലീസ് വെളിപ്പെടുത്തിയിട്ടുണ്ട്.\nവിദ്യാര്‍ഥികള് വന്ന കാറുകളും ബൈക്കുകളും പോലീസ് പിടിച്ചെടുത്തിട്ടുണ്ട്. നടത്തിപ്പുകാര് ഒരാള്‍ക്ക് 1,200രൂപ വീതം വാങ്ങിയിരുന്നുവെന്നാണ് വിവരം. ജില്ലാ പോലീസ് മേധാവി സുജിത് കുമാര്, ഡെപ്യൂട്ടി സൂപ്രണ്ട് ഓഫ് പോലീസ് വിവേകാനന്ദന് എന്നിവരുടെ നേതൃത്വത്തിലാണ് കേസന്വേഷിക്കുന്നത്.\nConductingRaveParty drugs malayalistudents RaveParty


Coronavirus: Global death toll crosses 82,000, more than 14 lakh confirmed cases | ലോകത്ത് 82,000 കടന്ന് കൊറോണ മരണം: 14 ലക്ഷം കടന്ന് രോഗ ബാധിതർ, യുഎസിൽ മാത്രം മരിച്ചത് 12,000 പേർ!! - Malayalam Oneindia\nUpdated: Wed, Apr 8, 2020, 14:39 [IST]\nവാഷിംഗ്ടൺ: ആഗോള തലത്തിൽ കൊറോണ വൈറസ് ബാധയെത്തുടർന്നുള്ള മരണം 82,000 കടന്നു. 14.3 ലക്ഷം പേർക്കാണ് ഇതുവരെ കൊറോണ സ്ഥിരീകരിച്ചതെന്നാണ് ജോൺ ഹോപ്കിൻസ് സർവ്വകലാശാലയുടെ കണക്ക്. ചൊവ്വാഴ്ച രാവിലെ എട്ട് മണിവരെ 1,429,437 പേർക്കാണ് രോഗം സ്ഥിരീകരിച്ചത്. 82,074 പേർ കൊറോണ വൈറസ് ബാധിച്ച് മരിക്കുകയും ചെയ്തിട്ടുണ്ട്. അതേസമയം 300,767 പേർക്ക് രോഗം ഭേദമാകുകയും ചെയ്തിട്ടുണ്ട്. നിലവിൽ അമേരിക്കയാണ് കൊറോണ വൈറസിന്റെ പ്രഭവ കേന്ദ്രം. നാല് ലക്ഷം കേസുകൾ റിപ്പോർട്ട് ചെയ്ത അമേരിക്കയിൽ 12,000 പേരാണ് രോഗം ബാധിച്ച് മരിച്ചിട്ടുള്ളത്. ട്രാക്കർ നൽകുന്ന കണക്ക് പ്രകാരം 12,893 പേരാണ് മരണമടഞ്ഞത്. 398,785 കേസുകളും റിപ്പോർട്ട് ചെയ്തിട്ടുണ്ട്.\nകൊറോണ നാശം വിതച്ച ഇറ്റലിയിൽ 17, 127 പേരാണ് മരിച്ചത്. 135, 586 കേസുകളാണ് രാജ്യത്ത് റിപ്പോർട്ട് ചെയ്തത്. അതേ സമയം 14, 045 പേരാണ് സ്പെയിനിൽ മരിച്ചത്. 141,942 പേർക്കാണ് സ്പെയിനിൽ ഇതുവരെയും കൊറോണ സ്ഥിരീകരിച്ചത്. യൂറോപ്യൻ രാജ്യങ്ങളിൽ കൊറോണ ആൾനാശത്തിൽ നാലാം സ്ഥാനത്തുള്ളത് ഫ്രാൻസാണ്. 10, 342 പേരാണ് ഫ്രാൻസിൽ മാത്രം കൊറോണയെത്തുടർന്ന് മരിച്ചിട്ടുള്ളത്. 110,000 പേർക്കാണ് രോഗം സ്ഥിരീകരിച്ചിട്ടുള്ളത്. ബ്രിട്ടനിൽ 6,171 പേർ രോഗം ബാധിച്ച് മരിച്ചപ്പോൾ ഇറാനിൽ 3,872 പേരും മരണമടഞ്ഞു.\nഇന്ത്യയിൽ കൊറോണ ബാധിതരുടെ എണ്ണം തിങ്കളാഴ്ച 4500 കടന്നിരുന്നു. കേന്ദ്ര ആരോഗ്യ മന്ത്രാലയം നൽകുന്ന കണക്കുൾ പ്രകാരം രാജ്യത്ത് 5194 പേർക്കാണ് രോഗം സ്ഥിരീകരിച്ചത്. 35 പേരാണ് കഴിഞ്ഞ 24 മണിക്കൂറിനുള്ളിൽ ഇന്ത്യയിൽ മരിച്ചത്. ഇതോടെ രാജ്യത്ത് മരിച്ചവരുടെ എണ്ണം 149ലെത്തുകയും ചെയ്തിട്ടുണ്ട്. 773 പേർക്കാണ് ഇക്കാലളവിൽ ഇന്ത്യയിൽ രോഗം സ്ഥിരീകരിച്ചത്.\nമാർച്ച് 24 മുതൽ ആരംഭിച്ച 21 ദിവസത്തെ ലോക്ക് ഡൌൺ 14ന് അവസാനിക്കാനിരിക്കെയാണ് ഇന്ത്യയിൽ ഏറ്റവുമധികം പേർക്ക് രോഗം സ്ഥിരീകരിക്കുകയും കുടുതൽ പേർ കൊറോണ ബാധിച്ച് മരിക്കുന്നത്. ഉത്തർപ്രദേശ് സംസ്ഥാനത്തെ ലോക്ക് ഡൌൺ ഏപ്രിൽ 14ന് ശേഷവും നീട്ടുമെന്ന സൂചനകളാണ് നൽകിയിട്ടുള്ളത്. ലോക്ക് ഡൌൺ നീട്ടാനുള്ള നിർദേശമാണ് തെലങ്കാനയും മുന്നോട്ടുവെച്ചിട്ടുള്ളത്. അസമും ഛത്തീസ്ഗഡും അതിർത്തികൾ അടച്ചിട്ട് രോഗ വ്യാപനം തടയണം എന്ന നിലപാടിൽ ഉറച്ചുനിൽക്കുന്ന രാജ്യങ്ങളാണ്. ഇന്ത്യയിൽ മഹാരാഷ്ട്രയിലാണ് ഏറ്റവും അധികം കേസുകൾ റിപ്പോർട്ട് ചെയ്തിട്ടുള്ളത്. 1018 പേർക്കാണ് സംസ്ഥാനത്ത് രോഗം സ്ഥിരീകരിച്ചത്. തമിഴ്നാട് (690), തെലങ്കാന (364), കേരളം (336) എന്നീ സംസ്ഥാനങ്ങളിൽ നിന്നാണ് ഏറ്റവുമധികം കേസുകൾ റിപ്പോർട്ട് ചെയ്തിട്ടുള്ളത്.\ncoronavirus central government us india france spain iran italy യുഎസ് ഇറാൻ ഇറ്റലി ഇന്ത്യ മരണം രോഗം lock down delhi up kerala കേരളം ബാംഗ്ലൂർ ദില്ലി ചൈന\nCoronavirus: Global death toll crosses 82,000, more than 14 lakh confirmed cases


സദാചാര കൊലപാതകം: കൊല്ലപ്പെട്ട ആളെ അവഹേളിച്ച് മുസ്ലിം ലീഗ് | Malappuram Life\nസദാചാര കൊലപാതകം: കൊല്ലപ്പെട്ട ആളെ അവഹേളിച്ച് മുസ്ലിം ലീഗ്\nമങ്കട: സദാചാര പോലീസിന്റെ അക്രമത്തില് കൊല്ലപ്പെട്ട മങ്കട സ്വദേശി കൂട്ടില് കുന്നശ്ശേരി നസീറിനെ അപമാനിച്ച് മുസ്ലിം ലീഗ് ജില്ലാ നേതൃത്വം. പാര്‍ട്ടിക്കെതിരെ സി പി എം നേതൃത്വം ഉയര്‍ത്തിയ ആരോപണങ്ങള്‍ക്ക് മറുപടിയായി നല്‍കിയ പത്രകുറിപ്പിലാണ് കൊല്ലപ്പെട്ട ആളെ അപമാനിക്കുന്ന വിധത്തിലുള്ള പരാമര്‍ശങ്ങള് ഉള്ളത്. ആള്‍ക്കൂട്ടത്തില് പിടിക്കപ്പെടുന്ന പോക്കറ്റടിക്കാരനേയും, രാത്രിയില് മോഷണ ശ്രമത്തിനിടെ പിടികൂടുന്ന കള്ളനേയും കൈകാര്യം ചെയ്യുന്ന ജനവികാരം പോലെ ഈ സദാചാര കൊലയെ നിസാരമാക്കാനുള്ള ശ്രമവും പാര്‍ട്ടിയുടെ ഭാഗത്തു നിന്നുണ്ടായി. സി പി എം ആരോപിക്കുന്നതുപോലെ പാര്‍ട്ടിക്ക് ഈ സംഭവത്തില് യാതൊരു ബന്ധവുമില്ലെന്നും പത്രകുറിപ്പ് വ്യക്തമാക്കുന്നു.\nരാഷ്ട്രീയ സംഘര്‍ഷത്തിനിടയിലോ പ്രകടനമോ പൊതുയോഗമോ നടക്കുന്നതിനിടയിലോ അല്ല നസീര് അക്രത്തിനിരയായത്. തന്റെ വീട്ടില് നിന്നും അരക്കിലോമീറ്ററിലധികം ദൂരെയുള്ള ഒരു സ്ത്രീ ഒറ്റക്ക് താമസിക്കുന്ന വീട്ടില്‍വെച്ചാണ് അര്‍ദ്ധരാത്രി2മണി സമയത്ത് ഇദ്ദേഹം ആക്രമിക്കപ്പെട്ടത്. വാര്‍ത്താ മാധ്യമങ്ങളും കൂട്ടില് പ്രദേശത്തെ ജനങ്ങളും വിശദീകരിക്കുന്നതനുസരിച്ച് സി പി എം പ്രവര്‍ത്തകനായ നസീര് ഈ വീട്ടില് പലപ്പോഴും സന്ദര്‍ശകനാണ്. ഈ വീട്ടിലെ സ്ത്രീ നസീറിന്റെ കുടുംബാംഗമോ ബന്ധുവോ അല്ല. ഇതിനു മുമ്പ് തന്നെ നസീറിനെ ഇവരുടെ അയല്‍വാസികളും ബന്ധുക്കളും കയ്യോടെ പിടികൂടുകയും ശാസിക്കുകയും ചെയ്തിട്ടുണ്ടെന്നും പത്രക്കുറിപ്പ് പറയുന്നു.\nനസീറിനെ പിടികൂടിയ സാഹചര്യത്തില് ആരും ആരുടേയും നിയന്ത്രണത്തിലല്ല പെരുമാറുക. പോക്കറ്റടിക്കാരനേയും, കള്ളനേയും ജനങ്ങള് കൈകാര്യം ചെയ്യുന്നത് അവരുടെ രാഷ്ട്രീയ നിറം നോക്കിയല്ല. ഇതിന് സമാനമാണ് കൂട്ടില് സംഭവവും. ഇത്തരമൊരു സാഹചര്യത്തില് ജനങ്ങള് നിയമം കയ്യിലെടുത്ത് ജനകീയ വിചാരണ നടത്തുന്നത് ശരിയോ തെറ്റോ എന്ന ചര്‍ച്ച മാത്രമാണിവിടെ പ്രസക്തമെന്നും പത്രക്കുറിപ്പ് പറയുന്നു.\nനിയമം കയ്യിലെടുക്കുന്നതും, അക്രമങ്ങള് നടത്തുന്നതും ആരായാലും ഒരിക്കലും മുസ്ലിം ലീഗ് അനുകൂലിക്കുകയില്ല. കണ്ണൂരിലെ പാര്‍ട്ടി ഗ്രാമങ്ങളില് നടപ്പിലാക്കി വരുന്ന താലിബാനിസ മാതൃകകളുടെ ഓര്‍മ വെച്ചാകാം സി പി എം മുസ്ലിം ലീഗിന്റെ മേലില് താലിബാനിസം ആരോപിക്കുന്നത്. മുസ്ലിം ലീഗ് ഒരിടത്തും കൊലപാതകങ്ങള്‍ക്കും അക്രമങ്ങള്‍ക്കും നേതൃത്വം കൊടുത്തതായി തെളിയിക്കാന് കഴിയില്ലെന്ന് പറഞ്ഞാണ് പത്രക്കുറിപ്പ് അവസാനിപ്പിക്കുന്നത്.\nമങ്കടയില് നസീറിനെ ഒരുസംഘം ലീഗുകാര് തല്ലിക്കൊന്നത് താലിബാനിസമാണെന്നും ഈ കാടത്തത്തിനെതിരെ സമൂഹമാകെ പ്രതികരിക്കണമെന്നും സി പി എം ജില്ലാ നേതൃത്വം ബുധനാഴ്ച ആവശ്യപ്പെട്ടിരുന്നു. ഇതിനു മറുപടിയായയാണ് മുസ്ലിം ലീഗ് ജില്ലാ നേതൃത്വം ഇന്ന് പത്രപ്രസ്താവന ഇറക്കിയത്.


ദുരിതം വിതച്ച് പേമാരി തുടരുന്നു: സംസ്ഥാനത്ത് ഇന്ന് നാല് മരണം; നെടുമ്പാശ്ശേരി വിമാനത്താവളത്തിൽ വെള്ളം കയറി |\nകോഴിക്കോട്: സംസ്ഥാനത്ത് ദുരിതം വിതച്ച് പേമാരി തുടരുന്നു. മഴക്കെടുതിയിൽ സംസ്ഥാനത്ത് ഇന്ന് നാല് പേർ മരിച്ചു. മലപ്പുറത്ത് വീടിന് മുകളിലേക്ക് മണ്ണിടിഞ്ഞ് വീണ് രണ്ട് പേരും മൂന്നാറിൽ ലോഡ്ജ് തകർന്ന് ഒരാളും റാന്നിയിൽ ഷോക്കേറ്റ് ഒരാളും മരിച്ചു.\nകൊണ്ടോട്ടിയിലാണ് വീടിന്റെ മുകളിലേക്ക് മണ്ണിടിഞ്ഞ് വീണ് രണ്ട് പേർ മരിച്ചത്. പൂച്ചാലിൽ കല്ലാടിപ്പാറയിൽ അസീസ്, ഭാര്യ സുനീറ എന്നിവരാണ് മരിച്ചത്. ഇവരുടെ ആറ് വയസ്സുള്ള കുട്ടി മണ്ണിനടിയിൽ കുടുങ്ങിക്കിടക്കുന്നു. തിരച്ചിൽ തുടരുകയാണ്. വീട്ടിലുണ്ടായിരുന്ന ഇവരുടെ മറ്റ് രണ്ട് മക്കൾ പരുക്കേൽക്കാതെ രക്ഷപ്പെട്ടു. അസീസും ഭാര്യയും മകളും കിടന്ന മുറിയിലേക്കാണ് മണ്ണിടിഞ്ഞ് വീണത്.\nമൂന്നാറിൽ ലോഡ്ജിന് മുകളിൽ മണ്ണിടിഞ്ഞ് വീണ് ഒരാൾ മരിച്ചു. തമിഴ്‌നാട് സ്വദേശി മദനൻ എന്നയാളാണ് മരിച്ചത്. പോസ്റ്റ് ഓഫീസിന് സമീപത്തെ ശരവണ ഇൻ എന്ന ലോഡ്ജാണ് തകർന്നത്. ലോഡ്ജിലുണ്ടായിരുന്ന ഏഴ് പേർ രക്ഷപ്പെട്ടു. റാന്നിയിൽ ഇട്ടിയപ്പാറ ബൈപ്പാസിൽ വെള്ളകയറി വീടിനുള്ളിൽ നിന്ന് ഷോക്കേറ്റ് സ്ത്രീ മരിച്ചു. ചുഴുകുന്നിൽ ഗ്രേസിയാണ് മരിച്ചത്\nപതിനെട്ടാം തീയതി വരെ കനത്ത മഴയക്ക് സാധ്യതയുണ്ടെന്നാണ് കാലാവസ്ഥാ നിരീക്ഷണ കേന്ദ്രം അറിയിക്കുന്നത്. അപകട സാധ്യത കണക്കിലെടുത്ത് ഇടുക്കി, പാലക്കാട്, മലപ്പുറം, വയനാട്, കണ്ണൂർ, കാസർകോട് എന്നീ ഏഴ് ജില്ലകളിൽ ബുധനാഴ്ച റെഡ് അലർട്ടായിരിക്കും. ഇടുക്കിയിൽ 17 വരെ ഓറഞ്ച് അലർട്ട് പ്രഖ്യാപിച്ചു. കോഴിക്കോട്, വയനാട്, കണ്ണൂർ, കാസർകോട് എന്നിവിടങ്ങളിൽ 16വരെ ഓറഞ്ച് അലർട്ട് പ്രഖ്യാപിച്ചു.\nനെടുമ്പാശ്ശേരിയിൽ വിമാനത്താവളത്തിൽ വെള്ളം കയറി. ഇവിടെ നിന്നുള്ള സർവീസ് രണ്ട് മണി വരെ നിർത്തിവെച്ചു. റൺവേ വെള്ളത്തിൽ മുങ്ങിക്കിടക്കുകയാണ്. അതിരപ്പള്ളിയിൽ കനത്ത മഴ തുടരുന്നതിനാൽ വിനോദ സഞ്ചാരികൾക്ക് വിലക്കേർപ്പെടുത്തി. കോഴിക്കോട് സ്വാതന്ത്ര്യ ദിന പരേഡിനോടനുബന്ധിച്ച് സംഘടിപ്പിക്കാൻ തീരുമാനിച്ചിരുന്ന വിദ്യാർഥികളുടെ കലാപരിപാടികൾ റദ്ദാക്കി\n← രാജ്യത്തിന്റെ നേട്ടങ്ങളെ കുറിച്ച് അഭിമാനിക്കണമെന്ന് പ്രധാനമന്ത്രി\nനെടുമ്പാശ്ശേരി വിമാനത്താവളം നാല് ദിവസത്തേക്ക് അടച്ചു; വിമാനങ്ങൾ വഴിതിരിച്ചുവിടുന്നു →\nഡൽഹിയിൽ ഇരുന്ന് ആലപ്പുഴയിൽ മത്സരിക്കുന്നത് വോട്ടർമാരോട് കാണിക്കുന്ന നീതികേട്; മത്സരിക്കാനില്ലെന്ന് കെ സി വേണുഗോപാൽ\nപിള്ളയോ സുരേന്ദ്രനോ; പത്തനംതിട്ടയിലെ സ്ഥാനാർഥിയെ ബിജെപി ഇന്ന് പ്രഖ്യാപിച്ചേക്കും


വിവിപാറ്റ് മെഷീനുള്ളില് വിഷപ്പാമ്പ്: സംഭവം കണ്ണൂരില്, പുനഃരാരംഭിച്ചത് പാമ്പിനെ കൊന്ന ശേഷം!! | Deadly snake in VVPAT machine in kannur - Malayalam Oneindia\nUpdated: Tue, Apr 23, 2019, 13:02 [IST]\nകണ്ണൂര്: കണ്ണൂരില് വിവിപാറ്റ് മെഷീന് തുറക്കുന്നതിനിടെ വിഷപാമ്പ് തലപൊക്കിയത് തെരഞ്ഞെടുപ്പ് ഉദ്യോഗസ്ഥരെ പരിഭ്രാന്തിയിലാഴ്ത്തി. മയ്യില് പഞ്ചായത്തിലെ കണ്ടങ്കൈ എല്‍പി സകൂളിലെ 165-ാം ബൂത്തിലെ വിവി പാറ്റ് മെഷീന് ഉദ്യോഗസഥര് തുറക്കുന്നതിനിടെയാണ് ഉഗ്രവിഷമുള്ള ശംഖുവരയന് പാമ്പണ് പുറത്തേക്കു വന്നത്. ഇതു തെരഞ്ഞെടുപ്പു ഉദ്യോഗസ്ഥരില് പരിഭ്രാന്തി പരത്തി. ഉദ്യോഗസ്ഥരും രാഷ്ട്രീയ പാര്‍ട്ടി പ്രതിനിധികളും കൂടി പാമ്പിനെ തല്ലിക്കൊന്നുപാമ്പിനെ കൊന്നതിനു ശേഷമാണ് ഇലക്ഷന് പുനരാരംഭിച്ചത്.\nറാന്നിയിൽ പ്രിസൈഡിംഗ് ഓഫീസർക്കെതിരെ പരാതിയുമായി എൽഡിഎഫ്, അന്ധരായ വോട്ടർമാരുടെ വോട്ട് സ്വയം ചെയ്തു\nതളിപ്പറമ്പില് വോട്ട് ചെയ്യാന് വന്നയാളെ പശുകുത്തി പരിക്കേല്‍പ്പിച്ചു. കരിമ്പം അള്ളാംകുളത്തെ മൊയ്തീന്‍കുട്ടി എന്ന കുട്ടിക്കാ(86)ണ് പരിക്ക്. ഇദ്ദേഹത്തെ തളിപ്പറമ്പിലെ സ്വകാര്യ ആശുപത്രിയില് പ്രവേശിപ്പിച്ചു. രാവിലെ 7.30 നായിരുന്നു സംഭവം. കരിമ്പം ഗവ.എല് പി സ്‌കൂളിലെ ബൂത്തില് വോട്ട്ചെയ്യാനെത്തിയ മൊയ്തീന്‍കുട്ടിയെയാണ് സ്‌കൂളിന് സമീപത്തെ വീട്ടിലുള്ള പശു പുറത്തേക്കോടി വരുന്നതിനിടയില് കുത്തി വീഴ്ത്തിയത്. വീഴ്ച്ചയില് മുഖത്തും കൈക്കും പരിക്കേറ്റ ഇദ്ദേഹത്തെ വോട്ട് ചെയ്യാനെത്തിയ നാട്ടുകാരാണ് ആശുപത്രിയിലെത്തിച്ചത്. സ്‌കൂള് വളപ്പിലേക്ക് വാഹനം കടത്തിവിടാത്തതിനാല് ഇടുങ്ങിയ റോഡിലാണ് വാഹനങ്ങള് പാര്‍ക്ക്ചെയ്തിരുന്നത്. ഇതിലൂടെ പോളിങ്ങ് സ്റ്റേഷനിലേക്ക് നടന്നുവരുന്നതിനിടയിലാണ് പശുകുത്തിയത്.\nsnake lok sabha elections 2019 kannur pk sreemathi k sudhakaran ck padmanabhan cpm congress bjp ലോക്സഭ തിരഞ്ഞെടുപ്പ് 2019 കണ്ണൂര് പികെ ശ്രീമതി കെ സുധാകരന് സിപിഎം കോണ്‍ഗ്രസ് ബിജെപി\nDeadly snake in VVPAT machine in kannur


ദുരന്തങ്ങൾ ആവർത്തിക്കുമെന്ന് മാധവ് ഗാഡ്ഗിൽ: പശ്ചിമസംരക്ഷണത്തിനുള്ള തൻ്റെ റിപ്പോർട്ട് അട്ടിമറിച്ചു | Madhav gadgil about present calamities in kerala\nകേന്ദ്ര-സംസ്ഥാന സർക്കാറുകളുടെ ലക്ഷ്യം രാഷ്ട്രീയനേട്ടം മാത്രമാണ്. പശ്ചിമഘട്ട സംരക്ഷണത്തിനായി താൻ നൽകിയ റിപ്പോർട്ട് നടപ്പിലാക്കാൻ ആർക്കും ആർജ്ജവം ഉണ്ടായിരുന്നില്ല.\nPune, First Published Oct 18, 2021, 2:16 PM IST\nപൂണെ: കേരളത്തിൽ ആവർത്തിക്കുന്ന പ്രകൃതി ക്ഷോഭങ്ങളിൽ (natural calamities) കേന്ദ്ര-സംസ്ഥാന സർക്കാരുകൾക്കെതിരെ അതിരൂക്ഷവിമർശനവുമായി പരിസ്ഥിതി പ്രവർത്തകൻ മാധവ് ഗാഡ്ഗിൽ (madhav Gadgil) രംഗത്ത്. പശ്ചിമഘട്ടം സംരക്ഷിച്ചില്ലെങ്കിൽ പല ദുരന്തങ്ങളും കാണേണ്ടി വരുമെന്ന് താൻ നേരത്തെ മുന്നറിയിപ്പ് (Gadgil reort) നൽകിയിരുന്നുവെന്നും എന്നാൽ ആ റിപ്പോർട്ട് എല്ലാവരും ചേർന്ന് അട്ടിമറിക്കുകയായിരുന്നുവെന്നും മാധവ് ഗാഡ്ഗിൽ ഏഷ്യാനെറ്റ് ന്യൂസിനോട് പറഞ്ഞു.\nകേന്ദ്ര-സംസ്ഥാന സർക്കാറുകളുടെ ലക്ഷ്യം രാഷ്ട്രീയനേട്ടം മാത്രമാണ്. പശ്ചിമഘട്ട സംരക്ഷണത്തിനായി താൻ നൽകിയ റിപ്പോർട്ട് നടപ്പിലാക്കാൻ ആർക്കും ആർജ്ജവം ഉണ്ടായിരുന്നില്ല. പ്രകൃതി ചൂഷണത്തിനൊപ്പം കാലാവസ്ഥാ മാറ്റവും കൂടി ചേർന്നാണ് കേരളത്തെ ഇങ്ങനെയൊരു ദുരന്ത ഭൂമിയാക്കി മാറ്റിയതെന്നും മാധവ് ഗാഡ്ഗിൽ പറഞ്ഞു. പശ്ചിമഘട്ടസംരക്ഷിച്ചില്ലെങ്കിൽ ഇനിയും പലതരം ദുരന്തങ്ങൾക്ക് കേരളം സാക്ഷിയാവുമെന്നും മാധവ് ഗാഡ്ഗിൽ കൂട്ടിച്ചേർത്തു.\nസംസ്ഥാന സർക്കാർ നടപ്പാക്കാൻ ഉദ്ദേശിക്കുന്ന സിൽവർ ലൈൻ പ്രൊജക്ടിനെതിരേയും അതിരൂക്ഷ വിമർശനമാണ് മാധവ് ഗാഡ്ഗിൽ ഉയർത്തുന്നത്. ഇത്തരം മെഗാപ്രൊജക്ടുകൾ കേരളത്തിന് ആവശ്യമുണ്ടോയെന്നും കുറച്ച് യാത്രാസമയം ലാഭിക്കാൻ പ്രകൃതിയെ നശിപ്പിക്കണോയെന്നും മാധവ് ഗാഗിൽ ചോദിക്കുന്നു. വൻകിട നിർമ്മാണങ്ങളല്ല കേരളത്ത് ഇപ്പോൾ ആവശ്യമെന്നും ഗാഡ്ഗിൽ കൂട്ടിച്ചേർത്തു.\nമാധവ് ഗാഡ്ഗിൽ ഏഷ്യാനെറ്റ് ന്യൂസിനോട് പറഞ്ഞത്....\nകേരളം പ്രളയത്തെ പേടിച്ചു തുടങ്ങുന്നതിനും വളരെ മുൻപ് 2011-ലാണ് പശ്ചിമഘട്ട സംരക്ഷണത്തിനായി പ്രത്യേക റിപ്പോർട്ട് താൻ സമർപ്പിച്ചത്. അതിതീവ്രമഴ മാത്രമല്ല അതോടൊപ്പം പശ്ചിമഘട്ടത്തെ പരിധിയില്ലാത്ത രീതിയിൽ ചൂഷണം ചെയ്തതും ഈ ദുരന്തങ്ങൾക്ക് കാരണമായി. യാത്രാസമയത്തിൽ മുപ്പതോ നാൽപ്പതോ മിനിറ്റ് ലാഭിക്കാനായി പശ്ചിമഘട്ടത്തിലെ പാറയെല്ലാം തുരന്നെടത്ത് പദ്ധതികൾ നടപ്പാക്കിയെന്ത് കാര്യമാണുള്ളത്.\nLast Updated Oct 18, 2021, 2:16 PM IST\nഅതിക്രമങ്ങൾ പൊലീസിനെ വേഗത്തിൽ അറിയിക്കാൻ 'ടോക് ടു കേരള പൊലീസ്'\nNorovirus : തൃശൂരിൽ 52 വിദ്യാർത്ഥിനികൾക്ക് നോറോ വൈറസ്


ഞങ്ങളെ ബന്ധപ്പെടുക - കംബോഡിയ ജെമോളജിക്കല് ഇൻസ്റ്റിറ്റ്യൂട്ട്\nകംബോഡിയ ജെമോളജിക്കല് ഇൻസ്റ്റിറ്റ്യൂട്ട് (GEMIC ലബോറട്ടറി കമ്പനി, ലിമിറ്റഡ്)\nനൈറ്റ് മാർക്കറ്റ് സ്ട്രീറ്റ്, സീം റീപ്, കംബോഡിയ\nനിങ്ങളുടെ കാർട്ട് ഒരു ഇനം ചേർക്കുമ്പോൾ നിങ്ങൾ ഒരു സർട്ടിഫിക്കറ്റ് വരാം. ഇത് ചെയ്യുന്നതിന്, ലിങ്ക് ക്ലിക്ക് "ഈ ഇനത്തിനായി ജിം സർട്ടിഫിക്കറ്റ് ചേർക്കുക" മുകളിൽ ഇനം വിശദമായി പേജിൽ "കാർട്ടിലേക്ക് ചേർക്കുക" ബട്ടൺ. ഈ സർട്ടിഫിക്കറ്റ് ഓപ്ഷനുകൾ തുറക്കും.\nഭൂമി സൃഷ്ടിച്ച പ്രകൃതിദത്ത രത്നമാണ് ജെമിക്കിൽ നിന്നുള്ള ഓരോ രത്നവും. സിന്തറ്റിക് അല്ലെങ്കിൽ ലാബ് സൃഷ്ടിച്ച "രത്നങ്ങൾ" ഞങ്ങൾ കൈകാര്യം ചെയ്യുന്നില്ല.\nപേയ്‌മെന്റ് ഓപ്ഷനുകളും നയങ്ങളും\nചെക്ക് ഔട്ട് ചെയ്യാൻ നിങ്ങൾ തയ്യാറായിക്കഴിഞ്ഞാൽ:\n"ചെക്കൗട്ട് തുടരുക" ക്ലിക്കുചെയ്ത് നിങ്ങളുടെ ഷിപ്പിംഗ് വിലാസം നൽകുക.\nനിങ്ങളുടെ പേയ്മെന്റ് രീതി തിരഞ്ഞെടുത്ത് "ഇപ്പോൾ പണമടയ്ക്കുക" ക്ലിക്കുചെയ്യുക.\nകാണിച്ചിരിക്കുന്ന തുക മാത്രമേ ജെമിക് ഈടാക്കൂ. ഏതെങ്കിലും അധിക ഫീസ് പേപാൽ, നിങ്ങളുടെ ക്രെഡിറ്റ് കാർഡ് നൽകുന്ന ബാങ്കിന്റെ അല്ലെങ്കിൽ വെസ്റ്റേൺ യൂണിയന്റെ പോളിസികൾ എന്നിവയെ അടിസ്ഥാനമാക്കിയുള്ളതാണ്.\nഞങ്ങളുടെ വെബ്സൈറ്റ് ഉപയോഗിക്കുന്നതിന്, നിങ്ങളുടെ വെബ് ബ്ര browser സർ ക്രമീകരണങ്ങളിൽ "കുക്കികൾ", "ജാവാസ്ക്രിപ്റ്റ്" എന്നിവ പ്രാപ്തമാക്കിയിരിക്കണം. നിങ്ങളുടെ ഷോപ്പിംഗ് കാർട്ടിൽ നിങ്ങൾ ഒരു ഇനം സ്ഥാപിച്ചിട്ടുണ്ടെങ്കിലും ചെക്ക് out ട്ട് സമയത്ത് ഇനം കാണിക്കുന്നില്ലെങ്കിൽ, ഇത് "കുക്കികൾ" പ്രവർത്തനക്ഷമമാക്കിയിട്ടില്ലെന്ന് ഇത് സൂചിപ്പിക്കുന്നു.\nപേയ്‌മെന്റ് നടത്തുന്നതിൽ നിങ്ങൾക്ക് പ്രശ്‌നങ്ങളുണ്ടെങ്കിലോ മറ്റ് പേയ്‌മെന്റ് ഓപ്ഷനുകൾ ചർച്ചചെയ്യാൻ ആഗ്രഹിക്കുന്നുണ്ടെങ്കിലോ, ഞങ്ങളെ ബന്ധപ്പെടാൻ മടിക്കേണ്ട.\nഎക്സ്പ്രസ് ഷിപ്പിംഗ് - യുഎസ്എക്സ് XX\nസ്റ്റാൻഡേർഡ് രജിസ്റ്റേർഡ് മെയിൽ - USD 7\nGEMIC ൽ നിന്നുള്ള എല്ലാ പാക്കേജുകളിലും പൂർണ്ണമായ ഇൻവോയ്സ് ഉൾപ്പെടുന്നു. നിങ്ങൾക്ക് ഒരു ഇച്ഛാനുസൃത ഇൻവോയ്സ് അല്ലെങ്കിൽ ഇൻവോയ്സ് ആവശ്യമില്ലെങ്കിൽ ഓർഡർ നൽകുന്നതിനുമുമ്പ് ദയവായി ഞങ്ങളെ ബന്ധപ്പെടുക.\nനിറമുള്ള രത്‌ന വ്യക്തത സ്‌കെയിൽ\nIF : ലൂപ് വൃത്തിയാക്കണം - ആന്തരികമായി വൃത്തികേടാതെ; ഉൾപ്പെടുത്തലുകളുടെ സൌജന്യമാണ്.\nവിവിഎസ് : ഏതാണ്ട് ല്യൂജ് വൃത്തിയാക്കുന്നു - വളരെ വളരെ ചെറിയ ഉൾപ്പെടുത്തലുകൾ; 10 ത് മാഗ്നിഫിക്കേഷനു കീഴിൽ കാണാത്ത ഉൾപ്പെടുത്തലുകൾ.\nVS : കണ്ണ് വൃത്തിയാക്കുന്നു - വളരെ ചെറിയ ഉൾപ്പെടുത്തലുകൾ; പരിശീലനം ലഭിച്ച കണ്ണ് അല്ലെങ്കിൽ 10 ത് മാഗ്നിഫിക്കേഷന് കീഴിൽ ചെറിയ ഹസ്തങ്ങൾ കാണാൻ കഴിയും.\nSI : ചെറുതായി ഉൾപ്പെടുത്തി - നഗ്നനേത്രങ്ങളാൽ ചെറിയ ഉൾപ്പെടുത്തലുകൾ കാണാം.\nI : ഉൾപ്പെടുത്തി - നഗ്നനേത്രങ്ങൾ കൊണ്ട് ഉൾക്കൊള്ളുന്നു.


Malayalam Newspaper from Australia » കൗതുകം, നമ്മുടെ നഗരം » ക്രിസ്മസ് ദീപും….ഞണ്ടു യാത്രയും….\nഇന്ത്യൻ മഹാസമുദ്രത്തിൽ സ്ഥിതി ചെയ്യുന്ന ഒരു ചെറു ദ്വീപാണ് ക്രിസ്തുമസ് ദ്വീപ് (Christmas Island). ഓസ്ട്രേലിയയുടെ അധികാരപരിധിയിലാണ് ഈ ദ്വീപ് നിലകൊള്ളുന്നത്. ഫ്ലൈയിങ്ങ് ഫിഷ് കോവ് ആണ് തലസ്ഥാനം. ഇംഗ്ലീഷാണ് ഔദ്യോഗിക ഭാഷ.\nഓസ്ട്രേലിയയിലെ നഗരമായ പെർത്തിൽ നിന്നും 2600 കിലോമീറ്ററും, ഇന്തോനേഷ്യയിലെ ജക്കാർത്തയിൽ നിന്നും 360 കിലോമീറ്ററും, കൊക്കോസ് ദ്വീപിൽ നിന്നും 975 കിലോമീറ്ററും ദൂരത്തായാണ് ക്രിസ്തുമസ് ദ്വീപിന്റെ സ്ഥാനം. 1403 പേർ ആണ് ഈ ദ്വീപിലുള്ളത്. ഓസ്ട്രേലിയ അഭായർഥികൾക്കായി ദ്വീപിൽ ക്യാമ്പ് നടത്തുന്നുണ്ട്.\nഎന്നാൽ ഇതൊന്നുമല്ല അവിടത്തെ ആകര്‍ഷണം! ചുവപ്പ് പരവതാനി കണക്കെ നീങുന്ന ഞണ്ടുകളാണ്, ആയിരകണക്കിനല്ല ലക്ഷകണക്കിന് ഞണ്ടുകൾ…. അവിടത്തെ കാടുകളില് നിന്നും ഇണ ചേരുന്നതിനായിട്ടുള്ള യാത്രയാണിത്…. ഒക്റ്റോബര് നവംബര് മാസങളിലാണ് ഈ യാത്ര തുടങുന്നത്. എല്ലാവരും ഒന്നിച്ചാണ് യാത്ര തുടങുന്നതെങ്കിലും ആണ് ഞണ്ടുകള് ആദ്യമേ കടല് തീരത്തെത്തും..മാളങള് ഉണ്ടാക്കലാണ് അടുത്ത ജോലി…ഇണചേര്‍ന്നു കഴിഞശേഷം ആണ് ഞണ്ടുകള് തിരിച്ച് കാടുകളിലേക്ക് പോരും, പെണ്‍ഞണ്ടുകള് മുട്ട വിരിയുന്നതു വരെ മാളങളില് തന്നെ ആയിരിക്കും.രാണ്ടാഴ്ച..അതിനുശേഷം മുട്ടകള് എല്ലാം കടലില് തള്ളിയട്ട് അവര് തിരിച്ചു പോരും… പിന്നേയും മൂന്നാഴ്ച വേണം കുഞുഞണ്ടുകള്‍ക്ക് തിരിചെത്താന്, മുന്നോ നാലോ ആഴ്ചക്കുള്ളില് കുഞി ഞണ്ടുകളും കൂട്ടമായി കാടുകളിലേക്ക് തിരിച്ചെത്തും….\nവളരെ അധികം ശ്രദ്ദയോടെ ആണ് ആളുകള് ഈ ഞണ്ടുകളെ സംരക്ഷിക്കുന്നത്, ഞണ്ടുകളുടെ യാത്രയില് ഡോഡുകൾ തടസ്സപ്പെടുത്താറുണ്ട്, ചില സ്ഥലങളില് പ്രത്യേക നടപ്പാതയുമുണ്ട്…


സമകാലിക വൈദ്യശാസ്ത്രത്തിലെ ആസ്ഥാന കവി | Madhyamam\ndate_range2Sep 2015 7:17 AM GMT\nസമകാലിക വൈദ്യശാസ്ത്രത്തിലെ ആസ്ഥാന കവി\nകഴിഞ്ഞദിവസം അന്തരിച്ച വിഖ്യാത ന്യൂറോളജിസ്റ്റും ശാസ്ത്രസാഹിത്യകാരനുമായ ഡോ. ഒലിവര് സാക്സിനെ അനുസ്മരിക്കുന്നു\nഇക്കഴിഞ്ഞ ഫെബ്രുവരിയില് ‘ന്യൂയോര്‍ക് ടൈംസി’ല് എഴുതിയ ലേഖനത്തില് ഡോ. ഒലിവര് സാക്സ് തന്‍െറ രോഗാവസ്ഥയെപ്പറ്റി വിശദമായി എഴുതിയിരുന്നു. കണ്ണിനെ ബാധിച്ച അര്‍ബുദം കരളിലേക്കും പകര്‍ന്നിരിക്കുന്നുവെന്ന ആമുഖത്തോടെയായിരുന്നു അത്. ഇനി അധിക കാലമൊന്നും ഈ ലോകത്തില്ല എന്നു മനസ്സിലാക്കിയാകണം ആ എഴുത്ത്. ശാസ്്ത്ര സാഹിത്യത്തില് പുതിയ എഴുത്തുരീതികള്‍ക്കും വഴികള്‍ക്കും തുടക്കമിട്ട ഒലിവര് വിടപറഞ്ഞിരിക്കുന്നു.\nആര്‍തര് ക്ളാര്‍ക്, ഐസക് അസിമോവ് തുടങ്ങി തങ്ങളുടെ ഗവേഷണ മേഖലകളിലും ശാസ്ത്ര സാഹിത്യത്തിലും ഒരുപോലെ തിളങ്ങിയ വ്യക്തിയാണ് ഡോ.ഒലിവര്. ലോകത്തെ അറിയപ്പെടുന്ന നാഡിരോഗ വിദഗ്ധനായിരുന്നു (ന്യൂറോളജിസ്റ്റ്). അദ്ദേഹം പിന്തുടര്‍ന്ന ചികിത്സാരീതികളും അനുഭവങ്ങളുമൊക്കെയാണ് അദ്ദേഹത്തിന്‍െറ പുസ്തകങ്ങള്. അതില് സ്മൃതിനാശം സംഭവിച്ച് കടലില് കുടുങ്ങിപ്പോയ കപ്പിത്താന്‍െറ കഥ മുതല് മസ്തിഷ്ക സംബന്ധിയായ നിഗൂഢ രോഗങ്ങള്‍ക്കടിപ്പെട്ടവരുടെ വേദനവരെ പകര്‍ത്തിയിട്ടുണ്ട്. അമേരിക്കയില് മാത്രം പുസ്തകങ്ങളുടെ പത്ത് ലക്ഷത്തിലധികം കോപ്പികളാണ് വിറ്റഴിഞ്ഞത്. പല കൃതികളും പിന്നീട് ചലച്ചിത്രങ്ങളും ഡോക്യുമെന്‍ററികളുമായി.\nഒലിവര് സാക്സിന്‍െറ രചനകളെ പലരും ‘ന്യൂറോളജിക്കല് നോവലുകള്’ എന്നാണ് വിശേഷിപ്പിച്ചത്. അത്രമാത്രം ശക്തമായിരുന്നു അതിലെ ഉള്ളടക്കവും രചനാ രീതികളും. അദ്ദേഹത്തിന്‍െറ ആദ്യത്തെ പുസ്തകങ്ങളിലൊന്നായ ‘എവേകനിങ്സ്’തന്നെ എടുക്കുക. എന്‍സിഫലറ്റിസ് ലിതാര്‍ഗിക എന്ന പ്രത്യേക രോഗം ബാധിച്ചവരുടെ ഓര്‍മകളാണ് ഇതില് പറയുന്നത്. നമുക്ക് ഈ രോഗത്തെ ‘ഉറക്ക് രോഗം’ എന്നു വിളിക്കാം. നമ്മുടെ മസ്തിഷ്കത്തെ ബാധിക്കുന്ന ഒന്നാണിത്. നമ്മുടെ ചലനശേഷിയും സംസാരശേഷിയുമെല്ലാം ഇല്ലാതാക്കാന് കഴിയുന്ന രോഗത്തിന് ഇപ്പോഴും കൃത്യമായ പ്രതിവിധി കണ്ടുപിടിക്കാനായിട്ടില്ല. 1915 മുതലുള്ള ഒരു ദശാബ്ദക്കാലം ഈ രോഗം ലോകത്തിന്‍െറ പല ഭാഗത്തായി വ്യാപകമായി റിപ്പോര്‍ട്ട് ചെയ്തു. ഇപ്പോഴും അപൂര്‍വമായി ഈ രോഗത്തെക്കുറിച്ച് പറഞ്ഞുകേള്‍ക്കുന്നു. 1960കളുടെ ഒടുക്കത്തിലാണ് എന്‍സിഫലറ്റിസ് രോഗബാധിതരെക്കുറിച്ച് അദ്ദേഹം എഴുതിത്തുടങ്ങിയത്. ഈ കാലത്ത് ന്യൂയോര്‍ക്കിലെ ബത്തെ് എബ്രഹാം ഹെല്‍ത്ത് സെന്‍ററിലെ രോഗികളില് അദ്ദേഹം നടത്തിയ പരീക്ഷണങ്ങളുടെകൂടി അടിസ്ഥാനത്തിലായിരുന്നു ഇത്. അവര്‍ക്കായി ഒരു മരുന്ന് വികസിപ്പിക്കുകയും ഒരു പരിധിവരെ അവരെ ജീവിതത്തിലേക്ക് കൊണ്ടുവരാന് സധിക്കുകയും ചെയ്തു. ‘എവേകനിങ്സിന്’ ആദ്യമായി ദൃശ്യഭാഷ്യം നല്‍കിയത് ഹരോള്‍ഡ് പിന്‍ററാണ്. അദ്ദേഹത്തിന്‍െറ എ കൈന്‍ഡ് ഓഫ് അലാസ്ക എന്ന നാടകത്തില് ഈ കൃതിയിലെ ചില ഭാഗങ്ങളുണ്ട്. 1990ല് എവേകനിങ്സ് അതേ പേരില് സിനിമയാവുകയും ഓസ്കര് ലഭിക്കുകയും ചെയ്തു.\nഎവേകനിങ്സ് ശാസ്ത്ര സാഹിത്യത്തില് പുതിയ എഴുത്തുരീതിക്ക് തുടക്കമിട്ടുവെന്ന് പറയാം. ന്യൂറോളജിക്കല് നോവല് എന്ന പുതിയ ശാഖ എവേകനിങ്സിലൂടെയാണ് ജനിക്കുന്നത്. എന്നാല്, തന്‍െറ കൃതികളൊന്നും നോവലുകളല്ളെന്നാണ് ഒലിവര് സാക്സിന്‍െറ പക്ഷം. ഒരുപടികൂടി കടന്ന് അദ്ദേഹം അതിനെ കവിതയെന്ന് വിശേഷിപ്പിക്കുന്നു. അദ്ദേഹം സ്വയം വിളിക്കുന്നത് ‘സമകാലിക വൈദ്യശാസ്ത്രത്തിലെ ആസ്ഥാനകവി’യെന്നാണ്. ഒലിവറിന്‍െറ വെബ്സൈറ്റ് തുറന്നാല് മുഖപേജില് തന്നെ ഈ വിശേഷണം ‘കൊത്തിവെച്ച’തായി കാണാം. വാര്‍ധക്യം, സ്മൃതിനാശം, കേള്‍വിക്കുറവ്, മനോവിഭ്രാന്തി, ഓട്ടിസം തുടങ്ങിയ നിരവധി വിഷയങ്ങള് അദ്ദേഹത്തിന്‍െറ രചനകളില് ചര്‍ച്ച ചെയ്തിട്ടുണ്ട്.\nഓട്ടിസംപോലുള്ള നാഡീരോഗങ്ങള് ബാധിച്ച ഏഴ് പേരുടെ രോഗവിവരങ്ങളാണ് ‘ആന് ആന്ത്രപോളജിസ്റ്റ് ഓണ് മാര്‍സ് (1995)’ വിവരിക്കുന്നത്. മസ്തിഷ്ക തകരാറുള്ളവരുടെ കേസ് സ്റ്റഡി വിവരിക്കുന്നതാണ് ‘ ദി മൈന്‍ഡ്സ് ഐ’ (2010). മാസ്റ്റര് പീസ് രചന ‘ദി മാന് ഹു മിസ്റ്റുക് ഹിസ് വൈഫ് ഫോര് എ ഹാറ്റ്’ (1985). അതും ക്ളിനിക്കല് കേസ് സ്റ്റഡി തന്നെ.\n‘ ദി വര്‍ക്കിങ് ഓഫ് ബ്രെയിന്’ പോലുള്ള ഗ്രന്ഥങ്ങള് രചിച്ച സോവിയറ്റ് ന്യൂറോസൈക്കോളജിസ്റ്റ് ആയ അലക്സാണ്ടര് ലൂറിയയാണ് എഴുത്തിലും ഗവേഷണത്തിലും തന്‍െറ മാതൃകയെന്ന് പലപ്പോഴും ഒലിവര് എഴുതിയിട്ടുണ്ട്. ന്യൂറോസൈക്കോളജി എന്ന വൈദ്യശാസ്ത്ര ശാഖയുടെ സ്ഥാപകന് എന്ന് ലൂറിയയെ വിശേഷിപ്പിക്കാം. ഒലിവര് ഒരിക്കല്‍പോലും ലൂറിയയെ കണ്ടിട്ടില്ല. എങ്കിലും ലൂറിയയാണ് തന്‍െറ ഗുരുനാഥന് എന്ന് അദ്ദേഹം പറയുമായിരുന്നു. ഇരുവരും തമ്മില് നിരന്തരം കത്തിടപാടുകള് നടത്തിയിരുന്നു. 1977ല് ലൂറിയ മരിച്ചപ്പോള് ഒലിവര് ഈ കത്തുകളില് പലതും പുറത്തുവിട്ടത് അക്കാലത്ത് വലിയ വാര്‍ത്തയായിരുന്നു.\nഎവേകനിങ്സ് ഹോളിവുഡില് തരംഗം സൃഷ്ടിച്ചത് സൂചിപ്പിച്ചുവല്ളോ. അതിനു മുമ്പ്, ദി മാന് ഹു മിസ്റ്റുക് ഹിസ് വൈഫ് സംഗീത നാടകമായി അമേരിക്കയിലെ പല തിയറ്ററുകളും അവതരിപ്പിച്ചു. വിഖ്യാത നാടകപ്രവര്‍ത്തകന് മൈക്കിള് നെയ്മാന് ആയിരുന്നു ഇതിന്‍െറ സംവിധായകന്. 2006ല്, റിച്ചാര്‍ഡ് പവല് രചിച്ച ദി എക്കോ മേക്കര് എന്ന നോവലിലെ മുഖ്യ കഥാപാത്രമായിരുന്നു ഒലിവര്. ആന് ആന്ത്രപോളജി ഓഫ് മാര്‍സിലെ ഏഴ് സംഭവങ്ങളില് ഒന്നായ ദി ലാസ്റ്റ് ഹിപ്പിയെ അധികരിച്ച് 2011ല് ഹോളിവുഡില് മറ്റൊരു സിനിമ പിറന്നു; ദി മ്യൂസിക് നെവര് സ്റ്റോപ്ഡ്.\nനല്ളൊരു പിയാനിസ്റ്റ് കൂടിയായിരുന്നു ഡോ. ഒലിവര്. സംഗീതവും മനസ്സും തമ്മിലുള്ള ബന്ധത്തെക്കുറിച്ചും അദ്ദേഹം ധാരാളം എഴുതിയിട്ടുണ്ട്. ഈ മേഖലയില് ഒരു പുസ്തകവും 2007ല് അദ്ദേഹം രചിച്ചു -മ്യൂസികോഫീലിയ. എന്നെ മികച്ച ന്യൂറോളജിസ്റ്റ് ആക്കിയത് മൊസാര്‍ട്ട് ആണെന്ന് അദ്ദേഹം ഒരിക്കല് പറയുകയുണ്ടായി. ജീവിതം എങ്ങനെ ഓര്‍ക്കാനാണ് ഇഷ്ടപ്പെടുന്നതെന്ന മാധ്യമപ്രവര്‍ത്തകയുടെ ചോദ്യത്തിന് മുന്നില് ഒരു നിശ്ശബ്ദനായശേഷം ഡോ. ഒലിവര് ഇങ്ങനെ മറുപടി നല്‍കി: തളര്‍ന്നുപോയ സാക്ഷി. അഞ്ച് പതിറ്റാണ്ടുകാലത്തെ ചികിത്സാനുഭവങ്ങളെ അദ്ദേഹം രണ്ടു വാക്കിലൊതുക്കി. ജീവിത സായാഹ്നത്തില് സ്വയം ‘തളര്‍ച്ച’ക്കും അദ്ദേഹം സാക്ഷിയായി. ഒടുവില് അദ്ദേഹത്തിന്‍െറതായി വന്ന എഴുത്തുകളില് മരണത്തിന്‍െറ പ്രവചനങ്ങളുണ്ടായിരുന്നു.


പ്രതിപക്ഷ നേതാവ് വേദനിപ്പിച്ചു:ഉമ്മന് ചാണ്ടി - India News 24\nപ്രതിപക്ഷ നേതാവ് വേദനിപ്പിച്ചു:ഉമ്മന് ചാണ്ടി\nPosted on November 24, 2013 by PradeepMM\nതിരുവനന്തപുരം• സരിതയും മന്ത്രിമാരും ഉള്‍പ്പെട്ട വീഡിയോ ദൃശ്യങ്ങള് ഉണ്ടെന്നു സോളാര് കേസ് പ്രതി ബിജു രാധാകൃഷ്ണന്‍െറ അഭിഭാഷകന് നടത്തിയ പ്രസ്താവനയോടുള്ള പ്രതിപക്ഷനേതാവ് വി.എസ്. അച്യുതാനന്ദന്‍റെ പ്രതികരണം വേദനിപ്പിക്കുന്നതാണെന്ന് മുഖ്യമന്ത്രി ഉമ്മന്‍ചാണ്ടി.\nഅഭിഭാഷകന്‍റെ പ്രസ്താവനയോട് പ്രതികരിക്കണമെന്ന് തോന്നാഞ്ഞതിനാലാണ് ഇതു വരെ ഒന്നും പറയാതിരുന്നത്. പ്രതിപക്ഷനേതാവ് പ്രതികരിച്ച സാഹചര്യത്തിലാണ് താനും പ്രതികരിക്കുന്നത്. തെറ്റായിപ്പോയി പ്രതിപക്ഷ നേതാവിന്റെ പ്രതികരണം.\nജെ ആര് ഹോസ്പിറ്റല് ഉടമ ഡോ.ജെ.രാധാകൃഷ്ണന് അന്തരിച്ചു


Emalayalee.com - പുരോഗമന ആശയങ്ങളുമായി കെവിന് ഓലിക്കല് ഇല്ലിനോയി ഹൗസ് സ്ഥാനാര്‍ഥി\nപുരോഗമന ആശയങ്ങളുമായി കെവിന് ഓലിക്കല് ഇല്ലിനോയി ഹൗസ് സ്ഥാനാര്‍ഥി\nചിക്കാഗോ: ഇല്ലിനോയി സ്റ്റേറ്റ് അസ്സംബ്ലിയിലേക്ക് 16-ം ഡിസ്ട്രിറ്റില് നിന്നു മല്‍സരിക്കുന്ന കെവിന് ഓലിക്കലിനു പിന്തുണയുമായി മലയാളി സമൂഹം രംഗത്ത്. ഈ ഞായറാഴ്ച (ഡിസം. 8) മോര്‍ട്ടണ് ഗ്രോവിലെ സെന്റ് മേരീസ് ഓഡിറ്റോറിയത്തില് കെവിനു വേണ്ടി നടത്തുന്ന ധന സമാഹരണത്തിലും ചര്‍ച്ചയിലും ഒട്ടേറെ പ്രമുഖര് പങ്കെടുക്കുന്നു.\nചിക്കാഗോയിലെ 40, 50 വാര്‍ഡുകളും സ്‌കോക്കി, മോര്‍ട്ടന്‍ഗ്രോവ്,ലിങ്കന്‍വുഡ് എന്നിവയും അടങ്ങിയതാണ് പതിനാറാം ഡിസ്ട്രിക്റ്റ്. ഒരു ലക്ഷത്തോളം വോട്ടര്‍മാരില് 6000 പേരെങ്കിലും ദക്ഷിണേഷ്യക്കരാണ്. കൂടുതല് ഇന്ത്യാക്കാര്. അതില് ഒട്ടേറെ മലയാളികളുമുണ്ട്. വോട്ടര്‍മാരില് ബഹുഭൂരിപക്ഷവും ഡമോക്രാറ്റുകള്. മാര്‍ച്ച് 17-നാണു പ്രൈമറി.\nമുപ്പത് വരഷം ഈ ഡിസ്ട്രിക്റ്റ് പ്രതിനിധി ലൂ ലാംഗ് ആയിരുന്നു. കഴിഞ്ഞ വര്‍ഷം അവസാനം അദ്ധേഹം രാജി വയ്ക്കുകയും യഹിയേല് കാലിഷിനെ റെപ്രസെന്റേറ്റിവായി നിയമിക്കുകയും ചെയ്തു. കാലിഷും മറ്റൊരു വനിതയും മല്‍സര രംഗത്തുണ്ട്. ഫലത്തില് ഓപ്പണ് സീറ്റ് എന്നു പറയാം.\nവിജയ സാധ്യത ഏറെ ഉണ്ടെന്നു കെവിന് ഇ-മലയാളിയോടു പറഞ്ഞു. എല്ലാ വിഭാഗങ്ങളില് നിന്നും നല്ല പിന്തുണയുണ്ട്. മലയാളി സമൂഹം നിര്‍ലോപം പിന്തുണക്കുന്നതില് ഏറെ സന്തോഷമുണ്ട്.\nനൈല്‍സ് നോര്‍ത്ത് ഹൈസ്‌കൂളില് നിന്നു ഗ്രാഡ്വേറ്റ് ചെയ്ത കെവിന് ഒഹായോ സ്റ്റേറ്റ് യൂണിവേഴ്‌സിറ്റിയില് നിന്നും ബയോളജിയില് ബിരുദമെടുത്തു. ചിക്കാഗോയില് തിരിച്ചെത്തി രാഷ്ട്രീയരംഗത്തേക്കു തിരിഞ്ഞു. 2016-ലെ ഇലക്ഷനില് ഒരു റെപ്രസെന്റേറ്റിവിന്റെ വിജയത്തില് സുപ്രധാന പങ്കു വഹിച്ചു. തുടര്‍ന്ന്സ്റ്റേറ്റ് റെപ്രസന്റിറ്റീവ് ഡബ് കോണ്‍റോയിയുടെ ഡിസ്ട്രിക് ഡയറക്ടര് ആയി. ഇപ്പോള് ഇന്‍ഡോ അമേരിക്കന് ഡെമോക്രാറ്റിക് ഓര്‍ഗനൈസഷന്റെ (ഐ.എ.ഡി.ഒ) എക്‌സിക്യൂട്ടീവ് ഡയറക്ടര്.\nഇന്ത്യന്‍സമൂഹത്തിന്റെപ്രശ്‌നങ്ങളിലും കെവിന് നിരന്തരമായ ഇടപെടലുകള് നടത്തുന്നു. മലയാളിയുവജനങ്ങള്‍ക്ക്മുഖ്യധാരാ രാഷ്ട്രീയത്തിലേക്കു വരുവാന് പ്രചോദനമായും കെവിന് മുന്നിലുണ്ട്.\nപുരോഗമന ആശയങ്ങളുടെ വക്താവാണ് കെവിന്. സാമ്പത്തിക രംഗത്തും മറ്റും ഘടനാപരമായ മാറ്റം വേണമെന്നു കെവിന് കരുതുന്നു. ലോബിയിംഗ്, കാമ്പെയിന് എന്നിവയിലും മാറ്റം ഉണ്ടാവണം. തൊഴിലാളികള്‍ക്കും മിഡില് ക്ലാസിനും അവഗണന ഉണ്ടാവരുത്. എല്ലാവര്‍ക്കും വീട്, ഹൗസിംഗ് ടാക്‌സ് ഇളവ് എന്നിവക്കു പുറമെ വനിതകളുടെ ഹെല്ത്ത് കെയര് സരക്ഷിക്കുക, പൊതുവിദ്യാഭാസം ശക്തിപ്പെടുത്തുക തുടങ്ങിയവയും ലക്ഷ്യമിടുന്നു.\nഇമ്മിഗ്രേഷന് ഫെഡറല് വിഷയമാണെങ്കിലും തന്റെ മാതാപിതാക്കള് കുടിയേറ്റക്കാരായി എത്തിയതു പോലെ മറ്റുള്ളവര്‍ക്കുംഅവസരം ലഭിക്കണമെന്നാഗ്രഹിക്കുന്നു.\nകെവിന്റെ പിതാവ് ജോജൊ മൂവാറ്റുപുഴ സ്വദേശിയാണ്. ഇല്ലിനോയി സെക്രട്ടറി ഓഫ് സ്റ്റേറ്റ് ഓഫീസില് ഉദ്യോഗസ്ഥന്. മാതാവ് സൂസന് കെമിസ്റ്റ്. പാലാ സ്വദേശിനി. ഇളയ സഹോദരന് ജെഫ് കോളജ് വിദ്യാര്‍ഥി.\nഇതിനകം നാമനിര്‍ദേശ പത്രിക സമര്‍പ്പിച്ച കെവിനു തെരെഞ്ഞെടുപ്പ് പിന്തുണയുമായി രാഷ്ട്രീയത്തിനതീതമായിമലയാളികള്‍മുന്നോട്ട് വന്നത്സന്തോഷം നല്‍കുന്നുവെന്ന് പ്രചാരണ പ്രവര്‍ത്തനങ്ങളില് സജീവമായ ടോമി മെതിപ്പാറ അറിയിച്ചു. ഡിസംബര് 8 നു നടക്കുന്ന വിപുലമായ സമ്മേളനത്തിലേക്ക് എല്ലാവരെയുംക്ഷണിക്കുന്നു.\nടോമിക്കു പുറമെ ജയ്ബു കുളങ്ങര, ജോണ്‍സണ് കണ്ണൂക്കടന്, ജയ്ചന്ദ്രന്, പീറ്റര് കുളങ്ങര, ജോസ് മണക്കാട്ട്, സണ്ണി വള്ളിക്കളം, റിന്‍സി കുര്യന്, സാബു അച്ചേട്ട്, സിറിയക്ക് കൂവക്കാട്ടില്, സന്തോഷ് കുര്യന്, ജോര്‍ജ് പണിക്കര്, അനില്‍കുമാര് പിള്ള, ബെന്നി വാച്ചാച്ചിറ,റോയ് മുളകുന്നം, പ്രിന്‍സ് മാഞ്ഞൂരാന്, സ്‌കറിയാക്കുട്ടി തോമസ്, റഞ്ചന് ഏബ്രഹാം,ഷിബു അഗസ്റ്റിന്, ജോണ് പട്ടപതി, സ്റ്റീഫന് കിഴക്കേകുറ്റ്, സതീശന് നായര്, ബിനു പൂത്തുറയില്, ബിജു ജോണ്, അച്ചന് കുഞ്ഞ് മാത്യു, ബാബു മാത്യു എന്നിവരാണു ഹോസ്റ്റ് കമ്മിറ്റി.\nഅനില് മറ്റത്തിക്കുന്നേലിന്റെ റിപ്പോര്‍ട്ടോടെ.


സത്യം ജയിക്കട്ടെ !! | മാതാ അമൃതാനന്ദമയി: ആരോപണങ്ങളും അപവാദങ്ങളും\nമാതാ അമൃതാനന്ദമയിയും ഹോളി ഹെല്ലും\nഞാനൊരു തുറന്ന പുസ്തകമാണ് –\nഅത്ര കോടികള് എനിക്കുണ്ടായിരുന്നെങ്കില് , ഈ ലോകത്തിലെ, ഇന്ത്യയിലെ ദാരിദ്രമാക്കെ ഇല്ലാതാക്കാമായിരുന്നു. എന്റെ ആഗ്രഹം അങ്ങനെയാണ്. തന്റെ ബുദ്ധിക്കു ദഹിക്കുന്നതെന്താണ്, തന്റെ കാഴ്ചപ്പാടെന്താണ്, അതു മാത്രമാണ് ശരി. ഇതാണ് പലരുടേയും ചിന്ത. കാഴ്ചയുണ്ട്, കാഴ്ചപ്പാടില്ല എന്നതാണ് സ്ഥിതി. എന്നെ ആരും സേവിക്കാന് പറയുന്നില്ല. ഞാനാണ് എല്ലാവരേയും സേവിക്കുന്നത്. ഈശ്വരനെ വിശ്വസിക്കണമെന്ന് ഞാന് പറയുന്നില്ല. ഈശ്വരനുണ്ടൊ എന്നല്ല, ദു:ഖിക്കുന്ന മനുഷ്യനുണ്ടോ? ആ ദു:ഖത്തെ എങ്ങനെ നിവര്‍ത്തി വരുത്താന് പറ്റും. അത് ചെയ്താല് അവരുടെ കാല് അമ്മ കഴുകാം. ആശ്രമം സമാധാനത്തിന്റെ കേന്ദ്രമാണ്. ആത്മസമര്‍പ്പണത്തിലും നിസ്വാര്‍ത്ഥ സേവനത്തിലും സ്‌നേഹത്തിലുമാണെന്റെ വിശ്വാസം. ആരൊക്കെയോ എന്തൊക്കെയോ വിളമ്പി മതവികാരം ഇളക്കിവിട്ടിട്ട്, അങ്ങോട്ടും ഇങ്ങോട്ടും ഗുസ്തിയുണ്ടാക്കി, യുദ്ധം തന്നെ പുറപ്പെടുവിക്കാന് ഇരിക്കുകയാണ്. —മാതാ അമൃതാനന്ദമയീ ദേവി –> തുടര്‍ന്ന് വായിക്കുക\nഗേയ്‌ലേ! നിങ്ങള് സത്യത്തില് എന്ത്‌കൊണ്ടാണ് ആശ്രമ ജീവിതവും സന്യാസജീവിതവും ഉപേക്ഷിച്ച്‌പോയതെന്ന് നിങ്ങള്‍ക്കും നന്നായി അറിയാം, എനിക്കും നന്നായി അറിയാം, മറ്റുചിലര്‍ക്കും നന്നായി അറിയാം. അമ്മയുടെ ഒരു അമേരിക്കന് ഭക്തനുമായി നിങ്ങള് പ്രേമത്തിലായിരുന്നു. നിങ്ങള് പോയശേഷം അദ്ദേഹം അമ്മയോട് നേരിട്ട് പറഞ്ഞതാണിത്. ഭയന്നുപോയ അദ്ദേഹം, നിങ്ങള് അയച്ച ഇമെയിലുകള് അമ്മയെ കാണിക്കുകവരെ ചെയ്തു. നിങ്ങള് സ്വന്തം പരിപാടികള് സംഘടിപ്പിച്ചുകൊണ്ട് ലോകം മുഴുവന് യാത്രചെയ്യാന് ആഗ്രഹിച്ചു. എന്നോടും മറ്റു പലരോടും നിങ്ങള് ഈ ആഗ്രഹം പലവട്ടം പ്രകടിപ്പിച്ചിരുന്നു. ഇത്തരം ആഗ്രഹങ്ങളുമായാണ് നിങ്ങള് ആശ്രമം വിട്ടത്. നിങ്ങളുടെ സ്വന്തം കുറ്റങ്ങളും കുറവുകളും ബലഹീനതകളും നിങ്ങള് അമ്മയില് ആരോപിച്ചു. നിങ്ങളുടെ മനസ്സ് അമ്മയോടുള്ള പക പകകൊണ്ട് നിറഞ്ഞിരിക്കുന്നു. സ്വീഡനില്‍വച്ച്, നിങ്ങള് സ്വയം മുന്‍കൈയെടുത്ത് അമ്മയെ വള്ളത്തില് കയറ്റി ആഴമുള്ള ജലപരപ്പിലേക്ക് സ്വയം തുഴഞ്ഞുകൊണ്ടുപോയി മറിച്ചിട്ട സംഭവം ഞങ്ങള് പലരും കൃത്യമായി ഓര്‍ക്കുന്നു. — ലക്ഷ്മി–>തുടര്‍ന്ന് വായിക്കുക\nExtract of the arguments and the realities: Holy Hell exposed. download this book for free\nസത്യത്തെ തമസ്‌കരിക്കുന്ന അസത്യപ്രചാരണം — ശുഭാമൃത\nആശ്രമം വിട്ട് പോയ ശേഷം ഗെയില് അമ്മയേയും പ്രസ്ഥാനത്തേയും പറ്റി നുണക്കഥകള് പ്രചരിപ്പിക്കാന് തുടങ്ങിയപ്പോഴും, അവര് എന്തുകൊണ്ടാണ് വിട്ടുപോയത് എന്ന് അമ്മ ലോകത്തിന്റെ മുമ്പില് തുറന്ന് കാട്ടിയില്ല. കാരണം ജനങ്ങളുടെ ദൃഷ്ടിയില് ഗെയില് മോശക്കാരിയായി മാറുന്നത് അമ്മയ്ക്കിഷ്ടമില്ലായിരുന്നു. നിര്‍ഭാഗ്യവശാല്, അമ്മയുടെ ഈ കാരുണ്യപൂര്‍ണ്ണ ഹൃദയം ഗെയിൽ ഒരിക്കലും കണ്ടില്ല.\nഇതുപോലെ തന്നെ, ഗെയില് മറ്റൊരു കാര്യവും ഒന്നും സൂചിപ്പിക്കാതെ വിട്ടുകളഞ്ഞിട്ടുണ്ട് മറ്റൊരു പുരുഷനെ താന് വിവാഹം കഴിച്ചതും വിവാഹമോചനം നേടിയതും. അവര് ആശ്രമം വിട്ടുപോയി കുറച്ച് വര്‍ഷങ്ങള്‍ക്ക് ശേഷം നടന്ന ഇക്കാര്യം, ഈയിടെയാണ് ഞാന് അറിഞ്ഞത്. – ശുഭാമൃത –> തുടര്‍ന്ന് വായിക്കുക\nവ്യക്തിത്വവൈകല്യവും വിഷാദരോഗവും ഒരു ഒരു അജണ്ടയും – നീലു\nഅവര് പോയപ്പോള് അവരോട് വളരെയധികം അനുഭാവം പ്രകടിപ്പിച്ചവര്, അവരെ പുസ്തകമെഴുതാനും പ്രസിദ്ധീകരിക്കാനും പ്രോത്സാഹിപ്പിച്ചു കാണും, അതാണ് കരണീയം എന്നു ബോധ്യപ്പെടുത്തിക്കാണും, എന്നാണെനിക്കു തോന്നുന്നത്. അവരില് ചിലര്, ഗുരുവിനെ സംബന്ധിച്ച വിഷയങ്ങളില് നിഷേധാത്മക നിലപാടുകള് പ്രസിദ്ധീകരിച്ചിട്ടുളളവരാണ്. എളുപ്പം വളക്കാവുന്ന അവസ്ഥയിലാണ് ഗെയില് എന്നു കണ്ട്, ഒരുപക്ഷെ, അവസരം മുതലാക്കാന് അവര് മുതിര്‍ന്നതാകണം; അങ്ങനെ പുസ്തകം പ്രചരിപ്പിച്ചതാകണം. ഇത്തരം ചില ആശയങ്ങള് പുസ്തകത്തിന്റെ അവസാനത്തില് ഗെയില് ഉദ്ധരിക്കുന്നുണ്ട്. ഒരു അജണ്ട നടപ്പിലാക്കാനുളള ഉദ്ദേശ്യം ഇതിന്റെ പിന്നിലുണ്ടെന്ന് വ്യക്തമാണ്. – സ്വാമി പരമാത്മാനന്ദ പുരി –> തുടര്‍ന്ന് വായിക്കുക\nഅമ്മ പറയുന്നതില് എനിക്ക് വിശ്വാസമില്ല.\nകാരണം, എനിക്കു നിന്നെ ഇഷ്ടമല്ല. എനിക്ക് ഒരിക്കലും നിന്നെ ഇഷ്ടമാവുകയുമില്ല.” ഞാന് ആകെ തളര്‍ന്നു പോയി. കാരണം, എനിക്ക് ഉള്ളിന്റെയുള്ളില് ഈ ഐക്യവും താളലയവും അനുഭവമായിരുന്നുവെങ്കിലും – ഗെയ്‌ലിനോടൊത്ത് ഭാവിയില് വസിക്കുന്നതിനെ ചുറ്റിപ്പറ്റിയുള്ള ഭയാശങ്കകള്. ഞങ്ങള് ഇരുവരും മാത്രമായിരുന്നല്ലൊ അമ്മയെ പരിചരിക്കുന്ന ജോലി പങ്കു വെച്ചിരുന്നവര്! എന്റെ യാതന കണ്ട് അപ്പോള് അമ്മ എന്നില് ഇരട്ടി സ്‌നേഹം ചൊരിയാന് തുടങ്ങും. ഇത് ഗെയ്‌ലിനെ ചൊടിപ്പിക്കുമായിരുന്നു. അപ്പോള് അതിനുള്ള വില ഞാന് നല്‍കേണ്ടതായും വരുമായിരുന്നു. — രുക്മിണി –> തുടര്‍ന്ന് വായിക്കുക\nഏതാണ്ടു 13 വര്‍ഷം മുമ്പു കേട്ട ആ വസ്തുതകളിലൊക്കെ ഇപ്പോള് ധാരാളം മായം ചേര്‍ത്തിരിക്കുന്നു. യഥാര്‍ത്ഥസംഭവകഥ നല്ല വില്‍പ്പനചരക്കാകില്ലല്ലൊ? അപവാദങ്ങള് കലര്‍ത്തിയാല് നല്ല ഒന്നാന്തരം കഥ ലഭിക്കും. വളരെ വേട്ടയാടപ്പെട്ട ഒരു ഇരയും സൃഷ്ടിക്കപ്പെടും. ഒരു ലോകത്തിന്റെ സിംഹാസനത്തില് ആയിരുന്നവരായിരുന്നു അവര്. അധികാരസമ്പന്നയായ ഒരു രാജ്ഞി. പക്ഷെ, പുറംലോകത്തിലേക്കു വന്നപ്പോള് ആരാലും ശ്രദ്ധിക്കപ്പെടാത്ത, തനിക്കു താന് മാത്രമായ ഒരു സാധാരണക്കാരിയായി തീര്‍ന്നു അവര്. ഈ യാഥാര്‍ത്ഥ്യം അല്പസമയം കൊണ്ട് അവരെ നിരാശയാക്കി. തേളിനെപോലെയുള്ള ആ നാവ് അതിന്റെ യഥാര്‍ത്ഥ ദുഷ്പ്രവണത പ്രകടിപ്പിക്കാന് തുടങ്ങി.\nഅവര്‍ക്ക് സ്വന്തം പെറ്റമ്മയില് നിന്നും സഹോദരന്മാരില് നിന്നും അനുഭവിക്കേണ്ടി വന്ന പീഡനങ്ങളെയെല്ലാം അമ്മയിലും സ്വാമിമാരിലും പ്രക്ഷേപിക്കുകയാണ് ചെയ്തത്.\nഗെയിൽ അമ്മയുടെ മുറിയില് കഴിയാറില്ല. പൊതുവേദികളില് മാത്രമേ അമ്മയോടൊപ്പം പ്രത്യക്ഷപ്പെടാറുള്ളു. തന്നോട് ആര്‍ക്കും സഹാനുഭൂതിയില്ല എന്ന പരാതിയായിരുന്നു ഗെയ്‌ലിനു് എപ്പോഴും.\nതന്റെ വികലമായ മാനസികനിലയില് നിന്ന് ലോകത്തെ വിക്ഷിച്ചു കൊണ്ട് എഴുത്തു തുടരുന്പോള് അവര് കാര്യങ്ങള് വളച്ചൊടിക്കാന് തുടങ്ങുന്നു. അവര് നുണകള് നെയ്തു കൂട്ടുന്പോള്, ഞങ്ങള് ഒരുമിച്ചു പങ്കിട്ട നല്ല കാലങ്ങളെല്ലാം നിരര്‍ത്ഥങ്ങളായിത്തീരുന്നതായി അനുഭവപ്പെടുന്നു. ഇതു് അത്യന്തം ദുഃഖകരമാണ്. ഞാനൊരു ചേച്ചിയെപ്പോലെ കണ്ട് ധാരാളം സുന്ദരാനുഭൂതികള് പങ്കിട്ട ഒരള്‍ക്ക് ഇതു സംഭവിച്ചതു കാണുന്പോള് വളരെ ദുഃഖം തോന്നുന്നു.\n— രജിത–>തുടര്‍ന്ന് വായിക്കുക\nഗായത്രി കാണുന്നത് മിക്കവാറും തന്റെ അസൂയയുടെയും അരക്ഷിതബോധത്തിന്റെയും കണ്ണടയിലൂടെയാണ്. പുസ്തകം വസ്തുനിഷ്ഠമായി വായിക്കുന്ന ഒരാള്‍ക്ക് ഈ നിര്‍ണ്ണയത്തിലെത്താതിരിക്കാന് പറ്റില്ല തന്നെ. താന് സത്യത്തെ മിഥ്യയായി ആവിഷ്‌ക്കരിച്ചിട്ടുണ്ടാകാം എന്ന് ഗായത്രി തന്നെ പുസ്തകത്തില് ഏറ്റു പറയുന്നുണ്ട്.\nഗായത്രിയുടെ പല സമര്‍ഥകരും അമ്മയെപ്പറ്റിയും ആശ്രമത്തെപ്പറ്റിയും അടിസ്ഥാനരഹിതമായ അപവാദങ്ങള് പരത്തുന്നതില് എടുത്തചാട്ടം കാണിച്ചിരിക്കുകയാണ്. അമ്മ ചെയ്തതും, അന്യരെ കൊണ്ടു ചെയ്യിക്കുന്നതുമായ വളരെ വ്യക്തമായി കാണാന് കഴിയുന്ന നന്മകളെയൊക്കെ അവര് കണ്ടില്ലെന്നു നടക്കുകയാണ്. അമ്മയെ വിമര്‍ശിക്കുന്നതില് അവര്‍ക്ക് എന്തൊരാനന്ദമാണ്! അമ്മയുടെ കളങ്കരഹിതമായ കീര്‍ത്തി തങ്ങളുടെതന്നെ പോരായ്മകള് തങ്ങളെത്തന്നെ കുത്തിനോവിക്കുന്നതിന്റെ അനുഭവം അവര്‍ക്കു കൂടുതല് തീവ്രമായി പകര്‍ന്നു നല്‍കുന്നുണ്ടെന്നു തോന്നുന്നു.\nതന്റെ സൗഖ്യപ്രാപ്തിക്കുള്ള മുഖ്യമായ ഒരു ഉപായമായിട്ടാണ് താന് ഈ പുസ്തകമെഴുതുന്നതെന്ന് ഗായത്രി പ്രസ്താവിക്കുന്നു. അവര് സ്വന്തം കഥയെ ‘ഇപ്പോള്’ എങ്ങനെ വീക്ഷിക്കാന് ആഗ്രഹിക്കുന്നുവോ, അതിനനുസരിച്ചാണ് പുസ്തകത്തില് അവര് സ്വന്തം കഥ വര്‍ണ്ണിച്ചിരിക്കുന്നത്. അവര് അവനവനെത്തന്നെ പുതുതായി കണ്ടെത്തുന്നു. തന്റെ കൗണ്‍സിലര് തന്റെ കൗണ്‍സിലിങിന്റെ ഭാഗമായി സൂചനകള് നല്‍കുന്നത് വരെ, അവര്‍ക്ക് താന് ലൈംഗികമായി പീഡിപ്പിക്കപ്പെട്ടിരുന്നു എന്ന് ഓര്‍മ്മയില്ലായിരുന്നു. ശക്തയും ബുദ്ധിമതിയുമായ ഗെയില് എന്ന ഒരു പാശ്ചാത്യവനിതയുടെ കഥയാണത്. ശാലീനയും ആത്മസമര്‍പ്പണശീലയുമായ ഗായത്രിയെന്ന ഭക്തയുടെ കഥയല്ല. — ജേയ് കമ്മിംഗ്–>തുടര്‍ന്ന് വായിക്കുക\nBalu Sugathan പറയുക:\nഫെബ്രുവരി 28, 2014 -ല് 9:14 am\nThanx swamy. we are always with you…., my Asram & my Amma…\nമാര്‍ച്ച് 3, 2014 -ല് 12:11 pm\nSanyasam is not an easy task and to reach that supreme level you have to forget yours self. Any one not only Gayatri, lets write whatever about amma ,nothing going to affect AMMA, because we are here to give our JEEVAN to amma. Also my humble request to all doesn’t take all this as very serious. This is as amma thought us the MAYA. Take any MAHA GURUS in the world all went through theses type of MAYAS. We know who are GOD AND GURU..OUR BELOWED AMMA\nbindu udayappan പറയുക:\nമാര്‍ച്ച് 4, 2014 -ല് 5:38 pm\nI know Amma for past 15 years..I don’t have suchafeeling that Amma deposit suchabig amount in swiz bank ..for what purpose she do so? Did she manageahome for her own ? Y these channels not go behind the container money? Only with money Amma can do her service …Amma not inviting anybody to stay with her if someone went out y don’t she make this argument s at that time? Amma didn’t ask anybody to believe her she insist us to love everyone and help the helpless ….\nJayakumar PM പറയുക:\nമാര്‍ച്ച് 6, 2014 -ല് 7:07 pm\nനമ്മുടെ ശത്രു – നമ്മുടേത് മാത്രമായ നിലവിളിക്കുന്ന ധൗർബല്ല്യം, നമ്മുടെ ഭീരുത്വം, നമ്മുടെ സ്വാർത്ഥത, നമ്മുടെ ആത്മ വഞ്ചന , ദീർഖവീക്ഷനമില്ലാത്ത ഹൃസ്വവീക്ഷനമുള്ള നമ്മുടെ അതിഭാവുകത്വം ഇതൊക്കെയാണ്.” നമുക്കില്ലാതെപോയതും മറ്റുള്ളവർക്കൊപ്പം നേടിയെടുക്കെണ്ടതും കരുത്തു മാത്രമാണ് ശാരീരികമായ കരുത്ത് മാനസികമായ കരുത്ത് സന്മാര്ഗത്തിന്റെ കരുത്ത് സർവോപരി ആത്മാവിന്റെ കരുത്ത്. നമുക്ക് ശക്തി കൈവന്നുവെങ്കിൽ സ്വാഭാവികമായും അനായാസമായും മറ്റുള്ളകാര്യങ്ങലെല്ലാം തന്നെ നമ്മിലേക്ക് ഒഴുകിയെത്തും ” —– മഹര്ഷി അരവിന്ദൻ\nയഥാർത്ഥത്തിൽ ഒരു സന്യാസിക്ക് ഉദാഹരണമായിട്ട് നമുക്ക് മഹാഭാരതത്തിൽ നിന്ന് ചൂണ്ടിക്കാണിക്കാവുന്നത് വ്യസനെയോ വസിഷ്ഠനേയോ അല്ല ഭഗവാൻ ശ്രീ കൃഷ്ണനെ തന്നെയാണ്. ഭഗവാനാണ് യഥാർത്ഥ സന്യാസി. കാവിയില്ല , സന്യാസത്തിന്റെ പ്രകടമായ ബാഹ്യചിന്ഹങ്ങൾ ഒന്നുമില്ലാതെ ജീവിച്ചു കാണിച്ച പരിപൂർണ സന്യാസിയാണ് ഭഗവാൻ. ഏതു സമയത്തും കരമ രംഗത്ത് വ്യാപൃതനായി തൻറെ സർവശക്തികളും പ്രപഞ്ച നിലനിൽപ്പിന് വേണ്ടി ഉപയോഗിച്ചുകൊണ്ട് സർവ ആധാര കേന്ദ്രമായും സർവ ധാരക ശക്തിയായും ജീവിതത്തിന്റെ നടുക്ക് അഗ്നിശിലപോലെ വെളിച്ചം വിതറിക്കൊണ്ട് അത്യന്തം ത്യാഗപൂർണമായ ഒരു സ്ഥിതപ്രജ്ഞനായി നിൽക്കുന്നു ഭഗവാൻ.\nകത്തിയെരിയുന്ന ജീവിത പ്രശ്നങ്ങളുടെ ശമിക്കാത്ത ജ്വാലകൾക്ക് നടുവിൽ വെന്തടിയുന്ന പരസഹശ്രങ്ങൾക്ക് സമാശ്വാസവുമായി കർമ ഫലത്തിൽ അനാസക്തനായി, പ്രവർത്തിയിൽ ആലസ്യമില്ലാതെ, ഒന്നിലും സന്തുഷ്ടിയും അസന്തുഷ്ടിയും ഇല്ലാതെ , മാനാവമാനങ്ങൾ ബാധിക്കാതെ , പുണ്യ പാപങ്ങൾക്ക് അതീതനായി പ്രത്യക്ഷപ്പെടുന്ന കർമ കുശലതയുടെ ധർമ പ്രയോഗ വിജ്ഞനാണ് യഥാർത്ഥ സന്യാസി. പരിപൂർണമായ സ്വാർത്ഥതാ നിരാസമാണ് സന്യാസം. തന്റെ സമസ്ത കർമങ്ങളും നിസ്വാർത്ഥനായി ലോക മംഗളത്തിനായി പ്രവർത്തിച്ചുകൊണ്ടിരിക്കുക എന്നതാണ് ത്യാഗം. ഇത് കുടുംബത്തിനും സമൂഹത്തിനും രാഷ്ട്രത്തിനും രാജ്യത്തിനും ജനതക്കും അനുവർത്തിച്ച് ലോകാനന്ദം സാക്ഷാത്കരിക്കാൻ സാധിക്കും. ഭാരതത്തിന്റെ സന്യാസ സങ്കൽപം സ്വസ്ഥവും ശാന്തവും മംഗള കരവുമായ ഒരു ലോക വ്യവസ്ഥിതി ലക്ഷ്യം വച്ചുകൊണ്ടുള്ള സമഗ്ര ദർശനമാണ്.\nഇന്നത്തെ നമ്മുടെ രാഷ്ട്രീയത്തിൽ സ്വന്തം കൈപ്പിടിയിൽ നിന്ന് അധികാരം വഴുതി പോകാതിരിക്കാൻ പരസ്പരം കൊലവിളി നടത്തുന്ന ഭരണ നേതാക്കന്മാർ, മത, ജാതീയ , പ്രത്യയശാസ്ത്ര കോമരങ്ങൾക്കിടയിൽ, ഒരമ്മയെങ്കിലും ഉണ്ടെന്നുള്ളതാണ് ആശ്വാസം. അത് കാണാതെ പോയതാണ് പൂർവ ശിഷ്യക്ക് പിണഞ്ഞ അബദ്ധവും .


ഐഎസ്എല്ലിൽ തിരികെയെത്തി ആൽബർട്ട് റോക, ഹൈദരാബാദ് എഫ്സിയുടെ പരിശീലകനാകും | Fanport\nFriday, Dec 4, 2020 07:13 PM\nHome Football Indian Super League ഐഎസ്എല്ലിൽ തിരികെയെത്തി ആൽബർട്ട് റോക, ഹൈദരാബാദ് എഫ്സിയുടെ പരിശീലകനാകും\nഐഎസ്എല്ലിൽ തിരികെയെത്തി ആൽബർട്ട് റോക, ഹൈദരാബാദ് എഫ്സിയുടെ പരിശീലകനാകും\nഐഎസ്എല്ലിൽ തിരികെയെത്തി സ്പാനിഷ് പരിശീലകൻ ആൽബർട്ട് റോക. ഹൈദരാബാദ് എഫ്സിയുടെ പരിശീലകനായി ചുമതലയേൽക്കും. 2020-21 സീസൺ മുതലാകും ടീമിന്റെ ഹെഡ് കോച്ചായി റോക ചുമതലയേൽക്കുന്നത്.2വർഷത്തെ കരാറിലാണ് ആൽബർട്ട് റോക ഇന്ത്യൻ സൂപ്പർ ലീഗിൽ തിരികെയെത്തുന്നത്. ഹൈദരാബാദ് എഫ്സി പരിശീലകനായ ഫിൽ ബ്രൗണീനെ പുറത്താക്കിയതിന് പിന്നാലെയാണ് ആൽബർട്ട് റോകയുടെ മടങ്ങി വരവ്.\nഐഎസ്എല്ലിൽ ബെംഗളൂരു എഫ്സിയുടെ പരിശീലകനായിരുന്നു റോക. എ എഫ് സി കപ്പ് ഇന്റര് സോണ് സെമി ഫൈനലിന് യോഗ്യത നേടിക്കൊടുത്ത് കൊണ്ടാണ് റോക രാജകീയമായി ബെംഗളൂരു പരിശീലക സ്ഥാനത്ത് നിന്നും വിടവാങ്ങിയത്. റോകയുടെ കീഴില് രണ്ട് വര്‍ഷത്തിനിടെ രണ്ട് കിരീടങ്ങള് ബെംഗളൂരു എഫ് സി നേടിയിരുന്നു. ആദ്യ വര്‍ഷം ഫെഡറേഷന് കപ്പും, ഈ സീസണില് സൂപ്പര് കപ്പും. രണ്ടു കിരീടങ്ങള്‍ക്ക് പുറമെ എ എഫ് സി കപ്പ് ഫൈനലില് എത്തുന്ന ആദ്യ ഇന്ത്യന് ടീമായി ബെംഗളൂരു എഫ് സിയെ മാറ്റാനും റോകയ്ക്ക് ആയി.\nഐ എസ് എല്ലിലേക്ക് ബെംഗളൂരു എഫ് സി എത്തിയപ്പോള് ഭൂരിഭാഗം കളിക്കാരെയും നഷ്ടപ്പെട്ടിട്ടും ബെംഗളൂരു എഫ് സിയെ രാജ്യത്തിലെ മികച്ച ക്ലബായി തന്നെ നിലനിര്‍ത്താന് ആൽബർട്ട് റോകക്കായി. ആ സീസണിൽ ഐ എസ് എല്ലില് ലീഗില് ഒന്നാമതെത്താനും പ്ലേ ഓഫില് ഫൈനലില് എത്താനും ബെംഗളൂരു എഫ് സിക്കായിരുന്നു.\nPrevious articleഅയാക്സ് വിട്ട് എങ്ങോട്ടുമില്ലെന്ന് വാൻ ഡി ബീക്\nNext articleഹക്കു ഡിഫൻസിൽ ഇറങ്ങും, സുയിവർലൂൺ ഇല്ല. ബ്ലാസ്റ്റേഴ്സ് ലൈനപ്പ് അറിയാം


നീതി ലഭിക്കാന് തെരുവിലിറങ്ങുന്ന കര്‍ത്താവിന്റെ മണവാട്ടിമാര് - Rose Malayalam | Rose Malayalam\nUpdated on 10-09-2018 at 10:14 am\nജലന്ധര് ബിഷപ്പ് ഫ്രാങ്കോ മുളയ്ക്കലിനെതിരെ കന്യാസ്ത്രീ ഉയര്‍ത്തിയ ബലാല്‍സംഗ ആരോപണത്തില് സര്‍ക്കാരില് നിന്നും സഭയില് നിന്നും നീതി ലഭിച്ചില്ലന്ന് അരോപിച്ച് കൊച്ചിയില് കന്യാസ്ത്രീകളുടെ പ്രതിഷേധം ഇന്ന് മൂന്നാം ദിവസമാണ്. തങ്ങളുടെ സഹോദരിയെ സഹായിക്കാന് സഭയും സര്‍ക്കാരും ഒന്നും ചെയ്തില്ലെന്ന് പ്രതിഷേധക്കാര് ആരോപിക്കുന്നു. കുറവിലങ്ങാട് മഠത്തിലെ കന്യാസ്ത്രീകളുള്‍പ്പെടെയാണ് പ്രതിഷേധ സമരത്തില് അണിചേര്‍ന്നിട്ടുള്ളത്. അന്വേഷണത്തിന്റെ രണ്ടാംഘട്ടം പൂര്‍ത്തിയായെന്ന് പോലീസ് സംഘം സമ്മതിക്കുന്നുണ്ട്. എന്നാല്, ബിഷപ്പിന്റെ അറസ്റ്റിന് തടസ്സമെന്തെന്ന് വ്യക്തമാക്കുന്നില്ല.\nജലന്ധര് ബിഷപ്പിന്റെ അറസ്റ്റ് വൈകുന്നതില് ആശങ്കയുണ്ടെന്നും, നീതി വൈകുന്നത് കൊണ്ടാണ് പരസ്യപ്രതിഷേധവുമായി എത്തേണ്ടി വന്നതെന്നും കന്യാസ്ത്രീമാര് വിശദമാക്കുന്നു. സഭ, സര്‍ക്കാര്, പോലീസ് എന്നിവയില് നിന്നൊന്നും നീതി കിട്ടുന്നില്ല, കോടതിയില് മാത്രമാണ് ഇനി പ്രതീക്ഷയെന്നും കന്യാസ്ത്രീകള് വ്യക്തമാക്കി. പണവും സ്വാധീനവും ഉള്ളതുകൊണ്ടാണോ പരാതി കിട്ടി 75 ദിവസം പിന്നിട്ടിട്ടും ബിഷപ്പ് ഫ്രാങ്കോ മുളയ്ക്കലിനെ അറസ്റ്റ് ചെയ്യാത്തതെന്ന് കന്യാസ്ത്രീകള് ഉപവാസ സമരത്തില് ആവര്‍ത്തിച്ചു ചോദിക്കുന്നു.\nഅഞ്ച് കന്യാസ്ത്രീകള് നീതിക്കായി തെരുവില് ഇറങ്ങുമ്പോള് അത് സഭയുടെ കേരളത്തിലെ ചരിത്രത്തില് തന്നെ ആദ്യ സംഭവമാണ്. പക്ഷേ, അങ്ങനെയൊരു നീക്കത്തിലേക്ക് അവര്‍ക്ക് കടക്കേണ്ടി വരുമ്പോള് അതിന്റെ നാണക്കേടും പാപഭാരവും പേറേണ്ടത് ഇവിടുത്തെ സര്‍ക്കാരാണ്. സഭ ഞങ്ങളുടെ കൂടെയില്ല, സഭയില് നിന്നും ഞങ്ങള്‍ക്ക് നീതി കിട്ടില്ല എന്നു മനസിലാക്കി അവര് സമീപിച്ചത് സര്‍ക്കാരിനെയാണ്, ഇവിടുത്തെ നീതി, നിയമ സംവിധാനത്തെയാണ്. പക്ഷേ, പരാതി ഉണ്ടായിട്ട്, എല്ലാ തെളിവുകളും നല്‍കിയിട്ടും എഴുപത്തിയഞ്ച് ദിവസങ്ങള്‍ക്കിപ്പുറവും ബിഷപ്പ് ഫ്രാങ്കോ ഇപ്പോഴും സംരക്ഷിക്കപ്പെടുമ്പോള്, ആ കന്യാസ്ത്രീകള് നിരാശയോടെ പറയുന്നത്; ”ഞങ്ങളെ സംരക്ഷിക്കാന് സഭയില്ല, ഞങ്ങളെ സംരക്ഷിക്കാന് സര്‍ക്കാര് ഇല്ല, ഞങ്ങളെ സംരക്ഷിക്കാന് പോലീസ് ഇല്ല…’ എന്നാണ്.\n”താന് നേരിടേണ്ടി വന്ന അപരാധത്തിനെതിരേ പരാതി നല്‍കി എഴുപത്തിയഞ്ച് ദിവസം കഴിഞ്ഞിട്ടും കുറ്റക്കാരനെതിരേ ഒരു നടപടിയും എടുക്കാതെ വരുമ്പോള് ഞങ്ങളുടെ സഹോദരിയാണ് വിഷമത്താലും ദുഖത്താലും കഴിയുന്നത്. ഞങ്ങളാണത് കാണുന്നത്. എന്തുകൊണ്ട് ആ ദുഃഖം സഭ കാണുന്നില്ല? സര്‍ക്കാര് കാണുന്നില്ല? എന്തുകൊണ്ട് ഫ്രാങ്കോയെ അറസ്റ്റ് ചെയ്യുന്നില്ല? ഫ്രാങ്കോയ്ക്ക് എന്തെങ്കിലും അവകാശങ്ങള് ഉള്ളതുകൊണ്ടാണോ? അധികാരം ഉള്ളതുകൊണ്ടാണോ? ഞങ്ങള്‍ക്ക് ഇതിനൊക്കെ ഉത്തരം കിട്ടണം. ഫ്രാങ്കോയെ അറസ്റ്റ് ചെയ്യണം”; അവരുടെ ഈ വാക്കുകളിലുണ്ട് മുന്‍മാതൃകകള് ഇല്ലാത്ത ഒരു പ്രതിഷേധത്തിലേക്ക് എന്തുകൊണ്ട് ആ കന്യാസ്ത്രീകള് എത്തിയെന്നതിന് ഉത്തരം.\nയേശുക്രിസ്തു മാനവരെ രക്ഷിക്കുവാനും ലോകത്തിനു സ്നേഹം ചൊരിയുവാനുമായിട്ടാണ് ജീവന് വെടിഞ്ഞത് എന്ന് വിശ്വസിക്കുകയും അത് ഘോഷിക്കുകയും ചെയ്യുന്നവര്, ആ ക്രിസ്തുവിന്റെ പേരില് ക്രിസ്തുവിന്റെ വിശ്വാസികളെ പീഡിപ്പിക്കുകയും ചെയ്യുന്നുവെങ്കില് അത്തരക്കാര് തീര്‍ച്ചയായും മാറ്റപ്പെടണം. പുരോഹിതന്മാര്‍ക്കിടയിലെ ഇത്തരം പുഴുക്കുത്തുകളെ നിയമപരമായി നേരിടണം.\nകന്യാസ്ത്രീയുടെ പരാതിയില് കൃത്യമായ തെളിവുണ്ടെന്ന് മതമേലധ്യക്ഷന്‍മാര്‍ക്കും ഭരണകര്‍ത്താക്കള്‍ക്കും ഇതിനകം തന്നെ മനസ്സിലായ കാര്യമാണ്. എന്നാല്, തെളിവുകള് പോരെന്ന് പറഞ്ഞ് കേസ് തള്ളി നീക്കാന് തുടങ്ങിയിട്ട് രണ്ട് മാസത്തിലധികമായി. ഒരു തവണ ജലന്ധറില് പോയി തെളിവെടുപ്പ് നാടകം നടത്തിയ കേരള പോലീസ് പരാതിക്കാരിയായ കന്യാസ്ത്രീയെ ചോദ്യം ചെയ്തത് ആറ് തവണയാണ്. ഇര പീഡിപ്പിക്കപ്പെട്ട കാര്യം വീണ്ടും വീണ്ടും ആവര്‍ത്തിച്ച് പറയേണ്ടി വരിക എന്നത് മ്ലേച്ഛമായ കാര്യമാണ്. അതും പൊതുസമൂഹത്തില് നിന്നും തീര്‍ത്തും മാറി നില്‍ക്കുന്ന ഒരു വ്യക്തിയില് നിന്നും. ഇങ്ങനെ കന്യാസ്ത്രീകള് പൊതുഇടങ്ങളില് വലിയ ഇടം പിടിക്കാത്തതിനാലോ, എന്തെങ്കിലും പറഞ്ഞാല് അത് മതവിശ്വാസത്തിനെതിരാകുമോ എന്നുള്ള ഭയത്താലോ പ്രബുദ്ധ കേരളത്തിലെ പ്രതികരണശബ്ദങ്ങളൊന്നും തന്നെ ഇക്കാര്യത്തില് ഉയര്‍ന്നു കേട്ടതുമില്ല.\nഎല്ലാ പ്രശ്‌നങ്ങള്‍ക്കും പരിഹാരം ലഭിക്കുന്നിടമാണ് പള്ളികളെന്നാണ് ഒരോ ക്രിസ്ത്യാനിയെയും പഠിപ്പിക്കുന്നത്. പള്ളിയോട് ഏറ്റവും അടുത്ത് കഴിയുന്നവര് തങ്ങളുടെ പ്രശ്‌ന പരിഹാരത്തിനായി തെരുവിലിറങ്ങിയെങ്കില് അത് ഒരു വിശ്വാസ സമൂഹത്തിന്റെ തന്നെ പതനത്തിലേക്കാണ് വിരല് ചൂണ്ടുന്നത്. അധികാരവും പണവും സംരക്ഷിക്കാന് വേണ്ടി മതമേലധ്യക്ഷന്‍ന്മാര് നടത്തുന്ന ശ്രമങ്ങളില് കുറവിലങ്ങാട് കോണ്‍വന്റിലെ കന്യാസ്ത്രീയുടേതുപോലെ നിരവധി ജീവിതങ്ങള് സഭക്കുള്ളില് ചവിട്ടി അരക്കപ്പെടുന്നു. സ്തുത്യര്‍ഹമായ സേവനം നടത്തുന്ന വൈദികര്‍ക്കുപോലും സഭാ നേതൃത്വത്തിന്റെ നെറികെട്ട പ്രവര്‍ത്തനത്തില് തല താഴ്‌ത്തേണ്ട സ്ഥിതി സംജാതമായി.\nസഭാനേതൃത്വത്തില് വിശ്വാസം നഷ്ടപ്പെട്ടതോടെയാണ് കന്യാസ്ത്രീ സര്‍ക്കാറിന് മുമ്പില് നീതിക്കായി എത്തിയത്. എന്നാല്, സഭയില് നിന്നും ലഭിച്ചതിനപ്പുറമൊന്നും സര്‍ക്കാറില് നിന്നും ലഭിക്കില്ലെന്ന് ഉറപ്പായതോടെ ഇവര് പൊതുസമൂഹത്തിനും കോടതിക്കും മുമ്പില് എത്തിയിരിക്കുകയാണ്. ഇഹലോക ജീവിത്തിലെ എല്ലാ ആനന്ദങ്ങളും ത്യജിച്ച്, ആരില് നിന്നും ഒരു നന്ദി വാക്കുപോലം പ്രതീക്ഷിക്കാതെ വളരെ നിശബ്ദരായി സമൂഹത്തിനിടയില് പ്രവര്‍ത്തിക്കുന്നവരാണ് കന്യാസ്ത്രീകള്. ദൈവത്തിന്റെ കോടതിയില് അവര്‍ക്ക് നീതി ലഭിച്ചേക്കാം. എന്നാല്, ഈ ലോകത്തിലെ ഭരണകര്‍ത്താക്കളുടേയും നീതിപാലകരുടേയും മുന്നില് നീതിക്കായി അഭ്യര്‍ഥിക്കുമ്പോള് മുഖം തിരിച്ചു നില്‍ക്കുന്നത് അങ്ങേയറ്റം നിരാശാജനകാണ്.


വിമര്‍ശിക്കുന്നവരെ എല്ലാം കല്ലെറിയാനാണ് സിപിഎം ശ്രമിക്കുന്നത്; മുഖ്യമന്ത്രിക്കെതിരെ വിമർശനവുമായി കെ മുരളീധരൻ\nതിരുവനന്തപുരം: വിമര്‍ശിക്കുന്നവരെ എല്ലാം കല്ലെറിയാനാണ് സിപിഎം ശ്രമിക്കുന്നതെന്ന് കെ മുരളീധരൻ. അത് നല്ലതിനല്ലെന്നും കെ മുരളീധരൻ കെപിസിസി ആസ്ഥാനത്ത് നടത്തിയ വാര്‍ത്താ സമ്മേളനത്തിൽ പറഞ്ഞു.\nലോട്ടറി അടിച്ചെന്ന് കരുതി പിണറായി വിജയനോ ഇടത് മുന്നണിയോ അഹങ്കരിക്കരുത്. പത്ത് വര്‍ഷം പ്രതിപക്ഷത്ത് ഇരുന്നാലും കോൺഗ്രസിന് ഒന്നും സംഭവിക്കില്ല. അങ്ങനെ തകര്‍ന്ന് പോകുന്ന പാര്‍ട്ടിയല്ല കോൺഗ്രസ് എന്ന് ഓര്‍മ്മ വേണം. ഇതിലും വലിയ വീഴ്ചകളിൽ നിന്ന് കോൺഗ്രസ് കരകയറിയിട്ടുണ്ടെന്നും കെ മുരളീധരൻ ഓര്‍മ്മിപ്പിച്ചു\nതെരഞ്ഞെടുപ്പ് ഫലം അനുകൂലമാകുമ്പോൾ വിനയം കാണിക്കേണ്ട മുഖ്യമന്ത്രി എല്ലാവരേയും ചീത്തവിളിക്കുകയാണ് ചെയ്യുന്നത്. പ്രതിപക്ഷത്തെയും മാധ്യമങ്ങളെയും ചീത്ത വിളിക്കാനാണ് പിണറായി വിജയൻ ശ്രമിച്ചത്. അതിന് ശേഷമാണ് ക്രിയാത്മക പിന്തുണ തേടുന്നത്.\nയുഡിഎഫ് ജയിച്ച മണ്ഡലങ്ങളിൽ ബിജെപി വോട്ട് കുറഞ്ഞത് അടക്കമുള്ള കാര്യങ്ങൾ മുഖ്യമന്ത്രി പറയുന്നു. ബിജെപി വോട്ട് കുറഞ്ഞ ഇടങ്ങളിൽ എൽഡിഎഫ് ആണ് ജയിച്ചത് എന്ന് ഓര്‍ക്കണം. വട്ടിയൂര്‍കാവിൽ യുഡിഎഫ് ജയിച്ച തെരഞ്ഞെടുപ്പിന്റെ കണക്ക് മുഖ്യമന്ത്രി പരിശോധിക്കണമെന്നും അദ്ദേഹം പറഞ്ഞു.\nബിജെപിക്ക് ഒരു സീറ്റ് പോലും കിട്ടിയില്ല എന്നതാണ് കഴിഞ്ഞ തെരഞ്ഞെടുപ്പിൽ വലിയ സന്തോഷം. അതിൽ സിപിഎം അഹങ്കരിക്കേണ്ട കാര്യം ഇല്ല. ബംഗാൾ ഫലം എന്തായെന്നും കെ മുരളീധരൻ ചോദിച്ചു. സമുദായ സംഘടനകൾക്ക് സംസ്ഥാനത്ത് അഭിപ്രായ സ്വാതന്ത്ര്യം ഉണ്ട്. എൻഎസ്എസിന് അടക്കം അതുണ്ടെന്ന് മറക്കരുത്.\nനേമത്ത് ബിജെപി അക്കൗണ്ട് പൂട്ടിയത് കോൺഗ്രസ് ആണ്. ബി ജെ പി വാർഡുകളിൽ കോൺഗ്രസ് മുന്നേറ്റമുണ്ടായി. ന്യൂനപക്ഷ ഏകീകരണം ഇടത് മുന്നണിക്കനുകൂലമായി. എസ്ഡിപിഐയെ ഉപയോഗിച്ച് ന്യൂനപക്ഷ മേഖലയിൽ പ്രചാരണം നടത്തി. മുന്നണികൾക്ക് നേമത്ത് വോട്ട് കുറഞ്ഞപ്പോൾ കോൺഗ്രസിന് വോട്ട് കൂടിയെന്നും കെ മുരളീധരൻ വിശദീകരിച്ചു


വയനാട്ടിൽ 207 പേർക്കുകൂടി കോവിഡ്; 110 പേർക്കു രോഗമുക്തി : Deepika.com Nattu Visesham\nകൽപ്പറ്റ: വയനാട്ടിൽ 207 പേരിൽക്കൂടി കോവിഡ് സ്ഥിരീകരിച്ചതായി ജില്ലാ മെഡിക്കൽ ഓഫീസർ ഡോ.ആർ. രേണുക അറിയിച്ചു. രണ്ട് ആരോഗ്യപ്രവർത്തകർ ഉൾപ്പെടെ 205 പേർക്ക് സന്പർക്കത്തിലൂടെയാണ് രോഗബാധ. 10 പേരുടെ സന്പർക്ക ഉറവിടം വ്യക്തമല്ല. രണ്ടു പേർ പുറമേനിന്നു എത്തിയതാണ്. 110 പേർ രോഗമുക്തി നേടി.\nപൂതാടി-27, മാനന്തവാടി, ബത്തേരി-19, തവിഞ്ഞാൽ, കണിയാന്പറ്റ-17 വീതം, കൽപ്പറ്റ-16, മുട്ടിൽ-12, വൈത്തിരി-10, മൂപ്പൈനാട്-ഒന്പത്, തിരുനെല്ലി-ഏഴ്, പടിഞ്ഞാറത്തറ, നെൻമേനി-ആറുവീതം, എടവക, പൊഴുതന-അഞ്ചുവീതം, കോട്ടത്തറ, മേപ്പാടി, നൂൽപ്പുഴ, പുൽപ്പള്ളി, വെള്ളമുണ്ട-നാലുവീതം, അന്പലവയൽ, പനമരം, തരിയോട്, വെങ്ങപ്പള്ളി-രണ്ടുവീതം, മീനങ്ങാടി, മുള്ളൻകൊല്ലി-ഒന്നുവീതം എന്നിങ്ങനെയാണ് സന്പർക്കത്തിലൂടെ രോഗം ബാധിച്ചവരുടെ കണക്ക്. കർണാടകയിൽനിന്നുവന്ന നൂൽപ്പുഴ സ്വദേശിയും ഹരിയാനയിൽ നിന്നെത്തിയ പനമരം സ്വദേശിയുമാണ് രോഗം സ്ഥിരീകരിച്ച മറ്റാളുകൾ.\nബത്തേരി, പടിഞ്ഞാറത്തറ-അഞ്ചുവീതം, കൽപ്പറ്റ, നൂൽപ്പുഴ-മൂന്നുവീതം, തിരുനെല്ലി, നെൻമേനി, മേപ്പാടി-രണ്ടുവീതം, മൂപ്പൈനാട്, കണിയാന്പറ്റ, പുൽപ്പള്ളി, തൊണ്ടർനാട്, മാനന്തവാടി, കോട്ടത്തറ, പൊഴുതന, മീനങ്ങാടി, വൈത്തിരി, മുട്ടിൽ-ഒന്നുവിതം, ചികിത്സയിലായിരുന്ന 78 പേർ എന്നിങ്ങനെയാണ് രോഗമുക്തി നേടിയവരുടെ എണ്ണം.\nജില്ലയിൽ ഇതിനകം 19,064 പേരിലാണ് കോവിഡ് സ്ഥിരീകരിച്ചത്. ഇതിൽ 16242 പേർ രോഗമുക്തരായി. 114 പേർ മരിച്ചു. 2708 പേർ ചികിത്സയിലാണ്. പ്രതിരോധ നടപടികളുടെ ഭാഗമായി 495 പേരെ പുതുതായി നിരീക്ഷണത്തിലാക്കി. 557 പേർ നിരീക്ഷണകാലം പൂർത്തിയാക്കി. നിലവിൽ 8,930 പേരാണ് നിരീക്ഷണത്തിൽ.


സുരേഷ് റെയ്നയുടെ പേരിലുള്ള അഞ്ച് അപൂർവ റെക്കോഡുകൾ | Madhyamam\ndate_range 16 Aug 2020 7:19 AM GMT\nസുരേഷ് റെയ്നയുടെ പേരിലുള്ള അഞ്ച് അപൂർവ റെക്കോഡുകൾ\nന്യൂഡൽഹി: ആഗസ്റ്റ് 15ന് എം.എസ്. ധോണിക്ക് പിന്നാലെ സുരേഷ് റെയ്നയും അന്താരാഷ്ട്ര ക്രിക്കറ്റിൽ നിന്നും വിരമിക്കൽ പ്രഖ്യാപിച്ചത് ഏറെ ഞെട്ടലോടെയാണ് ഇന്ത്യൻ ക്രിക്കറ്റ് ആരാധകർ കേട്ടത്.\nനിലവിൽ ടീമിന് പുറത്താണെങ്കിലും തെൻറ സ്ഥിരം മേച്ചിൽപുറമായ ഐ.പി.എല്ലിൽ മികച്ച പ്രകടനം നടത്തി റെയ്ന നീല ജഴ്സിയിൽ മടങ്ങിയെത്തുമെന്ന് ശുഭാപതി വിശ്വാസം പുലർത്തിപ്പോന്നവർ നിരവധിയായിരുന്നു.\nഎന്നാൽ രണ്ട് ലോകകപ്പ് നേട്ടങ്ങളിൽ പങ്കാളിയായ റെയ്നയും ആരവങ്ങൾക്കും വിടവാങ്ങലിനും കാത്തുനിൽക്കാതെ അപ്രതീക്ഷിതമായി പാഡ് അഴിച്ചു. ഐ.പി.എല്ലിൽ ചെന്നെ സൂപ്പർ കിങ്സിനായി താരം കളി തുടരും. വിരമിക്കൽ വേളയിൽ 33കാരെൻറ അഞ്ച് അപൂർവ റെക്കോഡുകൾ ചുവടെ.\nമൂന്ന് ഫോർമാറ്റിലും സെഞ്ച്വറി നേടിയ ആദ്യ ഇന്ത്യക്കാരൻ\nക്രിക്കറ്റിെൻറ മൂന്ന് പതിപ്പുകളിലും സെഞ്ച്വറി നേടിയ ആദ്യ ഇന്ത്യക്കാരൻ റെയ്നയാണ്. ഹോങ്കോങ്ങിനെതിരെ ആയിരുന്നു ഉത്തർപ്രദേശുകാരെൻറ ആദ്യ ഏകദിന സെഞ്ച്വറി. ടെസ്റ്റിൽ അയൽക്കാരായ ശ്രീലങ്കക്കെതിരെ ആദ്യമായി മൂന്നക്കം കടന്നു.\n2010 ട്വൻറി20 ലോകകപ്പിൽ ദക്ഷിണാഫ്രിക്കക്കെതിരായിരുന്നു കുഞ്ഞൻ പതിപ്പിലെ ആദ്യ സെഞ്ച്വറി. രോഹിത് ശർമയും കെ.എൽ. രാഹുലും ശേഷം ഈ നേട്ടം സ്വന്തമാക്കി.\nഏറ്റവും കൂടുതൽ ഐ.പി.എൽ മത്സരങ്ങൾ കളിച്ച താരം\nചെന്നൈ സൂപ്പർ കിങ്സ് നിരയിലെ സ്ഥിരം സാന്നിധ്യവും ഉപനായകനുമായ റെയ്ന ഇതുവരെ 192മത്സരങ്ങളിൽ സാന്നിധ്യമറിയിച്ചു.\nഈ സീസണിൽ യു.എ.ഇയിൽ വെച്ച് 200 മത്സരം തികക്കാൻ കാത്തിരിക്കുകയാണ് താരം. സി.എസ്.െകയെ ലീഗിൽ നിന്നും വിലക്കിയപ്പോൾ ഗുജറാത്ത് ലയൺസിെൻറ നായകനായിരുന്നു.\nഐ.പി.എല്ലിൽ തുടർച്ചയായി ഏറ്റവും കൂടുതൽ മത്സരങ്ങൾ\n2008 മുതൽ 2016 സീസണിെൻറ പകുതി വരെ റെയ്ന ഒരു ഐ.പി.എൽ മത്സരം പോലും നഷ്ടപ്പെടുത്തിയില്ല. ഒമ്പതാം സീസണിൽ ആദ്യ കുഞ്ഞിെൻറ ജനനവുമായി ബന്ധപ്പെട്ടാണ് ഗുജറാത്ത് ലയൺസിെൻറ മുൻ നായകന് ഒരു മത്സരം നഷ്ടമായത്.\n158 മത്സരങ്ങൾക്ക് ശേഷം 2018ലാണ് ചെന്നൈ സൂപ്പർ കിങ്സ് റെയ്ന ഇല്ലാതെ കളത്തിലിറങ്ങിയത്.\nെഎ.പി.എല്ലിൽ 5000 റൺസ് ക്ലബിലെ ആദ്യ അംഗം\n2019 ഐ.പി.എല്ലിലെ ഉദ്ഘാടന മത്സരത്തിലൂടെ ടൂർണമെൻറ് ചരിത്രത്തിൽ ആദ്യമായി 5000 റൺസ് തികക്കുന്ന താരമായി റെയ്ന മാറി. ഒരാഴ്ചക്കകം ഇന്ത്യൻ നായകൻ വിരാട് കോഹ്ലി റെയ്നയെ പിന്തുടർന്ന് 5000 റൺസ് ക്ലബിലെത്തി.\n5412 റൺസുമായി കോഹ്ലിയാണ് നിലവിൽ ഐ.പി.എല്ലിലെ റൺവേട്ടക്കാരുടെ പട്ടികയിൽ ഒന്നാമത് നിൽക്കുന്നത്. ഇക്കുറി യു.എ.ഇയിൽ വെച്ച് 44 റൺസ് കൂടി നേടാനായാൽ റെയ്നക്ക് ഒന്നാം സ്ഥാനം തിരികെപിടിക്കാം.\nഅരങ്ങേറ്റ ടെസ്റ്റിലെ സെഞ്ചൂറിയൻ\nഅരങ്ങേറ്റ ടെസ്റ്റിൽ സെഞ്ച്വറി നേടുന്ന 12ാമത്തെ ഇന്ത്യൻ ബാറ്റ്സ്മാനാണ് റെയ്ന. 2010ൽ ശ്രീലങ്കക്കെതിരെ കൊളംബോയിൽ വെച്ചായിരുന്നു ആ ഇന്നിങ്സ്. സചിൻ ടെണ്ടുൽക്കർ ഇരട്ട സെഞ്ച്വറി നേടിയ മത്സരം സമനിലയിൽ കലാശിക്കുകയായിരുന്നു.\nടെസ്റ്റ് കരിയറിൽ 768 റൺസ് സ്കോർ ചെയ്ത റെയ്നക്ക് പിന്നീട് ഒരു ശതകം തികക്കാൻ സാധിച്ചിട്ടില്ല. 2014-15 സീസണിൽ ആസ്ട്രേലിയക്കെതിരെയായിരുന്നു താരത്തിെൻറ അവസാന ടെസ്റ്റ് മത്സരം.\nTAGS:Suresh Raina records cricket IPL


(K V Thomas എന്ന താളിൽ നിന്നും തിരിച്ചുവിട്ടതു പ്രകാരം)\nMinister of State in the Ministry of Agriculture and Minister of State in the Ministry of Consumer Affairs, Food and Public Distribution, Central Govt. of India\n28 മെയ് 2009\n(1946-05-10) മേയ് 10, 1946 (പ്രായം 74 വയസ്സ്)\n1946 മെയ് 10 ന് ജനിച്ച കെ.വി. തോമസിന്റെ മുഴുവൻ പേര് കുറുപ്പശ്ശേരി വർക്കി തോമസ് എന്നാണ്. എറണാകുളം തേവര കോളേജിൽ കെമിസ്ട്രി അധ്യാപകനായി പ്രവർത്തിച്ച ശേഷമാണ് രാഷ്ട്രീയത്തിലേക്ക് ഇറങ്ങുന്നത്.\nപതിനഞ്ചാം ലോകസഭയിൽ കേരളത്തിലെ എറണാകുളം മണ്ഡലത്തിനെ പ്രതിനിധീകരിക്കുന്ന ലോകസഭാംഗവും കേന്ദ്ര ഭക്ഷ്യ പൊതുവിതരണ വകുപ്പിന്റെ സ്വതന്ത്ര ചുമതലയുള്ള മന്ത്രിയുമാണ് കെ.വി. തോമസ്. ഇന്ത്യൻ നാഷണൽ കോൺഗ്രസ് അംഗമായ ഇദ്ദേഹം കേരള നിയമസഭാംഗമായിരിക്കെ 2009-ലെ തെരഞ്ഞെടുപ്പിൽ എറണാകുളം പാർലമെന്റ് മണ്ഡലത്തിൽ മത്സരിക്കാൻ നിയോഗിക്കപ്പെടുകയായിരുന്നു. 11,790 വോട്ടിന്റെ ഭൂരിപക്ഷത്തിൽ സി.പി.ഐ.(എം)ലെ സിന്ധു ജോയിയെ തോല്പിച്ചാണ് ലോകസഭയിലെത്തുന്നത്. 2001 മുതൽ 2004 വരെ കേരള നിയമസഭയിൽ എക്സൈസും,ടൂറിസവും, ഫിഷറീസും വകുപ്പുകൾ കൈകാര്യം ചെയ്തിരുന്ന മന്ത്രിയായിരുന്നു. 1984 മുതൽ 1996 വരെ ലോകസഭാംഗമായിരുന്നു.\n1 ഫ്രഞ്ച് ചാരക്കേസ്\nകേന്ദ്ര കൃഷി വകുപ്പ് സഹമന്ത്രി\nഎറണാകുളം ഡി.സി.സി. പ്രസിഡന്റ്\n2014 എറണാകുളം ലോകസഭാമണ്ഡലം കെ.വി. തോമസ് കോൺഗ്രസ് (ഐ.), യു.ഡി.എഫ്. ക്രിസ്റ്റി ഫെർണാണ്ടസ് സ്വതന്ത്ര സ്ഥാനാർത്ഥി, എൽ.ഡി.എഫ്.\n2009 എറണാകുളം ലോകസഭാമണ്ഡലം കെ.വി. തോമസ് കോൺഗ്രസ് (ഐ.), യു.ഡി.എഫ്. സിന്ധു ജോയ് സി.പി.എം., എൽ.ഡി.എഫ്.\n1991 എറണാകുളം ലോകസഭാമണ്ഡലം കെ.വി. തോമസ് കോൺഗ്രസ് (ഐ.), യു.ഡി.എഫ്. വി. വിശ്വനാഥ മേനോൻ സി.പി.എം., എൽ.ഡി.എഫ്.\n↑ 2.0 2.1 2.2 "Fifteenth Lok Sabha Members Bioprofile" (ഭാഷ: ഇംഗ്ലീഷ്). Lok Sabha. ശേഖരിച്ചത് മേയ് 27, 2010.\n↑ "എൻഡോസൾഫാൻ: കേന്ദ്രനിലപാടിനെതിരെ വി.എസും സുധീരനും" (ഭാഷ: Malayalam). മാതൃഭൂമി. ശേഖരിച്ചത് ഒക്ടോബർ 26, 2010. CS1 maint: unrecognized language (link)\n"https://ml.wikipedia.org/w/index.php?title=കെ.വി._തോമസ്&oldid=3128775" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 14:52, 11 മേയ് 2019.